title: বারো ভুঁইয়া

text: এরপর অনেক বীরত্বগাথাঁ রচিত হয়। সর্বশেষ ১৫৯৭ সালের ৫ সেপ্টেম্বর বিক্রমপুর হতে ১২ মাইল দূরে ঈসা খাঁ,মাসুম খাঁ কাবুলীর সম্মিলিত বাহিনী দুর্জন সিংহকে (মানসিংহের ছেলে) বাধা দিলে দুর্জন সিংহ বহু মুঘল সৈন্যসহ নিহত হন। অনেকে বন্দী হন।কিন্তু সুচতুর ঈসা খাঁ মুঘলদের সাথে বন্ধুত্ব স্থাপন করা উচিত বলে মনে করে আকবরের বশ্যতা স্বীকার করে নেন। তিনি বন্দীদের মুক্তি দেন এবং মানসিংহের সাথে আগ্রায় গিয়ে সম্রাট আকবরের সাথে সাক্ষাত করেন।সম্রাট এ বীর পুরুষকে দেওয়ান ও মসনদ-ই-আলা উপাধিতে ভূষিত করেন। ১৫৯৯ সালের সেপ্টেম্বর মাসে তাঁর মৃত্যু হয়।


title: ভারতে কোম্পানি শাসন

text: ১৬০০ সালে "দ্য কোম্পানি অফ মার্চেন্টস অফ লন্ডন ট্রেডিং ইনটু দি ইস্ট ইন্ডিজ" নামে ব্রিটিশ ইস্ট ইন্ডিয়া কোম্পানি (এরপর থেকে শুধুমাত্র "কোম্পানি" নামে উল্লিখিত হবে) প্রতিষ্ঠিত হয়। ১৬১২ সালে মুঘল সম্রাট জাহাঙ্গীর পশ্চিম উপকূলের সুরাট বন্দরে কোম্পানিকে বাণিজ্যকুঠি স্থাপনের অনুমতি প্রদান করেন। ১৬৪০ সালে বিজয়নগর সম্রাটের কাছ থেকে অনুরূপ একটি অনুমতি আদায় করে দক্ষিণ-পূর্ব উপকূলে মাদ্রাজে কোম্পানি দ্বিতীয় বাণিজ্যকুঠিটি স্থাপন করে। সুরাটের অদূরে বোম্বাই দ্বীপটি পূর্বে পর্তুগিজ উপনিবেশ ছিল। দ্বিতীয় চার্লসের সঙ্গে ক্যাথারিন অফ ব্র্যাগাঞ্জার বিবাহের যৌতুক স্বরূপ দ্বীপটি ইংল্যান্ডের হাতে তুলে দেওয়া হয়। ১৬৬৮ সালে কোম্পানি দ্বীপটি ইজারা নেয়। দুই দশক পরে কোম্পানি পূর্ব উপকূলেও আধিপত্য বিস্তারে প্রয়াসী হয়। গাঙ্গেয় বদ্বীপ অঞ্চলে কলকাতায় তারা একটি বাণিজ্যকুঠি স্থাপন করে। এই সময় পর্তুগিজ, ডাচ, ফরাসি ও ড্যানিশ বণিকেরা নিজ নিজ "কোম্পানি" স্থাপন করে এই অঞ্চলে ব্যবসাবাণিজ্য চালাচ্ছিল। এখানে ইংরেজ কোম্পানির বাণিজ্যের সূত্রপাত ঘটে খুবই সাদামাটাভাবে। তাই এই সময় ভারতীয় উপমহাদেশে এদের ভবিষ্যৎ একাধিপত্যের বিষয়টি আগে থেকে আন্দাজ করা সম্ভবপর হয়নি।


title: ব্রিটিশ ইস্ট ইন্ডিয়া কোম্পানি

text: ১৬০০ সালে ভারত ও পূর্ব এশিয়ায় বাণিজ্যের উদ্দেশ্যে ইংল্যান্ডের একদল বণিক ইস্ট ইন্ডিয়া কোম্পানি গঠন করে। ৩১ ডিসেম্বর রানি এলিজাবেথের সনদ বলে উক্ত কোম্পানি উত্তমাশা অন্তরীপ থেকে সমগ্র পূর্বাঞ্চলে বাণিজ্যের একচেটিয়া অধিকার লাভ করে। তারা ১৬০৮-এ মোগল সম্রাট জাহাঙ্গিরের শাসনকালে সুরাটে প্রথম বাণিজ্য কুঠি স্থাপনের অনুমতি পায়। পরে অন্যান্য স্থানসহ হুগলিতে বাণিজ্য কুঠি স্থাপিত হয়। সপ্তদশ শতাব্দীর ১৬৫৮ সালে ইস্ট ইন্ডিয়া কোম্পানির একজন প্রতিনিধি হিসেবে জেমস হার্ট ঢাকা প্রবেশ করার মধ্য দিয়ে বাংলায় ইংরেজ আগমন শুরু হয়। ১৭১৫ সালে মোগল দরবার থেকে ইস্ট ইন্ডিয়া কোম্পানিকে নিজস্ব মুদ্রা ব্যবহারের অনুমতি দেওয়া হয়। ঐ মুদ্রা মোগল সাম্রাজ্যেও চালু হয়। ১৭৫৬ সালে নবাব সিরাজউদৌলা কোলকাতা দখল করে নেবার পরে (২০ জুন) লর্ড ক্লাইভ এবং ওয়াটসন তামিলনাড়ু থেকে জাহাজযোগে সৈন্যবাহিনী নিয়ে আসেন ও কোলকাতা পুণরায় দখল করেন (২জানুয়ারি,১৭৫৭)। কোম্পানির কেরানি, পরে ফ্রান্স-ইংল্যান্ড যুদ্ধ শুরু হলে সৈন্যবাহিনীতে যোগ দেন। নিজের যোগ্যতায় পরে উঁচু পদ পান। চন্দননগর দখল করার পরে সিরাজউদৌলাকে উৎখাত করার জন্য সিরাজের পরিবারের কয়েকজন ও মীরজাফর, উমিচাঁদ, জগত শেঠ প্রমুখদের সঙ্গে ষড়যন্ত্র করেন। চুক্তি মতো কাজ হয় ও নদীয়ার পলাশির প্রান্তরে সিরাজউদৌলার সঙ্গে মেকি যুদ্ধ হয়। সিরাজউদৌলা পরাজিত হয়ে পালাবার সময় ধরা পড়ে নিহত হন। চুক্তি মতো মীরজাফর নবাব হন এবং ক্লাইভ নগদ ত্রিশ লক্ষ টাকা ও চব্বিশ পরগনার জায়গিরদারি লাভ করেন। জায়গির থেকে ক্লাইভের বছরে তিন লক্ষ টাকা আয় হত। পরে ১৭৬০-এ ক্লাইভ দেশে ফিরে যান। এ দিকে তার অভাবে ইংরেজরা বিপর্যস্ত হয়ে পড়ে, তখন আবার ক্লাইভের ডাক পড়ে।


title: ভারতের ইতিহাস

text:
১৬১৭ সালে মুঘল সম্রাট জাহাঙ্গির ব্রিটিশ ইস্ট ইন্ডিয়া কোম্পানিকে ভারতে বাণিজ্যের অনুমতি দান করেন। ধীরে ধীরে নিজেদের ক্রমবর্ধমান প্রভাবকে কাজে লাগিয়ে ১৭১৭ সালে কোম্পানি তৎকালীন আইনসম্মত মুঘল সম্রাট ফারুক শিয়রকে দিয়ে বাংলায় রাজস্বমুক্ত বাণিজ্যের "দস্তক" বা পারমিট আদায় করে নেয়। কিন্তু মুঘল বাংলা প্রদেশের প্রকৃত শাসনকর্তা নবাব সিরাজদ্দৌলা তাদের এই পারমিট ব্যবহারে বাধা দেন। ফলস্রুতিতে ১৭৫৭ সালে পলাশীর যুদ্ধে রবার্ট ক্লাইভ নেতৃত্বাধীন ইস্ট ইন্ডিয়া কোম্পানির 'বাহিনী' নবাবের সেনাবাহিনীকে পরাস্ত করে। এই ঘটনা ছিল ব্রিটিশদের ভারত অধিকারের ক্ষেত্রে কোনো অঞ্চল জয়ের মাধ্যমে প্রথম রাজনৈতিক প্রাধান্য স্থাপনের ঘটনা। ১৭৫৭ সালে ইস্ট ইন্ডিয়া কোম্পানি ক্লাইভকে 'বাংলার গভর্নর' নিযুক্ত করে। ১৭৬৪ সালে বক্সারের যুদ্ধের পর কোম্পানি মুঘল সম্রাট দ্বিতীয় শাহ আলমের কাছ থেকে বাংলা শাসনের রাষ্ট্রীয় অধিকার অর্জন করে। এর ফলে কোম্পানির নিয়মতান্ত্রিক শাসনের সূত্রপাত ঘটে। এক শতাব্দীকালের মধ্যেই তারা ভারত থেকে মুঘল সাম্রাজ্য সম্পূর্ণ অবলুপ্ত করে দেশে নিজেদের একচ্ছত্র আধিপত্য স্থাপন করে।
ইস্ট ইন্ডিয়া কোম্পানি বাংলায় একচেটিয়া বাণিজ্যের অধিকার লাভ করেছিল। এর মাধ্যমে তারা চিরস্থায়ী বন্দোবস্ত নামে এক ভূমিরাজস্ব প্রথা চালু করে। ফলে বাংলায় জমিদারি এক নতুন সামন্ত্রতান্ত্রিক ব্যবস্থা প্রবর্তিত হয়। ১৮৫০-এর দশকের মধ্যেই বর্তমান ভারত, পাকিস্তান ও বাংলাদেশ সহ ভারতীয় উপমহাদেশের অধিকাংশ অঞ্চলেই ব্রিটিশরা নিজের আধিপত্য বিস্তার করতে সক্ষম হয়েছিল। তাদের নীতি ছিল 'বিভাজন ও শাসন'। বিভিন্ন দেশীয় রাজ্য, সামাজিক ও ধর্মীয় সম্প্রদায়ের পারস্পরিক কলহের সুযোগ নিয়ে তারা তাদের অধিকার রক্ষায় সক্ষম হয়। ব্রিটিশ শাসনকালে ভ্রান্ত সরকারি নীতির কারণে একাধিক দুর্ভিক্ষ দেখা দেয়। তার মধ্যে কয়েকটি ছিল ইতিহাসের সর্বাপেক্ষা ভয়ংকর দুটি দুর্ভিক্ষ: ১৮৭৬-৭৮ সালে মহামন্বন্তর (মৃতের সংখ্যা ৬১,০০০,০০ থেকে ১০৩,০০০,০০ জন) ও ১৮৯৯-১৯০০ সালের ভারতীয় মন্বন্তর (মৃতের সংখ্যা ১২৫,০০০,০০ থেকে ১০০,০০০,০০ জন)। ঊনবিংশ শতাব্দীর মধ্যভাগে চিনে তৃতীয় প্লেগ প্যান্ডেমিকের সূত্রপাত ঘটে। এই মহামারী সকল জনবহুল মহাদেশে ছড়িয়ে পড়ে এবং ভারতে প্রায় ১০০,০০০,০০ লোকের প্রাণহানির কারণ হয়। এই সকল মহামারী ও দুর্ভিক্ষ সত্ত্বেও ভারতীয় উপমহাদেশের জনসংখ্যা ১৭৫০ সালে ১,২৫০,০০০,০০ থেকে বেড়ে ১৯৪১ সালে দাঁড়ায় ৩,৮৯০,০০০,০০তে।


title: ব্রিটিশ ইস্ট ইন্ডিয়া কোম্পানি

text: ইস্ট ইন্ডিয়া কোম্পানি ভারতীয় উপমহাদেশে বাণিজ্য করার জন্য ষোড়শ শতাব্দীতে প্রতিষ্ঠিত একটি জয়েন্ট-স্টক কোম্পানি। এর সরকারি নাম "ব্রিটিশ ইস্ট ইন্ডিয়া কোম্পানি"। ১৬০০ সালের ৩১ ডিসেম্বর রাণী প্রথম এলিজাবেথ এই কোম্পানিকে তখনকার ব্রিটিশ উপনিবেশ ভারতে বাণিজ্য করার রাজকীয় সনদ প্রদান করেন। এ সনদ কোম্পানিটিকে ২১ বছর পর্যন্ত পূর্ব ভারতে একচেটিয়া বাণিজ্য করার প্রাধিকার অর্পণ করেছিল। তবে পরবর্তীকালে এ কোম্পানি ভারতের রাষ্ট্রক্ষমতা দখল করে এবং ১৮৫৮ সালে বিলুপ্ত হওয়ার পূর্ব পর্যন্ত ভারতীয় উপমহাদেশ শাসন করে। অত:পর ব্রিটিশ সরকার সরাসরি ভারত শাসন শুরু করে।


title: ব্রিটিশ ভারতের প্রেসিডেন্সি ও প্রদেশসমূহ

text: ইউরোপীয় বাণিজ্যিক কোম্পানীর পরে ইষ্ট ইন্ডিয়া কোম্পানী ১৬১২ সালে প্রথম স্থায়ী কারখানা স্থাপন করে। যাইহোক, ১৭০৭ হতে মুঘল সাম্রাজ্য ক্ষয়িষ্ণু হওয়ায়, ১৭৫৭ সালে ইষ্ট ইন্ডিয়া কোম্পানী পলাশীর যুদ্ধ ও ১৭৬৪- এ বক্সারের যুদ্ধে জয়লাভের ফলে, তারা ক্রমান্বয়ে ক্ষমতার প্রসারণ ঘটায়। ঊনবিংশ শতাব্দীর মাঝামাঝিতে ইষ্ট ইন্ডিয়া কোম্পানী মুলতঃ এই উপমহাদেশের প্রধান রাজনৈতিক ও সামরিক শক্তি ছিল। একই সঙ্গে ব্রিটিশ রাজের আস্থাভাজন হিসেবে ছিল।


title: বেঙ্গল প্রেসিডেন্সি

text: ইস্ট ইন্ডিয়া কোম্পানি বাংলায় প্রথম বাণিজ্যকুঠি স্থাপন করে সপ্তদশ শতাব্দীর প্রথমার্ধে। এই কুঠিগুলির চরিত্র তখন পুরোপুরিই ছিল অর্থনৈতিক। ১৬২০ খ্রিস্টাব্দে পটনায় কোম্পানি তাদের একটি কুঠি স্থাপন করে; ১৬২৪-৩৬ সময়কালে উড়িষ্যার উত্তরে পিপ্পলির পুরনো পর্তুগিজ কুঠির ধ্বংসাবশেষের উপর সম্রাটের অনুগ্রহে কোম্পানির আধিপত্য স্থাপিত হয়; ১৬৪০-৪২ সময়কালে উড়িষ্যার বালেশ্বর ও হুগলি নদীর তীরে কলকাতার অদূরে এক স্থানে ইংরেজ সার্জন গ্যাব্রিয়েল বঘটন একটি বসতি স্থাপনা করেন। কলকাতার নিকটস্থ এই স্থানটিতে তখন একটি পর্তুগাল বসতিও ছিল। কিন্তু কোম্পানির এজেন্টরা প্রথম যুগে যে প্রতিকূলতার সম্মুখীন হন, তাতে ব্যবসা চালানো একসময় প্রায় অসম্ভব হয়ে পড়ে। ১৬৭৭-৭৮ সালে তাঁরা হুমকি দেয় যে, বাংলা থেকে ব্যবসা প্রত্যাহার করে নেবেন। ১৬৮৫ সালে আওরঙ্গজেবের পৌত্রের কাছ থেকে তাঁরা তাঁদের ব্যবসার জন্য আরও নিরাপত্তা ক্রয় করেন। ১৬৯৬ সালে ডিহি কলিকাতা, গোবিন্দপুর ও সূতানুটি গ্রাম তিনটি কলকাতা শহরের রূপ পরিগ্রহ করতে শুরু করে। এই শহরই আধুনিক ভারতের প্রথম মেট্রোপলিস বা মহানগরী। সম্রাট ফারুকশিয়র ১৭১৭ সালে কোম্পানিকে বাংলায় করদান থেকে অব্যহতি দেন। পরবর্তী চল্লিশ বছর সুবার মুঘল শাসনকর্তা ও মারাঠা আক্রমণকারীদের বিরুদ্ধে ব্রিটিশদের এক দীর্ঘ জটিল যুদ্ধে অতিবাহিত হয়। ১৭৫৬ সালে নবাব সিরাজদ্দৌলার হাতে কলকাতার পতন ঘটে। পরের বছর কলকাতা অধিকার পলাশীর যুদ্ধে নবাবকে পরাস্ত করে বাংলায় ব্রিটিশ আধিপত্য সুপ্রতিষ্ঠিত করেন রবার্ট ক্লাইভ। বক্সারের যুদ্ধ বাংলায় ব্রিটিশ সামরিক আধিপত্য স্থাপনের পথ সুগম করে। ১৭৬৫ সালের চুক্তির বলে অবিভক্ত বাংলা, অবিভক্ত বিহার ও উড়িষ্যা ব্রিটিশ প্রশাসনের হস্তগত হয়। এই সময় প্রতিষ্ঠিত হয় তিনটি প্রেসিডেন্সি সামরিক বাহিনীর মধ্যে বৃহত্তম বেঙ্গল আর্মি। ১৮৫৭ সালের মহাবিদ্রোহের আগে এই বাহিনীতে রাজপুত ও পূর্বাঞ্চলের ভূমিহার ব্রাহ্মণদেরই নেওয়া হত।


title: ওলন্দাজ ইস্ট ইন্ডিয়া কোম্পানি

text: ওলন্দাজ ইস্ট ইন্ডিয়া কোম্পানি (, "United East India Company") ১৬০২ সালে প্রতিষ্ঠিত একটি ডাচ সনদপ্রাপ্ত প্রতিষ্ঠান। প্রাচীন ওলন্দাজ ভাষায় এ সংস্থাটি ভেরিনিগদি ওস্ত-ইন্ডিস কোম্পানি (ভিওসি) নামে পরিচিত। এশিয়ায় একচেটিয়া ব্যবসা করার উদ্দেশ্যে নেদারল্যান্ডস সরকারের স্টেটস জেনারেল ২১ বছর মেয়াদে সংস্থাটিকে অনুমতি প্রদান করে। সচরাচর এ প্রতিষ্ঠানকে বিশ্বের প্রথম বহুজাতিক সংস্থারূপে বিবেচনা করা হয় যা স্টক সংক্রান্ত বিষয়েও বিশ্বের প্রথম প্রতিষ্ঠান। এ প্রতিষ্ঠানের যুদ্ধ-বিগ্রহ শুরু করার, সন্ধি করার, নিজস্ব অর্থব্যবস্থা গড়ে তোলার এবং নতুন উপনিবেশ স্থাপন করার ক্ষমতা ছিল। প্রায় দুইশত বছর যাবৎ গুরুত্বপূর্ণ প্রতিষ্ঠান হিসেবে কাজ চালায়। ১৮০০ সালে দেওলিয়ায় এর বিলুপ্তি ঘটে। ভিওসি’র নিয়ন্ত্রণাধীন উপনিবেশগুলো ডাচ ইস্ট ইন্ডিজ নামে পরিচিতি পায় যা পরবর্তীকালে স্বাধীন ইন্দোনেশিয়ার অভ্যুদয় ঘটে।


text: ব্রিটিশ ইন্ডিয়া- কে তিন সময়কালে ভাগ করা যেতে পারে। সপ্তদশ শতক-এর শুরু থেকে অষ্টাদশ শতকের মধ্যভাগ, এই সময় ইষ্ট ইন্ডিয়া কোম্পানি স্থানীয় রাজন্যবর্গের সহায়তায় ব্যবসা পরিচালনা করে। এই সময় হল্যান্ড এবং ফ্রান্সের ব্যাবসায়িক প্রতিষ্ঠানগুলো তাদের প্রতিদ্বন্দ্বী ছিল। পরবর্তী একশত বৎসর যা ভারতে কোম্পানী শাসন হিসেবে অভিহিত, ইষ্ট ইন্ডিয়া কোম্পানী একক ব্যবসায়িক কোম্পানী হিসেবে আভির্ভুত হয়। তবে ধীরে ধীরে ব্রিটিশ রাজ তাদের কার্যকলাপ-এ হস্তক্ষেপ করে, এক পর্যায়ে ইষ্ট ইন্ডিয়া কোম্পানী তাদের একক ব্যবসায়িক অধিকার হারায়। সিপাহী বিপ্লবের পর কোম্পানীর ক্ষমতা ব্রিটিশ রাজের নিকট হস্তান্তরিত হয়। যা ভারতে ব্রিটিশ রাজত্বের (১৮৫৮-১৯৪৭) সূচনা করে। "ব্রিটিশ ইন্ডিয়া" মূলতঃ "ভারতে ব্রিটিশ জাতি বা the British nation in India"- এর সংক্ষিপ্ত রূপ।


title: ডেনিশ ইস্ট ইন্ডিয়া কোম্পানি

text: রাজা চতুর্থ ক্রিশ্চিয়ানের সময় ১৬১৬ সালে প্রথম ডেনিস ইস্ট ইন্ডিয়া কোম্পানি গঠিত হয় এবং ভারতে বাণিজ্যের উপর দৃষ্টিনিবদ্ধ করে। এডমিরাল ওভ জিদের অধীন প্রথম অভিযান দুই বছর পর অর্ধেক ক্রু হারিয়ে শ্রীলংকায় পৌছায়। তারা যখন পৌছায় তখন পর্তুগাল দ্বীপের দখল দাবি করে। ১৬১৯ সালের শেষে ছোট একটি ডেনিশ নৌবহর পূর্ব উপকূলের ত্রিনকোমালিতে পৌছে; ১৬২০ সালের মে মাসে পরাজিত হওয়ার পূর্বে দুর্গ নির্মাণের জন্য কোনেশ্বরাম মন্দির দখল করে নেয়া হয়। এই অভিযানে মূলভূমির থারাঙ্গামবাড়িতে ডান্সবোর্গ প্রতিষ্ঠা করে এবং ক্যাপ্টেন ক্রেপকে ডেনিশ ভারতের প্রথম গভর্নর নিয়োগ দেয়া হয়। তুঙ্গ অবস্থায় ডেনিশ ইস্ট ইন্ডিয়া কোম্পানি সুইডিশ ইস্ট ইন্ডিয়া কোম্পানি ও ব্রিটিশ ইস্ট ইন্ডিয়া কোম্পানির চেয়ে বেশি পরিমাণ চা ইংল্যান্ডে আমদানি করে বিপুল মুনাফা রপ্তানি করে। এসব চায়ের ৯০% পাচার করা হত। ১৬৫০ সালে এই কোম্পানি ভেঙে দেয়া হয়।


title: ভারতের ইতিহাস

text: ভারতে ইস্ট ইন্ডিয়া কোম্পানির নিষ্ঠুর শাসনের বিরুদ্ধে প্রথম যে আন্দোলনটি সংগঠিত হয় সেটি ছিল ভারতের প্রথম স্বাধীনতা যুদ্ধ নামে পরিচিত ১৮৫৭ সালে সিপাহি বিদ্রোহ। নানা সাহেব, তাঁতিয়া টোপি, লক্ষ্মীবাই, ২য় ষ বাহাদুর শাহ জাফর বিদ্রোহে নেতৃৃত্ব দেন৷ এক বছর নৈরাজ্যের পর ইস্ট ইন্ডিয়া কোম্পানির বাহিনীর বদলে ব্রিটিশ সৈন্য নিয়োগ করে ব্রিটিশরা বিদ্রোহীদের দমন করতে সক্ষম হন। সর্বশেষ মুঘল সম্রাট বাহাদুর শাহ জাফরকে ব্রহ্মদেশে নির্বাসিত করা হয়; এবং তাঁর সন্তানদের শিরোচ্ছেদ করে মুঘল বংশকে নির্মূল করা হয়। এরপর ব্রিটিশ রাজশক্তি সকল রাষ্ট্রীয় ক্ষমতা ইস্ট ইন্ডিয়া কোম্পানির হাত থেকে স্বহস্তে তুলে নেয়। ব্রিটিশ সরকার কোম্পানি অধিকৃত ভারতের সকল অঞ্চল নিজের উপনিবেশ হিসেবে শাসন করতে থাকে। অবশিষ্ট অঞ্চলগুলি শাসিত হতে থাকে দেশীয় রাজ্যগুলির শাসনকর্তাদের মাধ্যমে। ১৯৪৭ সালের অগস্ট মাসে যখন ভারত ব্রিটেনের হাত থেকে স্বাধীনতা অর্জন করে তখন ভারতের দেশীয় রাজ্যের সংখ্যা ছিল ৫৬৫।


title: মার্ভেল সিনেম্যাটিক ইউনিভার্স

text: এমসিইউ-এর প্রথম চলচ্চিত্র হিসেবে "আয়রন ম্যান" (২০০৮) মুক্তি পায় যার মাধ্যমে প্রথম ধাপ শুরু হয় এবং "মার্ভেল’স দ্য অ্যাভেঞ্জারস" (২০১২) চলচ্চিত্রের মাধ্যমে এই ধাপের সমাপ্তি ঘটে। দ্বিতীয় ধাপটি শুরু হয় আয়রন ম্যান ৩ (২০১৩) দিয়ে এবং শেষ হয় "অ্যান্ট-ম্যান" (২০১৫) চলচ্চিত্রের মাধ্যমে। মার্ভেল চলচ্চিত্রগুলো বর্তমানে তৃতীয় ফেজে আছে যা শুরু হয় "" (২০১৬) এর মুক্তির মাধ্যমে এবং শেষ হবে (২০১৯) মুক্তির মাধ্যমে। মার্ভেল টেলিভিশন দুনিয়াটিকে আরো বিস্তৃত করে। প্রথমে ২০১৩ সালে নেটওয়ার্ক টেলিভিশন এবিসিতে মার্ভেল’স এজেন্টস অফ শিল্ড এর মাধ্যমে এবং পরবর্তিতে ২০১৫ সালে অনলাইন স্ট্রিমিং নেটফ্লিক্সে মার্ভেল’স ডেয়ারডেভিল এর মাধ্যমে। এছাড়াও এমসিইউতে সহযোগী কমিক এবং ভিডিওতে মুক্তিপ্রাপ্ত স্বল্পদৈর্ঘ্য চলচ্চিত্র অন্তর্ভুক্ত রয়েছে।


title: মার্ভেল সিনেম্যাটিক ইউনিভার্স

text: মার্ভেল সিনেম্যাটিক ইউনিভার্স (এমসিইউ) একটি মার্কিন মিডিয়া ফ্রেঞ্চাইজি এবং কাল্পনিক দুনিয়া যা একটি সুপারহিরো চলচ্চিত্র সিরিজকে ঘিরে আবর্তিত, মার্ভেল স্টুডিওস দ্বারা স্বাধীনভাবে প্রযোজিত এবং মার্ভেল কমিকস প্রকাশিত চরিত্র ভিত্তি করে তৈরি। ফ্রেঞ্চাইজিটি কমিক বই, স্বল্পদৈর্ঘ্য চলচ্চিত্র এবং টেলিভিশন সিরিজে বিস্তৃত হয়েছে।


title: মার্ভেল সিনেম্যাটিক ইউনিভার্সের টেলিভিশন সিরিজের তালিকা

text: এই কাল্পনিক দুনিয়ার প্রথম সিরিজ "মার্ভেল’স এজেন্টস অফ শিল্ড" ২০১৩–১৪ টেলিভিশন মৌসুমে এবিসিতে প্রচার শুরু হয়। ২০১৪–১৫ টেলিভিশন মৌসুমে এর সাথে যোগ হয় নতুন সিরিজ "মার্ভেল’স এজেন্ট কার্টার"। এছাড়া "মার্ভেল’স ড্যামেজ কন্ট্রোল" নামের একটি নতুন অনুষ্ঠান প্রচারের অপেক্ষায় রয়েছে। এছাড়া নেটফ্লিক্সের মার্ভেল সিরিজ "মার্ভেল’স ডেয়ারডেভিল" এবং "মার্ভেল’স জেসিকা জোনস" শুরু হয় ২০১৫ সালে। ২০১৬ সালে নতুন সিরিজ "মার্ভেল’স লুক কেজ" মুক্তি পাবে। এর ধারাবাহিকতায় "মার্ভেল’স আয়রন ফিস্ট" এবং মিনি সিরিজ "মার্ভেল’স দ্য ডিফেন্ডারস" প্রচারের পরিকল্পনা রয়েছে।


text: মার্ভেল সিনেম্যাটিক ইউনিভার্সের টেলিভিশন সিরিজ হলো মার্কিন সুপারহিরো টেলিভিশন সিরিজ যা মার্ভেল কমিকসে প্রকাশিত চরিত্রের উপর ভিত্তি করে নির্মিত। অনুষ্ঠানগুলো ২০১৩ থেকে প্রোডাকশনে রয়েছে এবং এই সময়ে মার্ভেল টেলিভিশন এবং এবিসি স্টুডিওস চারটি সিরিজের প্রিমিয়ার করেছে এবং আরো আটটি ডেভেলপমেন্টের বিভিন্ন স্তরে রয়েছে। এবিসিতে প্রচারকৃত সিরিজগুলোতে প্রতি মৌসুমে গড়ে প্রায় ৭-৮ মিলিয়ন দর্শক হয় এবং প্রতিটি সিরিজ সমালোচকদের প্রশংসা লাভ করেছে।


title: ক্যাপ্টেন আমেরিকা: সিভিল ওয়ার

text: ক্যাপ্টেন আমেরিকা: সিভিল ওয়ার () হচ্ছে ২০১৬ সালে মুক্তিপ্রাপ্ত মার্ভেল কমিকস চরিত্রের ক্যাপ্টেন আমেরিকা সমন্বিত একটি আমেরিকান অ্যাকশনধর্মী সুপারহিরো চলচ্চিত্র। এটি মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত হয়। চলচিত্রটি ২০১১ সালের দ্য অ্যাভেঞ্জার্স চলচ্চিত্রের সিক্যুয়াল এবং মার্ভেল সিনেমাটিক ইউনিভার্সের ত্রয়োদশতম চলচ্চিত্র। এর চিত্রনাট্য রচনা ও পরিচালনা করেছেন রুশো ব্রাদার্স।


title: ক্লক এবং ড্যাগার

text: মার্ভেল'স ক্লক এবং ড্যাগার () একটি আমেরিকান টেলিভিশন সিরিজ যা "ফ্রিডম" চ্যানেলে প্রতি বুধবার সম্প্রচারিত হয়। "জো পোকাস্কি" নির্মিত এই টেলিভিশন ধারাবাহিকটি একই নামের অপর একটি মার্ভেল কমিকস অবলম্বনে নির্মিত। মার্ভেল সিনেম্যাটিক ইউনিভার্সের (এমসিইউ) অংশ হিসেবে তৈরি এই ধারাবাহিকটি যৌথভাবে প্রযোজনা করেছে "এবিসি সিগনেচার স্টুডিওস", মার্ভেল টেলিভিশন এবং "ওয়ান্ডারিং রক্‌স প্রোডাকশনস্" আর পরিবেশনা করছে "পোকাস্কি"।


title: অ্যাভেঞ্জার্স: এন্ডগেম

text: অ্যাভেঞ্জার্স: এন্ডগেম হল মার্ভেল কমিকসের সুপারহিরো দল অ্যাভেঞ্জার্সের উপর ভিত্তি করে তৈরি আসন্ন মার্কিন সুপারহিরো চলচ্চিত্র, যা মার্ভেল স্টুডিওস দ্বারা প্রযোজিত এবং ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটিকে সরাসরি ২০১৮-এর সিক্যুইল ""-এর পাশাপাশি ২০১২-এর "মার্ভেলের দ্য অ্যাভেঞ্জার্স" এবং ২০১৫-এর ""-এর সিক্যুইল হিসেবে পরিকল্পনা করা হয়েছে এবং মার্ভেল সিনেম্যাটিক ইউনিভার্স (এমসিইউ)-এর দ্বাবিংশ চলচ্চিত্র। এটির শিরোনাম এখনো ঠিক করা হয়নি। চলচ্চিত্রটি এন্থনি এবং জো রুস্শো দ্বারা পরিচালিত, সঙ্গে ক্রিস্টোফার মার্কুস এবং স্টেফেন ম্যাকফিলিের লিখন দল কর্তৃক একটি চিত্রনাট্য এবং বৈশিষ্ট্যে আছে পূর্ববর্তী এমসিইউ চলচ্চিত্রগুলি থেকে অনেক অভিনয়শিল্পীদের সাথে একটি দলবদ্ধিত অভিনেতাশিল্পীরা।


title: ব্রি লারসন

text: ২০১৯ সালে লারসনকে মার্ভেল সিনেম্যাটিক ইউনিভার্সের সুপারহিরো চলচ্চিত্র "ক্যাপ্টেন মার্ভেল" ও পরবর্তী "" চলচ্চিত্রে ক্যারল ডেনভার্স / ক্যাপ্টেন মার্ভেল চরিত্রে অভিনয় করতে দেখা যাবে। "ক্যাপ্টেন মার্ভেল" চলচ্চিত্র দিয়ে এই চরিত্রের পর্দায় অভিষেক হতে যাচ্ছে। তিনি শুরুতে এরকম হাই-প্রোফাইল চরিত্রে কাজের ব্যাপারে সন্দিহান ছিলেন, কিন্তু পরে তিনি এটিকে তরুণীদের ক্ষমতায়নের একটি প্ল্যাটফর্ম হিসেবে দেখেন এবং চরিত্রটিকে "নারীশক্তির প্রতীক" বলে উল্লেখ করেন। এই কাজের প্রস্তুতি হিসেবে তিনি নয়মাস শারীরিক প্রশিক্ষণের মধ্যে দিয়ে যান এবং নেলিস এয়ার ফোর্স বেজের কয়েক জন কর্মকর্তার সাথে যোগাযোগ করেন। লারসন ডেস্টিন ড্যানিয়েল ক্রেটনের সাথে তৃতীয় বারের মত "জাস্ট মার্সি" চলচ্চিত্রে কাজ করবেন। ব্রায়ান স্টিভেনসনের একই নামের স্মৃতিকথা অবলম্বনে নির্মিত এই চলচ্চিত্রে তার সহশিল্পী হলেন মাইকেল বি. জর্ডান। এছাড়া তিনি আমাজন স্টুডিওজ প্রযোজিত মার্কিন ইতিহাসে প্রথম রাষ্ট্রপতি পদপ্রার্থী ভিক্টোরিয়া উডহালের চরিত্রে অভিনয় করবেন এবং জীবনীমূলক এই চলচ্চিত্রটি প্রযোজনা করবেন।


text: ক্লার্ক গ্রেগ এবং হেইলি অ্যাটওয়েল যথাক্রমে "এজেন্টস অফ শিল্ড" সিরিজে "ফিল কোলসন" এবং "এজেন্ট কার্টার" সিরিজে পেগি কার্টার চরিত্রে অভিনয় করেন। "ডেয়ারডেভিল" সিরিজের প্রধান চরিত্র ম্যাট মার্ডক/ডেয়ারডেভিল হিসেবে অভিনয় করেন চার্লি কক্স, অন্যদিকে "জেসিকা জোনস" সিরিজের প্রধান চরিত্র জেসিকা জোনস হিসেবে অভিনয় করেন ক্রিস্টেন রিটার। এই সিরিজে লুক কেজ চরিত্রে দেখা গেছে মাইক কোল্টারকে যিনি তাঁর নিজস্ব সিরিজ "লুক কেজ"-এ অভিনয় করেন। আর "আয়রন ফিস্ট" সিরিজে অভিনয় করেন ফিন জোনস যিনি "দ্য ডিফেন্ডার" মিনি সিরিজের জন্য কক্স, রিটার এবং কোল্টারের সাথে যোগ দেন। এছাড়াও সিরিজগুলোতে এমসিইউ চলচ্চিত্র এবং ওয়ান শটের বিভিন্ন অভিনেতা তাদের চরিত্রের পুনরাবৃত্তি করেন।


title: অ্যাভেঞ্জার্স: ইনফিনিটি ওয়ার

text: অ্যাভেঞ্জার্স: ইনফিনিটি ওয়ার () হলো একটি মার্কিন সুপারহিরো চলচ্চিত্র যা মার্ভেল কমিকস সুপারহিরোর দল অ্যাভেঞ্জার্স এর উপর ভিত্তি করে নির্মিত, মার্ভেল স্টুডিওস দ্বারা প্রযোজিত এবং ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটি ২০১২ সালের "মার্ভেলের দ্য অ্যাভেঞ্জার্স" এবং ২০১৫ সালের "ের" অনুবর্তী পর্ব এবং মার্ভেল সিনেম্যাটিক ইউনিভার্স (এমসিইউ)-এর উনবিংশতম চলচ্চিত্র। চলচ্চিত্রটি অ্যান্থনি এবং জো রুসো দ্বারা পরিচালিত, সঙ্গে ক্রিস্টোফার মার্কুস এবং স্টেফেন ম্যাকফিলিের লিখন দল কর্তৃক একটি চিত্রনাট্য এবং একটি সমগ্র অভিনয়শিল্পীর দল যাতে রবার্ট ডাউনি জুনিয়র, ক্রিস হেমসওর্থ, মার্ক রুফালো, ক্রিস ইভানস, স্কার্লেট জোহ্যানসন, বেনেডিক্ট কাম্বারব্যাচ, ডন চিডল, টম হল্যান্ড, চ্যাডউইক বোজম্যান, পল বেট্টানি, এলিজাবেথ ওলসেন, অ্যান্থনি ম্যাকিয়ে, সেবাস্টিয়ান স্ট্যান, ড্যানায় গারিরা, লেটিটিয়া রাইট, ডেভ বাউতিস্তা, জোই সালডানা, জশ ব্রোলিন এবং ক্রিস প্রাট, মধ্যে "এমসিইউ"-এর পূর্ববর্তী চলচ্চিত্রগুলি থেকে অন্যান্য অভিনয়শিল্পীরা। চলচ্চিত্রে, অ্যাভেঞ্জার্স এবং গার্ডিয়ান্স অফ দ্য গ্যালাক্সি থ্যানোসকে সকল শক্তিশালী ইনফিনিটি মনিগুলি জড়ো করা থেকে থামানোর জন্য চেষ্টা করে।


title: বদরের যুদ্ধ

text: বদরের যুদ্ধ () ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের ক্ষমতা পূর্বের তুলনায় বৃদ্ধি পায়।


title: তালহা ইবনে উবাইদিল্লাহ

text:
তালহা ইবনে উবাইদুল্লাহ বিভিন্ন যুদ্ধে বীরত্বের সাথে যুদ্ধ করেছেন।
বদর যুদ্ধ ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের প্রতিপত্তি পূর্বের তুলনায় বৃদ্ধি লাভ করে। বদর যুদ্ধে মুসলিম বাহিনীর তুলনায় অমুসলিম বাহিনীর সেনা সংখ্যা ছিলো বহুগুণ বেশি। বদর যুদ্ধে তালহা প্রত্যক্ষভাবে যুদ্ধে অংশগ্রহণ করেন নি। তার অবদান ছিলো পরোক্ষভাবে। যুদ্ধের সময় নবী মুহাম্মদ (সা) জানতে পারলেন যে একদল অমুসলিম মদীনার মুসলিমদের ওপর হামলার পরিকল্পনা করছে। তাদের বিষয়ে খোঁজ নিতে মুহাম্মদ (সা) তালহাকে পাঠিয়েছিলেন। সেই সময় বিভিন্ন কাজে আরো ৭ জন সাহাবীকে পাঠানো হয়েছিলো। তারা কেউই বদর যুদ্ধে প্রত্যক্ষভাবে যুদ্ধ না করলেও তাদের বদর যুদ্ধের যোদ্ধা হিসেবে গণ্য করা হয়। তারা সবাই যুদ্ধলব্ধ মালামালের ভাগ পেয়েছিলেন।


title: উহুদের যুদ্ধ

text: উহুদের যুদ্ধ ( "") ৩ হিজরির ৭ শাওয়াল (২৩ মার্চ ৬২৫ খ্রিষ্টাব্দ) উহুদ পর্বতের সংলগ্ন স্থানে সংঘটিত হয়। মদিনার মুসলিম ও মক্কার কুরাইশদের মধ্যে এই যুদ্ধ সংঘটিত হয়েছে। এই দুই পক্ষের নেতৃত্বে ছিলেন যথাক্রমে মুহাম্মাদ (সা) ও আবু সুফিয়ান। ইসলামের ইতিহাসে সংঘটিত প্রধান যুদ্ধসমূহের মধ্যে এটি দ্বিতীয়। এর পূর্বে ৬২৪ সালে এই দুইপক্ষের মধ্যে বদরের যুদ্ধ সংঘটিত হয়েছিল।


title: বদরের যুদ্ধ

text: এরপর তৎকালীন রীতি অনুযায়ী দ্বন্দ্বযুদ্ধের মাধ্যমে লড়াই শুরু হয়। কুরাইশদের মধ্য থেকে উতবা ইবনে রাবিয়া, শাইবা ইবনে রাবিয়া ও ওয়ালিদ ইবনে উতবা লড়াইয়ের জন্য অগ্রসর হন। তাদের লড়াইয়ের আহ্বান শুনে আনসারদের মধ্য থেকে আওফ ইবনে হারিস, মুয়াব্বিজ ইবনে হারিস ও আবদুল্লাহ ইবনে রাওয়াহা এগিয়ে আসেন। কিন্তু কুরাইশ যোদ্ধারা তাদেরকে কটাক্ষ করে বলেন যে তারা তাদের যোগ্য না এবং যেন কুরাইশদের সমশ্রেণীর কাউকে লড়াইয়ের জন্য পাঠানো হয়। এরপর তাদের বদলে হামজা ইবনে আবদুল মুত্তালিব, উবাইদা ইবনে হারিস ও আলি ইবনে আবি তালিবকে পাঠানো হয়। হামজার সাথে শাইবা, আলির সাথে ওয়ালিদ ও উবাইদার সাথে উতবা লড়াইয়ে অবতীর্ণ হয়। কুরাইশ পক্ষের তিনজনই লড়াইয়ে নিহত হয়। লড়াইয়ে উবাইদা আহত হন তাই তাকে সেখান থেকে সরিয়ে নেয়া হয়েছিল। যুদ্ধের কয়েকদিন পর তার মৃত্যু হয়। তিনজন নেতৃস্থানীয় যোদ্ধার মৃত্যুর ফলে কুরাইশদের মনোবলে ফাটল ধরে।


title: আল বদর

text: "আল বদর" ১৯৭১ সালের বাংলাদেশের স্বাধীনতা যুদ্ধের সময় পাকিস্তান সেনাবাহিনীকে সহায়তা দানকারী আধা-সামরিক বাহিনী। এরা ছিল সাক্ষাত যমদূত। যার সৃষ্টি হয়েছিল পাকিস্তান রাষ্ট্রকে অখন্ড রাখার উদ্দেশ্যে জনমত গঠন করার জন্য। পূর্বাঞ্চলীয় পাকিস্তান সেনাবাহিনীর প্রধান জেনারেল নিয়াজীর পৃষ্ঠপোষকতায় এই বাহিনী গঠিত হয়েছিল। ইসলামিক ইতিহাসের বদর যুদ্ধকে আদর্শ করে এই বাহিনী গঠিত হলেও এদের মূলকাজ ছিল মুক্তিযোদ্ধাদের পাকিস্তানী বাহিনীর হাতে তুলে দেয়া । মে মাসে রাজাকার বাহিনী গঠনের আগেই এপ্রিল মাসে গঠিত হয় আল বদর বাহিনী। রাজাকার বাহিনী সরাসরি মুক্তিযুদ্ধের বিরোধিতা করে তারা একতা ও অখণ্ডতায় বিশ্বাস করত। ১৯৭১ সালে পাকিস্তান বাহিনীর পতনের পর এই বাহিনীর বিলুপ্তি ঘটে।


title: বদরের যুদ্ধ

text: মুসলিমরা মক্কার বাহিনীর অগ্রযাত্রার খবর পায়। মুসলিম বাহিনীটি মূলত কাফেলা আক্রমণের জন্য গঠিত হয়েছিল, ব্যাপক যুদ্ধের জন্য তারা প্রস্তুত ছিল না। মুসলিমরা এসময় কুরাইশদের মুখোমুখি না হয়ে ফিরে যেতে পারত কিন্তু এর ফলে কুরাইশদের ক্ষমতা অনেক বৃদ্ধি পেত এবং তারা অগ্রসর হয়ে মদিনা আক্রমণ করতে পারত। অন্যদিকে বাহিনীতে সংখ্যাগরিষ্ঠ মদিনার আনসাররা আকাবার বাইয়াত অনুযায়ী মদিনার বাইরে গিয়ে যুদ্ধ করতে বাধ্য ছিল না এবং অভিযানের ব্যয়ভার তাদের উপর বেশি ছিল। তাই উদ্ভূত পরিস্থিতি সম্পর্কে আলোচনার জন্য মুহাম্মাদ (সা) যুদ্ধসভার আহ্বান করেন। সভায় মুহাজির, আনসার সকলেই কুরাইশদের মুখোমুখি হওয়ার ব্যাপারে মত দেয়। এরপর মুসলিমরা অগ্রসর হয়ে বদরের নিকটে পৌছায়।


title: বদরের যুদ্ধ

text: দ্বন্দ্বযুদ্ধের পর কুরাইশরা মুসলিমদের উপর আক্রমণ শুরু করে। যুদ্ধের পূর্বে মুহাম্মাদ (সা) নির্দেশ দেন শত্রুরা বেশি সংখ্যায় কাছে এলেই যাতে তীর চালানো হয়। মুসলিমরা "ইয়া মানসুর আমিত" স্লোগান দিয়ে প্রতিপক্ষের উপর ঝাপিয়ে পড়ে। যুদ্ধে মক্কার কুরাইশরা ছত্রভঙ্গ হয়ে যায় এবং পিছু হটতে বাধ্য হয়। মুয়াজ ইবনে আমর ও মুয়াজ ইবনে আফরা কুরাইশ পক্ষের সর্বাধিনায়ক আবু জাহলকে হত্যা করেন। বিলালের হাতে তার সাবেক মনিব উমাইয়া ইবনে খালাফ নিহত হয়। উমর ইবনুল খাত্তাব তার মামা আস ইবনে হিশাম ইবনে মুগিরাকে হত্যা করেন। বিকেলের মধ্যে যুদ্ধ শেষ হয়ে যায়। কুরআনে উল্লেখ রয়েছে যে এই যুদ্ধে হাজারো ফেরেশতা মুসলিমদের সহায়তার জন্য এসেছিল।


title: বদরের যুদ্ধ

text: যুদ্ধের পূর্বে ৬২৩ থেকে ৬২৪ সালের মধ্যে মুসলিম ও কুরাইশদের মধ্যে বেশ কিছু খন্ডযুদ্ধ হয়। বদর ছিল দুই বাহিনীর মধ্যে প্রথম বড় আকারের যুদ্ধ। যুদ্ধে সুসংগঠিত মুসলিমরা মক্কার সৈনিকদের সারি ভেঙে ফেলতে সক্ষম হয়। যুদ্ধে মুসলিমদের প্রধান প্রতিপক্ষ আবু জাহল নিহত হয়। মুসলিমদের বিজয়ের অন্যদের কাছে বার্তা পৌছায় যে মুসলিমরা আরবে নতুন শক্তি হিসেবে আবির্ভূত হয়েছে এবং এর ফলে নেতা হিসেবে মুহাম্মাদ (সা) এর অবস্থান দৃঢ় হয়।


title: যুবাইর ইবনুল আওয়াম

text:
যুবাইর একজন সাহসী ও শক্তিমান যোদ্ধা হিসেবে পরিচিত ছিলেন। কাফেরদের আক্রমণের মুখে যুদ্ধে অংশগ্রহণের ব্যাপারে তিনি ছিলেন অনন্য। প্রতিটি যুদ্ধে তিনি অসীম সাহসিকতা ও দক্ষতার পরিচয় দিয়েছেন।
বদর যুদ্ধ ২ হিজরির ১৭ রমজান (১৭ মার্চ ৬২৪ খ্রিষ্টাব্দ) মদিনার মুসলিম ও মক্কার কুরাইশদের মধ্যে সংঘটিত হয়। ইসলামের ইতিহাসে এটি প্রথম প্রধান যুদ্ধ। এতে জয়ের ফলে মুসলিমদের প্রতিপত্তি পূর্বের তুলনায় বৃদ্ধি লাভ করে। বদর যুদ্ধে মুসলিম বাহিনীর তুলনায় অমুসলিম বাহিনীর সেনা সংখ্যা ছিলো বহুগুণ বেশি। বদর যুদ্ধে একজন অমুসলিম সৈন্য পাহাড়ের টিলায় দাঁড়িয়ে তাকে দ্বন্দ যুদ্ধের আহবান জানালে তিনি সাথে সাথে তাকে জাপ্টে ধরেন এবং গড়িয়ে নিচে পড়তে থাকেন। নবী মুহাম্মদ (সা) বলেন, তাদের মধ্যে যে আগে ভূমিতে পড়বে সে নিহত হবে। সত্যিই তাই হলো। যুবাইর তাকে তলোয়ারের আঘাতে হত্যা করেন। এরপর তিনি উবাইদা ইবনে সাইদের মুখোমুখি হলেন। তার আপাদ-মস্তক শক্ত বর্ম দ্বারা আবৃত ছিলো। যুবাইর তার চোখ বরাবর তীর নিক্ষেপ করলেন এবং অমুসলিম সৈন্যকে হত্যা করলেন। স্মৃতিচিহ্ন হিসেবে তীরটি মুহাম্মদ (সা) নিজের কাছে রেখে দিলেন। মুহাম্মদের (সা) মৃত্যুর পর তীরটি বিভিন্ন খলিফার কাছে সংরক্ষিত ছিলো। তৃতীয় খলিফা উসমানের মৃত্যুর পর আব্দুল্লাহ ইবনে যুবাইর তীরটি গ্রহণ করেন। মৃত্যুর পূর্ব পর্যন্ত তার কাছেই তীরটি ছিলো।


title: বদরের যুদ্ধ

text: ৬২৩ সালের নভেম্বর বা ডিসেম্বরে মুহাম্মাদ (সা) সিরিয়া অভিমুখী মক্কার একটি বড় বাণিজ্যিক কাফেলার বিরুদ্ধে অভিযানে নেতৃত্ব দেন। এই কাফেলায় কুরাইশদের অনেক মূল্যবান দ্রব্যসামগ্রী ছিল। মুসলিম বাহিনীর সদস্য ছিল ১৫০ থেকে ২০০ জন এবং আরোহণের উট ছিল ৩০টি। মুহাম্মাদ (সা) তাদের নিয়ে যুল উশাইরাহ পর্যন্ত অগ্রসর হয়েছিলেন। কিন্তু মুসলিমরা পৌছানোর কয়েকদিন পূর্বে কুরাইশরা সে পথ অতিক্রম করে চলে যাওয়ার কারণে মুসলিমরা তাদের পথরোধ করতে পারেনি। এই অভিযানটি গাজওয়ায়ে উশাইরা নামে পরিচিত। ইবনে ইসহাকের মতে এই অভিযানের জন্য মুহাম্মাদ (সা) ২ হিজরির জামাদিউল আওয়াল মাসের শেষে বের হয়ে জামাদিউল আখির মাসের শুরুতে ফিরে এসেছিলেন।


title: বদরের যুদ্ধ

text: বদরের যুদ্ধ সুদূরপ্রসারী প্রভাব সৃষ্টি করেছে। যুদ্ধ জয়ের ফলে নেতা হিসেবে মুহাম্মাদ (সা) এর কর্তৃত্ব বহুলাংশে বৃদ্ধি পায়। এর ফলে অন্য আরব গোত্রগুলি মুসলিমদেরকে নতুন শক্তি হিসেবে দেখতে শুরু করে। মদিনার অনেকে এসময় ইসলাম গ্রহণ করে। বদরের যুদ্ধে অংশগ্রহণকারী মুসলিমদেরকে খুবই সম্মানের দৃষ্টিতে দেখা হয়।


title: খলিলুর রহমান (বীর প্রতীক)

text: ১৯৭১ সালের নভেম্বর মাসের প্রথম, বাংলা কার্তিক মাসের শেষ দিক। ফেনী জেলার বিলোনিয়া এলাকায় কয়েক দিন ধরে মুষলধারে বৃষ্টি হচ্ছে। তার মধ্যে চলছে তুমুল যুদ্ধ। যুদ্ধ শুরু হয়েছে ২ নভেম্বর। বিলোনিয়া ২ নম্বর সেক্টরের রাজনগর সাবসেক্টর এলাকা। এই যুদ্ধে অংশ নেওয়ার জন্য ১ নম্বর সেক্টরের একটি কোম্পানিকে তলব করা হয়েছে। এই কোম্পানিতে ছিলেন খলিলুর রহমান। নেতৃত্বে ছিলেন ক্যাপ্টেন মাহফুজুর রহমান। রাতের নিস্তব্ধতা খান খান করে হঠাৎ শুরু হয় গোলাগুলির শব্দ। পাকিস্তানি সেনাবাহিনীর (৩১ পাঞ্জাব রেজিমেন্ট) মুক্তিবাহিনীর ডিফেন্সে অতর্কিতে আক্রমণ করেছে। খলিলুর রহমানরা দ্রুত পজিশন নিলেন। শুরু হলো তুমুল যুদ্ধ। বিলোনিয়া মুক্ত হওয়ার পথে। ৬ নভেম্বর তাঁরা সলিয়াদিঘীতে ডিফেন্স নিলেন। তাঁদের সঙ্গে আরও কয়েকটি কোম্পানি।


title: ডাব্লিউডাব্লিউই চ্যাম্পিয়নশিপ

text: ডাব্লিউডাব্লিউই ওয়ার্ল্ড চ্যাম্পিয়নশিপ হল পেশাদার কুস্তি প্রতিযোগীতার একটি চ্যাম্পিয়নশিপ। এটি তৈরি ও প্রবর্তন করেছে আমেরিকান পেশাদার কুস্তি প্রমোশন ডাব্লিউডাব্লিউই। ১৯৬৩ সালের ২৫ এপ্রিল মাসে তৎকালীন ওয়ার্ল্ড ওয়াইড রেসলিং ফেডারেশন (বর্তমানে ডাব্লিউডাব্লিউই) ডাব্লিউডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ হিসেবে প্রতিষ্ঠা করে। প্রাক্তন চ্যাম্পিয়ন সেথ রলিন্স প্রথম ব্যক্তি যিনি মানি ইন দ্য ব্যাংক চুক্তি ক্যাশ ইন করে রেসেলম্যানিয়া ৩১ এ চ্যাম্পিয়ন হয়।


title: ডাব্লিউডাব্লিউই আন্তঃমহাদেশীয় চ্যাম্পিয়নদের তালিকা

text:
ডাব্লিউডাব্লিউই আন্তঃমহাদেশীয় চ্যাম্পিয়নশীপ হল পেশাদারি কুস্তি চ্যাম্পিয়নশীপ। এটির মালিক আমেরিকান প্রমোশন ডাব্লিউডাব্লিউউ। ডাব্লিউডাব্লিউই তে এই খেতাবটি ১৯৭৮ সালে চালু করা হয়, তৎকালীন সময়ে এটি ওয়ার্ল্ড রেসলিং ফেডারেশন নামে পরিচিত ছিল। প্যাট প্যাটারশন প্রথম আন্তঃমহাদেশীয় চ্যাম্পিয়ন ছিলেন।
এটি ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ এর পর দ্বিতীয় সম্মানজনক চ্যাম্পিয়নশীপ। ২০০২ সালে, ডাব্লিউডাব্লিউএফ এর নাম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তে পরিবর্তন করা হয়। ফলে ডাব্লিউডাব্লিউএফ আন্তঃমহাদেশীয় চ্যাম্পিয়নশীপ থেকে ডাব্লিউডাব্লিউই আন্তঃমহাদেশীয় চ্যাম্পিয়নশীপে পরিবর্তন করা হয়।


এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকমোহান চ্যাম্পিয়নশীপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপিয়ান চ্যাম্পিয়নশীপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশীপের সাথে যুক্ত করে। যদিও এটির নাম ইউরোপিয়ান চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশীপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশীপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।


title: ডাব্লিউডাব্লিউই

text: 1985 সালে টাইটান তার অফিস স্ট্যামফোর্ড, কানেকটিকাটে স্থানান্তরিত করে, যদিও বর্তমান ভবন 1981 সালে নির্মিত হয়েছিল। পরবর্তীতে, একটি নতুন টাইটান স্পোর্টস ইনকর্পোরেটেড। (মূলত ডব্লিউডব্লিউএফ, ইনক।) 1987 সালে ডেলাওয়্যারে প্রতিষ্ঠিত হয়েছিল এবং ম্যাসাচুসেটস সত্তা ফেব্রুয়ারী 1988 সালে। [26] নতুন প্রজন্ম (1993-1997)


title: ডাব্লিউডাব্লিউই নেটওয়ার্ক

text: ডাব্লিউডাব্লিউই নেটওয়ার্ক হলো একটি সাবস্ক্রিপশন ভিত্তিক ভিডিও স্ট্রিমিং সেবা যেটির মালিক ডাব্লিউডাব্লিউই। এই ধারণাটি সম্পর্কে মূলত ২০১১ সালে ঘোষণা করা হয়, জানুয়ারি ৪ ২০১৪ সালে ডাব্লিউডাব্লিউই ঘোষণা করে এই নেটওয়ার্কটি ফেব্রুয়ারি ২৪ তারিখে যুক্তরাষ্ট্রে উদ্বোধন করা হবে। জুলাই ৩১ তারিখে অস্ট্রেলিয়া, কানাডা, নিউজিল্যান্ড, হংকং, সিঙ্গাপুর, মালয়েশিয়া, মেক্সিকো, স্পেন, তুরস্কতে এই সেবাটি সরাসরি হয়। আগস্ট ১৭ তারিখে বিশ্বের অন্যান্য দেশে এই সেবাটি চালু করা হয়। এটি অপ্রত্যাশিত ভাবে জানুয়ারি ১৩, ২০১৫ তে যুক্তরাজ্য এবং আয়ারল্যান্ড এ চালু হয় যা পরিকল্পনার থেকে কয়েক সপ্তাহ আগে, এবং পূর্ব পরিকল্পনা থেকে দেরিতে যেটি নভেম্বরে চালু হওয়ার কথা ছিল। ডাব্লিউডাব্লিউই নেটওয়ার্ক ২৪ ঘন্টা স্ট্রিমিং করা যায়।


title: ডাব্লিউডাব্লিউই

text: ডাব্লু ডাব্লুএইচ নামটিও 195২ সালে ক্যাপিটল রেস্টলিং কর্পোরেশন হিসাবে জেস ম্যাকমাহন এবং টুটস মন্ড্ট দ্বারা প্রতিষ্ঠিত পেশাদারী কুস্তি প্রচারকে বোঝায়। ২018 সালের মধ্যে এটি বিশ্বব্যাপী বৃহত্তম কুস্তি প্রচার, যা বছরে 500 টি ইভেন্ট ধারণ করে, বিভিন্ন বিশ্বব্যাপী ভ্রমণ ব্র্যান্ডগুলিতে বিভক্ত, [10] এবং এটি 150 টিরও বেশি দেশে প্রায় 36 মিলিয়ন দর্শকদের কাছে উপলব্ধ। কোম্পানির বিশ্বব্যাপী সদর দপ্তর স্ট্যামফোর্ড, কানেকটিকাট-এ অবস্থিত, সারা বিশ্বের প্রধান শহরগুলির অফিসগুলিতে। [11] [12]


title: ডাব্লিউডাব্লিউই এনএক্সটি

text: ডাব্লিউডাব্লিউই এনএক্সটি হল ডাব্লিউডাব্লিউই এর জন্য পেশাদারি কুস্তি উন্নয়নমূলক শাখা। এটা উইন্টার পার্ক, ফ্লোরিডায় অবস্থিত। এটার প্রতিষ্ঠাতা ট্রিপল এইচ (পল লেভেসকিউ)। ২০১২ সালের আগষ্ট মাস থেকে ২০১৩ সালের জুন মাস পর্যন্ত , এটা ছিল স্বতন্ত্র। কিন্তু এটা ডাব্লিউডাব্লিউ এর উন্নায়নমূলক শাখা। ২০১৩ সালের জুন মাসে এনএক্সটি রেসলিং এর অফিসিয়াল ওয়েবসাইট বন্ধ করে দেওয়া হয় এবং সকল কন্টেন্ট ডাব্লিউডাব্লিউই.কম এ স্থান্তর করা হয়। ২০১৪ সালের ফেব্রুয়ারি মাসে, এনএক্সটি টেলিভিশন সিরিজ শুরু করে। যেটা ডাব্লিউডাব্লিউই নেটিওয়ার্ক এ প্রচার করা হয়।


ডাব্লিউডাব্লিউই ইউনিভার্সাল চ্যাম্পিয়নশিপ হল ডাব্লিউডাব্লিউই-এর একটি ওয়ার্ল্ড হেভিওয়েট চ্যাম্পিয়নশিপ। এটি ডাব্লিউডাব্লিউই-এর প্রধান দুইটি চ্যাম্পিয়নশিপের একটি। এটি ডাব্লিউডাব্লিউই ওয়ার্ল্ড চ্যাম্পিয়নশিপের বিপরীতে থাকবে। ১৯ জুলাই ২০১৬-এ ডাব্লিউডাব্লিউই ড্রাফ্‌ট-এর মাধ্যমে ডাব্লিউডাব্লিউই ওয়ার্ল্ড চ্যাম্পিয়নশিপ-টি "স্ম্যাকডাউনের" প্রধান চ্যাম্পিয়নশিপে পরিণত হয়। এরই প্রেক্ষিতে ২৫ জুলাই ২০১৬-এ মিক ফলেয় এবং স্টেফানি ম্যাকমোহান ঘোষণা করে যে, "র"-এর প্রধান চ্যাম্পিয়নশিপ হিসেবে ডাব্লিউডাব্লিউই ইউনিভার্সাল চ্যাম্পিয়নশিপ ঘোষণা করে। "ডাব্লিউডাব্লিউই ইউনিভার্স"-এর সম্মানে এর নামকরণ করা হয় "ডাব্লিউডাব্লিউই ইউনিভার্সাল চ্যাম্পিয়নশিপ"।


title: ডাব্লিউডাব্লিউই

text: ২9 শে এপ্রিল, 1999 এ, ডাব্লুডব্লিউএফ স্মারড টেলিভিশনে ফিরে আসেন, স্ম্যাকডাউন নামে পরিচিত একটি বিশেষ অনুষ্ঠান পরিচালনা করেন! নতুন ইউপিএন নেটওয়ার্কের উপর। বৃহস্পতিবার রাতে অনুষ্ঠানটি ২6 শে আগস্ট, 1999-তে একটি সাপ্তাহিক সিরিজ হয়ে ওঠে - টিবিএস-তে ডাব্লুসিডাব্লিউ বৃহস্পতিবার রাতের প্রোগ্রাম থান্ডারের সাথে সরাসরি প্রতিযোগিতা করে। ২000 সালে, ডাব্লুবিএফ টেলিভিশন নেটওয়ার্ক এনবিসি'র সহযোগিতায়, ২001 সালে শুরু হওয়া একটি নতুন পেশাদারী ফুটবল লীগ এক্সএফএল গঠনের ঘোষণা দেয়। [32] লীগের প্রথম কয়েক সপ্তাহের জন্য উচ্চ রেটিং ছিল, তবে প্রাথমিক আগ্রহ হ্রাস পেয়েছিল এবং এর রেটিংগুলি নিম্ন স্তরে কমিয়ে গেছে (তার গেমগুলির মধ্যে একটি হল আমেরিকান টেলিভিশনে ইতিহাসের সর্বনিম্ন-রেটযুক্ত প্রধান সময়সূচী ছিল)। এনবিসি শুধুমাত্র এক মৌসুমের পর এই উদ্যোগে চলে গেলেন, কিন্তু ম্যাকমাহন একা থাকতে চান। যাইহোক, ইউপিএন-এর সাথে চুক্তিতে পৌঁছাতে অক্ষম হওয়ার পর, ম্যাকমাহন এক্সএফএল বন্ধ করে দেন। [33]


title: ডাব্লিউডাব্লিউই

text: ডাব্লু ডব্লুএইচ এর উত্সগুলি 195২ সালে ফিরে পাওয়া যায় যখন রডেরিক জেমস "জেস" ম্যাকমাহন এবং টুটস মন্ড্ট ক্যাপিটল রেস্টলিং কর্পোরেশন লিমিটেড (সিডাব্লিউসি) তৈরি করেছিলেন, যা 1953 সালে ন্যাশনাল রেস্টলিং অ্যালায়েন্স (এনডাব্লিউএ) তে যোগদান করেছিল। ম্যাকমাহন, যিনি সফল বক্সিং ছিলেন প্রবর্তক, 1966 সালে টেক্স রিকার্ডের সাথে কাজ শুরু করেন। রিকার্ডের সহায়তায় তিনি তৃতীয় ম্যাডিসন স্কয়ার গার্ডেনে বক্সিং ও কুস্তি প্রচারের সূচনা করেন। ম্যাকমাহন প্রথমবারের মত 1940 এর দশকে কুস্তি কার্ড প্রচার করেছিলেন, যেমনটি তিনি ইতিমধ্যেই করেছিলেন।


title: লুকা মদরিচ

text:
আন্তর্জাতিক পর্যায়ে ক্রোয়েশিয়া জাতীয় দলের হয়ে ২০০৬ সালের মার্চে আর্জেন্টিনার বিপক্ষে মদরিচের অভিষেক হয়। তিনি তার প্রথম আন্তর্জাতিক গোল করেন ইতালির বিপক্ষে। উয়েফা ইউরো ২০০৮ আসরে তিনি আসরের সেরা দলে অন্তর্ভুক্ত হন। তিনি দ্বিতীয় ক্রোয়েশীয় হিসেবে এই সম্মান লাভ করেন। ২০১৫ সালে প্রথম ক্রোয়েশীয় খেলোয়াড় হিসেবে ফিফা বিশ্ব একাদশে অন্তর্ভুক্ত হন। ২০১৬ ও ২০১৭ সালেও এই একাদশে তার নাম অন্তর্ভুক্ত হয় এবং ২০১৬ ও ২০১৭ সালে উয়েফা বর্ষসেরা দলেও তার নাম অন্তর্ভুক্ত হয়। তিনি ছয়বার ক্রোয়েশীয় বর্ষসেরা ফুটবলারের খ্যাতি অর্জন করেন। তিনি ডেভর সুকারের সাথে যৌথভাবে এই পুরস্কারের সর্বাধিক বার বিজেতা। ইভান রাকিতিচ ও মারিও মাঞ্জুকিচের সাথে তিনি ক্রোয়েশিয়ার "দ্বিতীয় সোনালি প্রজন্ম"-এর একজন এবং এই সময়ে তিনি ক্রোয়েশিয়ার হয়ে সবকয়টি বড় আসরে অংশগ্রহণ করেছেন, যার মধ্যে রয়েছে ২০০৬ ফিফা বিশ্বকাপ, উয়েফা ইউরো ২০০৮, উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপ। তার প্রথম দুই বিশ্বকাপে গ্রুপ পর্ব থেকে বাদ পড়ার পর তিনি ক্রোয়েশিয়া দলকে ২০১৮ বিশ্বকাপ ফাইনালে নিয়ে যাওয়ার পথে নেতৃত্ব দেন। ফাইনাল খেলায় ফ্রান্সের কাছে হেরে তার দল রানার-আপ হয় এবং তিনি আসরের সেরা খেলোয়াড় হিসেবে গোল্ডেন বল পুরস্কার লাভ করেন। ২০১৭-২০১৮ উয়েফা বর্ষসেরা পুরুষ খেলোয়াড় পুরস্কার লাভ করেন।
২০১৮ সালে ইউরোপের বর্ষসেরা পুরষ্কার বালোঁ দর লাভ করেন।


title: লুকা মদরিচ

text: লুকা মদরিচ (; জন্ম ৯ সেপ্টেম্বর ১৯৮৫) হলেন একজন ক্রোয়েশীয় পেশাদার ফুটবলার। তিনি স্পেনীয় ক্লাব রিয়াল মাদ্রিদের হয়ে খেলেন এবং ক্রোয়েশিয়া জাতীয় দলের অধিনায়ক। তিনি মূলত মধ্যমাঠের খেলোয়াড় হিসেবে খেলে থাকেন, পাশাপাশি তিনি আক্রমণভাগের মিডফিল্ডার বা রক্ষণভাগের মিডফিল্ডার, ও প্লেমেকার হিসেবেও খেলে থাকেন। মদরিচকে বিশ্বের অন্যতম শ্রেষ্ঠ মধ্যমাঠের খেলোয়াড় বলে গণ্য করা হয়।


title: লুকা মদরিচ

text: ২০১৮ ফিফা বিশ্বকাপ বাছাইপর্বে মদরিচ বাছাইপর্বে দ্বিতীয় রাউন্ডে গ্রিসের বিপক্ষে পেনাল্টি থেকে একটি গোল করে ক্রোয়েশিয়াকে বিশ্বকাপের পথে এগিয়ে নিয়ে যান। ক্রোয়েশিয়া গ্রুপ পর্বে আর্জেন্টিনা, আইসল্যান্ড ও নাইজেরিয়ার সাথে গ্রুপ ডি-তে খেলার যোগ্যতা অর্জন করে। বিশ্বকাপের প্রথম রাউন্ডে ক্রোয়েশিয়ার প্রথম খেলায় মদরিচ নাইজেরিয়ার বিপক্ষে আবারও পেনাল্টি থেকে একটি গোল করে তার দলকে জয় এনে দেন এবং তিনি নিজে ম্যান অব দ্য ম্যাচ হন। পরের খেলায় তিনি আর্জেন্টিনার বিপক্ষে ২৫ গজ দূর থেকে একটি গোল করেন এবং তার দল ৩-০ গোলের জয় পায় এবং তিনি আবার ম্যান অব দ্য ম্যাচ হন। আইসল্যান্ডের বিপক্ষেও তার ভালো খেলার জন্য "ফোরফোরটু", "দ্য ডেইলি টেলিগ্রাফ", ও "ইএসপিএন" তাকে গ্রুপ পর্বের সেরা খেলোয়াড় বলে উল্লেখ করে। দ্বিতীয় রাউন্ডে ডেনমার্কের বিপক্ষে অতিরিক্ত সময়ে পেনাল্টি বক্সের ভিতরে আন্তে রেবিচকে ফাউল করার জন্য ক্রোয়েশিয়া পেনাল্টি পায়, কিন্তু মদরিচের দুর্বল শট গোলকিপার কাসপার শ্মেইশেল ফিরিয়ে দেন। যাই হোক, মদ্রিচ পেনাল্টি শুট-আউটে গোল করতে সমর্থ হন এবং ট্রাইব্রেকারে ৩-২ গোলে এগিয়ে থেকে ক্রোয়েশিয়ার কোয়ার্টার ফাইনাল নিশ্চিত হয়। ৭ই জুলাই কোয়ার্টার ফাইনালে রাশিয়ার বিপক্ষে তার করা কর্নার থেকে দোমগজ ভিদার গোল করেন। অতিরিক্ত সময়ে ২-২ গোলে ড্রয়ের পর তিনি পেনাল্টি শুট-আউটে গোল করেন এবং তৃতীয়বারের মত এই আসরে ম্যান অব দ্য ম্যাচ হন। ১১ই জুলাই সেমি ফাইনালে ইংল্যান্ডের বিপক্ষে অতিরিক্ত সময়ে গোল পেয়ে তার দল তাদের ইতিহাসের প্রথমবারের মত বিশ্বকাপের ফাইনালে ওঠে। ফাইনাল খেলার দুই দিন পূর্বে প্রকাশিত এক প্রতিবেদনে বলা হয় মদরিচ যে কোন খেলোয়াড়ের চেয়ে বেশি মাইল দৌড়েছেন এবং গোলের সুযোগ তৈরি করা খেলোয়াড়দের মধ্যে তৃতীয় ছিলেন; এছাড়া তিনি প্রতি ম্যাচে সবচেয়ে বেশি ড্রিবলিং করেছেন এবং বিপক্ষ দলের অর্ধেকের চেয়েও বেশি পাস দিয়েছেন। ১৫ই জুলাই ফ্রান্সের সাথে ক্রোয়েশিয়া ৪-২ গোলে পরাজিত হয়, কিন্তু আসরের সেরা খেলোয়াড় হিসেবে মদরিচ গোল্ডেন বল পুরস্কার লাভ করেন।


title: মারিও মাঞ্জুকিচ

text: ২০১৮ সালের ৪ঠা জুন মাঞ্জুকিচ ২০১৮ ফিফা বিশ্বকাপের জন্য ঘোষিত ২৩ সদস্য বিশিষ্ট ক্রোয়েশিয়া দলে ডাক পান। দলের হয়ে দ্বিতীয় রাউন্ডে ডেনমার্কের বিপক্ষে তিনি ৪ মিনিটে সমতা আনয়নকারী গোল করেন, এবং তার দল অতিরিক্ত সময়ে ১-১ গোলে ড্র করে পেনাল্টি শুট-আউটে ৩-২ গোলে জয় পায়। কোয়ার্টার ফাইনালে স্বাগতিক রাশিয়ার বিপক্ষে তার ক্রস থেকে হেডে গোল করে তার সতীর্থ আন্দ্রেই ক্রামারিচকে খেলায় সমতা আনেন। ৯০ মিনিটের পর অতিরিক্ত সময়ে ২-২ গোলে ড্র হওয়ার খেলাটি ট্রাইব্রেকারে গড়ায় এবং ক্রোয়েশিয়া পেনাল্টি শুট-আউটে ৪-৩ গোলে জয় পায়। ১১ই জুলাই সেমি ফাইনালে ইংল্যান্ডের বিপক্ষে ১-১ গোলে সমতায় থাকা ক্রোয়েশিয়াকে অতিরিক্ত সময়ে ১০৯ মিনিটে গোল করে এগিয়ে নিয়ে যান এবং তার দল তাদের ইতিহাসের প্রথমবারের মত বিশ্বকাপের ফাইনালে উঠে। ১৫ই জুলাই ফ্রান্সের বিপক্ষে ফাইনালে তিনি প্রথম খেলোয়াড় হিসেবে বিশ্বকাপের ফাইনালে আত্মঘাতি গোল করেন। অঁতোয়ান গ্রিয়েজমানের করা ফ্রি-কিকটিকে হেড দিয়ে সরাতে গিয়ে নিজেদের জালে প্রেরণ করেন এবং ফ্রান্স ১-০ গোলে এগিয়ে যায়। তিনি পরবর্তীতে ফরাসি গোলকিপার উগো লরিসের একটি ভুলের সুযোগ নিয়ে তার দলের হয়ে দ্বিতীয় গোল করেন, কিন্তু তারা ৪-২ গোলে পরাজিত হয়। এই গোলের সুবাদে তিনি বিশ্বকাপের ইতিহাসে দ্বিতীয় খেলোয়াড় হিসেবে একই খেলায় দুই পক্ষের হয়েই গোল করেন (প্রথমবার এরকম করেছিলেন নেদারল্যান্ডসের আর্নি ব্রান্ডস ১৯৭৮ ফিফা বিশ্বকাপে ইতালির বিপক্ষে) এবং প্রথম খেলোয়াড় হিসেবে বিশ্বকাপের ফাইনালে দুই পক্ষের হয়েই গোল করেন।


title: জ্লাৎকো দালিচ

text: জ্লাৎকো দালিচ (; জন্ম ২৬ অক্টোবর ১৯৬৬) হলেন ক্রোয়েশীয় সাবেক ফুটবলার এবং ফুটবল ম্যানেজার। খেলোয়াড়ী জীবনে তিনি রক্ষনাত্মক মধ্যমাঠের খেলোয়াড় হিসেবে খেলতেন। তিনি ২০১৭ সাল থেকে ক্রোয়েশিয়া জাতীয় দলের ম্যানেজারের দায়িত্ব গ্রহণ করেন এবং দলটিকে ২০১৮ ফিফা বিশ্বকাপের ফাইনালে নিয়ে যান। এই সময়ে ক্রোয়েশিয়া ১,৯৭৩ পয়েন্ট নিয়ে তাদের যে কোন সময়ের সর্বোচ্চ এলো র‍্যাংকিংয়ে ও তাদের ইতিহাসে সর্বোচ্চ পর্যায়ে পৌঁছে এবং ফাইনালে ফ্রান্সের কাছে পরাজিত হয়ে রানার-আপ শিরোপা লাভ করে।


title: ক্রোয়েশিয়া জাতীয় ফুটবল দল

text: ক্রোয়েশিয়া জাতীয় ফুটবল দল () ক্রোয়েশিয়ার জাতীয় ফুটবল দল হিসেবে আন্তর্জাতিক ফুটবলে প্রতিনিধিত্ব করছে। ক্রোয়েশিয়ার ফুটবলের সর্বোচ্চ পরিচালনা পরিষদ ক্রোয়েশিয়ান ফুটবল ফেডারেশন কর্তৃক দলটি নিয়ন্ত্রিত ও পরিচালিত হয়। ১৯৪০ থেকে ১৯৪৪ সালের মধ্যবর্তী সময়কালে ফিফা স্বীকৃতপ্রাপ্ত দল হিসেবে ব্যানোভিনা অব ক্রোয়েশিয়া এবং স্বাধীন রাষ্ট্র ক্রোয়েশিয়া উনিশটি প্রদর্শনী ক্রীড়ায় অংশগ্রহণ করেছিল। কিন্তু ১৯৪৫ সালে ক্রোয়েশিয়া যুগোস্লাভিয়ার সাথে একীভূত হলে দলটি বিলুপ্ত হয়। ১৯৪৫ থেকে ১৯৯০ সালের মধ্যে ক্রোয়েশিয়া পৃথক দল হিসেবে প্রতিযোগিতামূলক খেলায় অংশগ্রহণ করেনি। তখন ক্রোয়েশীয় খেলোয়াড়েরা যুগোস্লাভিয়া জাতীয় ফুটবল দলের হয়ে আন্তর্জাতিক ফুটবল অঙ্গনে অংশগ্রহণ করে।


title: কোলিন্দা গ্রাবার-কিতারোভিচ

text: ২০১৮ সালের ফুটবল বিশ্বকাপে ক্রোরোশিয়ার প্রতি ম্যাচেই দেখা গেছে তার ঝলমলে উপস্থিতি। ক্রোয়েশিয়ার সব ম্যাচে যে কোনো উত্তেজনার পরই ক্যামেরা তাক করে থাকে এই আবেদনময়ী প্রেসিডেন্টের দিকেই। শুধু মাঠে ভাত্রেনি (ক্রোয়েশিয়া ফুটবল দলের ডাকনাম। মানে রূপকথার বালক!) কে সমর্থন করাই নয়, ফুটবলারদের অনুপ্রেরণা দিতে ড্রেসিংরুমেও হাজির ছিলেন 'হটেস্ট' প্রেসিডেন্ট। এমনকী জয়ের পর প্রত্যেক ফুটবলারকে নাকি জড়িয়েও ধরেছিলেন তিনি। তার বক্তব্য, ‘আসলে ভিভিআইপি বক্সে বসে খেলা দেখলে প্রথাগত পোশাক পরতে হয়। দলের হয়ে গলা ফাটাতেও সমস্যা হয়, তাই স্টেডিয়ামে বসেই খেলাটা উপভোগ করতে চাই আমি।’ ক্রোয়েশিয়া থেকে আর পাঁচজন সাধারণ নাগরিকের মতো তিনি ইকোনমি ক্লাসের টিকিট কাটেন। সাধারণ যাত্রীদের সঙ্গেই উড়ে আসেন রাশিয়ায়। আর পাঁচজন ফুটবল সমর্থকের মতোই লাইনে দাঁড়িয়ে সংগ্রহ করেন বিশ্বকাপের ফ্যান আইডি। তারপর সটান স্টেডিয়ামে। প্রিয় দলের জয়ে উচ্ছ্বাসও তাঁর ছিল আর পাঁচজন সাধারণ সমর্থকের মতোই। সোশ্যাল মিডিয়ায় সেইসব ছবি শেয়ার করেছেন কোলিন্দা নিজেই। কোলিন্দা গ্রাবার-কিতরোভিচ একাধারে ক্রোয়েশিয়ার প্রশাসনিক প্রধান, সেনাবাহিনীর সর্বাধিনায়ক, আবার ফুটবল ভক্তও। তবে, আর পাঁচজন রাষ্ট্রনায়কের মতো ভিভিআইপি বক্সে বসে খেলা দেখতে পছন্দ করেন না কোলিন্দা। রাশিয়ায় গিয়ে কোলিন্দা গ্রাবার-কিতরোভিচ কূটনীতি যতটুকুই করেছেন, সেটিও ফুটবলকেন্দ্রিক। পুতিন ছাড়াও ব্রিটিশ প্রধানমন্ত্রী থেরেসা মেকে উপহার দিয়েছেন ক্রোয়েশিয়ার জার্সি। বিশ্বকাপের মাঝে অনুষ্ঠিত ন্যাটোর সম্মেলনে গিয়ে জার্সি উপহার দিয়েছেন ডোনাল্ড ট্রাম্পকে। ভ্লাদিমির পুতিনকে জার্সি উপহার দেন ক্রোয়েশিয়ার প্রেসিডেন্ট কোলিন্দা গ্রাবার-কিতরোভিচ।


title: মারিও মাঞ্জুকিচ

text: আন্তর্জাতিক পর্যায়ে ২০০৭ সালের নভেম্বরে ক্রোয়েশিয়া জাতীয় দলের হয়ে মাঞ্জুকিচের অভিষেক হয়। পরবর্তীতে তিনি চারটি বড় আসরে অংশগ্রহণ করেন, যেগুলো হল উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপ। ৮৮টি উপস্থিতি হতে ৩২ গোল করা মাঞ্জুকিচ ডেভর সুকারের পর ক্রোয়েশিয়া দলের দ্বিতীয় সর্বোচ্চ গোলদাতা। ২০১২ ও ২০১৩ সালে তিনি বর্ষসেরা ক্রোয়েশীয় ফুটবলারের খ্যাতি অর্জন করেন।


title: রেজা ঘুচানেজহাদ

text: রেজা ঘুচানেজহাদ ২০০৩ থেকে ২০০৭ পর্যন্ত নেদারল্যান্ডসের প্রতিনিধিত্ব করেন, নেদারল্যান্ডস জাতীয় অনূর্ধ্ব ১৯ এর অধীনে ফুটবল দলের জন্য খেলেন। কোরিয়া কোচ কার্লোস কুইরোজের ইরানি জাতীয় দলের আমন্ত্রণের পর তিনি ১৬ অক্টোবর ২০১২ তারিখে দক্ষিণ কোরিয়া জাতীয় ফুটবল দল এর বিরুদ্ধে ফিফা বিশ্বকাপ এর জন্য বাছাইপর্বের খেলায় বিজয়ী হন। যখন তিনি প্রথম দুটি গোল করেন, উক্ত এশিয়ান কাপ বাছাইপর্বের খেলায় তারা লেবানন জাতীয় ফুটবল দল কে ৫–০ গোলে হারিয়ে দেয়। ৪ জুন ২০১৩ তারিখে রেজা ঘুচানেজহাদ কাতারের বিপক্ষে বিশ্বকাপের বাছাইপর্বে একমাত্র গোল করেন। কয়েক দিন পরে, তিনি লেবাননের বিরুদ্ধে খেলেন যেখানে তার দল ৪–০ গোলে জয়লাভ করে, উক্ত খেলায় রেজা ঘুচানেজহাদ একটি গোল করে। পরের ম্যাচে তিনি আবারও বিজয়ী গোল করেন, যেখানে তারা দক্ষিণ কোরিয়ার বিপক্ষে ১–০ গোলে জয়লাভ করে। এর ফলে ২০১৪ ফিফা বিশ্বকাপ এর জন্য তাদের দল শীর্ষে থেকে ইরানের যোগ্যতা লাভ করে।


title: জ্লাৎকো দালিচ

text: ধারাবাহিকভাবে খারাপ ফলাফলের পর ক্রোয়েশীয় ফুটবল ফেডারেশন ২০১৭ সালের ৭ই অক্টোবর আন্তে চাচিচকে অব্যহতি দিয়ে দালিচকে ক্রোয়েশিয়া জাতীয় ফুটবল দলের প্রধান কোচ হিসেবে নিয়োগ দেয়। কোচ হিসেবে যোগ দিয়ে তিনি ঘোষণা দেন যদি ক্রোয়েশিয়া ২০১৮ ফিফা বিশ্বকাপের খেলার যোগ্যতা অর্জন করতে পারে তবে তিনি প্রধান কোচ হিসেবে তার দায়িত্ব চালিয়ে যাবেন এবং যদি ক্রোয়েশিয়া চূড়ান্ত পর্বে যেতে না পারে তবে ফেডারেশন তার ভবিষ্যতের ব্যাপারে সিদ্ধান্ত নিবে।


title: এইচআইভি

text:
এইচ.আই.ভি. (; পূর্ণরূপ: Human Immunodeficiency Virus "হিউম্যান ইমিউনো ডেফিশিয়েন্সি ভাইরাস") বা মানব প্রতিরক্ষা অভাবসৃষ্টিকারী ভাইরাস লেন্টিভাইরাস () গোত্রের অন্তর্গত এক ধরনের ভাইরাস যার সংক্রমণে মানবদেহে এইডস () রোগের সৃষ্টি হয়। মূলত এইডস একটি রোগ নয়, এটি রোগ প্রতিরোধ ক্ষমতার অভাব জনিত নানা রোগের সমাহার। এইচ.আই.ভি ভাইরাস মানবদেহের রোগ প্রতিরোধ ক্ষমতা (অনাক্রম্যতা) নষ্ট করে দেয়, ফলে নানা সংক্রামক রোগ ও কয়েক রকম ক্যান্সারে আক্রান্ত হয়ে রোগী মৃত্যু মুখে ঢলে পড়ে। এইচআইভি ভাইরাস শরীরে ঢোকার পর অনাক্রম্যতা কমতে কমতে এইডস ঘটাবার মত অবস্থায় পৌছতে অনেক বছর লাগে। তবে শরীরে এই ভাইরাস একবার সংক্রমিত হলে তা কমানো সম্ভব হলেও সম্পূর্ণ দূর করে এখনো সম্ভব নয় তাই শেষপর্ষন্ত সেই রোগীর এইডস হওয়া বন্ধ করা সম্ভব নয়। তবে বিশ্বের খুব অল্প সংখক কিছু অঞ্চলের কিছু লোকেদের শরীরে কয়েকটি জীনে খুঁত থাকে যার ফলে এইডস ভাইরাস তাদের শরীরে সফল ভাবে সংক্রমণ করতে পারেনা। তাদের এইচআইভির বিরুদ্ধে জন্মগত অনাক্রম্যতা আছে বলা যায়।
ওয়ার্ল্ড হেলথ ওর্গানাইজেসন (WHO) () মানবদেহে এইচ.আই.ভি ভাইরাসের সঙ্ক্রমনকে প্যান্ডেমিক () হিসাবে চিহ্নিত করেছে। ১৯৮১ সালে ভাইরাসটি আবিষ্কারের পর থেকে ২০০৬ সাল পর্যন্ত এইডস রোগ কারনে ২কোটি ৫০ লক্ষেরও বেশি মানুষ মারা যায়। পৃথিবীর মোট জনসংখ্যার প্রায় ০.৬% এই ভাইরাস দ্বারা আক্রান্ত। ২০০৫ সালে এইডস ২২ থেকে ৩৩ লক্ষ মানুষের জীবন কেড়ে নেয় যার মধ্যে ৫ লক্ষ ৭০ হাজারের ও বেশি ছিল শিশু। এই মৃত্যুর এক-তৃতীয়াংশ ঘটে সাহারা-নিম্ন আফ্রিকা () অঞ্চলে । তখন ধারণা করা হয়েছিল ভাইরাসটি আফ্রিকার প্রায় ৭ কোটি মানুষকে আক্রান্ত করবে। রেট্রোভাইরাসরোধী () চিকিৎসা ভাইরাসটির সংক্রমনজনিত অসুস্থতা এবং মৃত্যু প্রবনতা দুটোই কমায় কিন্তু নিয়মিতভাবে এই চিকিৎসাসেবা সব দেশে পাওয়া যায় না।
ভাইরাসটি প্রধানত মানবদেহের রোগ প্রতিরোধ ক্ষমতার প্রধান কোষগুলো যেমন সাহায্যকারী টি কোষ () (বিশেষ করে সিডি৪+ টি কোষ সমূহ), ম্যাক্রোফেজ এবং ডেনড্রাইটিক কোষগুলোকে আক্রমণ করে। প্রধানত ৩টি প্রক্রিয়ায় এটি সিডি৪+ কোষের সংখ্যা কমিয়ে দেয়, এগুলো হল- সরাসরি ভাইরাসের দ্বারা কোষ নিধন, দ্বিতীয়ত, সংক্রোমিত কোষগুলোর আত্নবিনাশের() হার বৃদ্ধি, তৃতীয়ত, কোষ হন্তারক সিডি৮+ লসিকাকোষের () এর মাধ্যমে সংক্রোমিত কোষ নিধন, যারা সংক্রোমিত কোষগুলোকে চিনতে পারে। যখন এই সিডি৪+ কোষের সংখ্যা একটি নির্দিষ্ট পর্যায়ের নিচে নেমে যায় তখন দেহের কোষীয় অনাক্রমন্যতা () নষ্ট হয়ে যায় এবং দেহ সুযোগসন্ধানী সংক্রোমন () এর প্রতি বেশি সংবেদনশীল হয়ে পড়ে।
এইচ.আই.ভি-১ দ্বারা আক্রান্ত এবং চিকিৎসা না হওয়া বেশীরভাগ মানুষ এইডস রোগের স্বীকার হয় এবং তাদের বেশীরভাগ মারা যায় সুযোগসন্ধানী সংক্রোমন অথবা ম্যালিগন্যানসির () যা ক্রমশ কমতে থাকা রোগপ্রতিরোধ ক্ষমতার ফলাফল। এইচ.আই.ভি সংক্রোমন থেকে এইডস হওয়ার হার নির্ভর করে ভাইরাস, পোষক এবং পরিবেশ প্রভৃতি প্রভাবকের উপর। বেশীরভাগ ক্ষেত্রে সাধারনত এইচ.আই.ভি সংক্রোমন থেকে এইডস হতে ১০ বছর সময় লাগে তবে কোন কোন ক্ষেত্রে এর চেয়ে কম না বেশী সময় লাগতে পারে।
রেট্রোভাইরাসরোধী চিকিৎসা এইচ.আই.ভি আক্রান্ত রোগীদের জীবনসীমা আশানুরূপভাবে বৃদ্ধি করতে পারে। এমন কি ২০০৫ সালের তথ্য অনুযায়ী এইডস পর্যায়ে পৌছে যাওয়া আক্রান্ত রোগীদের জীবনসীমা গড়ে ৫ বছর বৃদ্ধি করা সম্ভব এই চিকিৎসার মাধ্যমে। রেট্রোভাইরাসরোধী চিকিৎসা ছাড়া সাধারনত একজন এইডস আক্রান্ত রোগী ১ বছরের মধ্যে মারা যায়।


title: এইচআইভি

text:
এইচ.আই.ভি রেট্রোভিরিডি() গোত্র এর লেন্টিভাইরাস গণ এর অন্তর্গত। লেন্টিভাইরাসগুলোর মধ্যে অনেক গঠনগত এবং জৈবিক বৈশিষ্টের মিল রয়েছে। এই ভাইরাসগুলো দ্বারা আক্রান্ত বিভিন্ন প্রজাতির মধ্যে বৈশিষ্ট্যমূলক লম্বা সুপ্তাবস্থা বিশিষ্ট দীর্ঘমেয়াদী সংক্রমন লক্ষ্য করা যায়। এই ভাইরাসগুলো এক-সূত্রক, ধনাত্বক সূত্র বিশিষ্ট আরএনএ ভাইরাস।
নির্দিষ্ট কোষের অভ্যন্তরে প্রবেশের পর ভাইরাসের আরএনএ জিনোম রিভার্স ট্রান্স্ক্রিপ্টেজ নামক উৎসেচক এর মাধ্যমে পরিবর্তিত হয়ে দ্বি-সূত্রক ভাইরাল ডিএনএ তে পরিনত হয়। এনজাইমটি ভাইরাস নিজেই তৈরী করে এবং তা ভাইরাস পার্টিকেল এর অভ্যন্তরে অবস্থান করে। এই দ্বি-সূত্রক ডিএনএ পোষক কোষের ডিএনএ এর সাথে ভাইরাস সৃষ্ট ইন্টিগ্রেজ এনজাইম এবং পোষক কোষের কিছু কো-ফ্যাক্টর এর মাধ্যমে সমন্বিত হয়ে যায় যেন জিনোমটি আত্নপ্রকাশ করতে পারে। সংক্রমনের পর ২টি ঘটনা ঘটতে পারে, হয় ভাইরাস ল্যাটেন্ট থাকতে পারে এবং আক্রান্ত কোষ স্বাভাবিক কার্যক্রম চালু রাখতে পারে অথবা ভাইরাস সক্রিয় হয়ে সংখ্যাবৃদ্ধির মাধ্যমে বিপুল সংখ্যক ভাইরাস তৈরী করতে পারে যা আরো কোষকে আক্রান্ত করে।
এই ভাইরাসটির ২টি প্রজাতি রয়েছে- এইচ.আই.ভি-১, এইচ.আই.ভি-২ । এইচ.আই.ভি-১ ভাইরাসটি প্রথমে আবিষ্কৃত হয় এবং অপেক্ষাকৃত বেশি আক্রমণাত্বক এবং সংক্রামক। সারা বিশ্বে বেশিরভাগ এইচ.আই.ভি সংক্রমনের জন্য এই ভাইরাসটি দায়ী। এইচ.আই.ভি-২ কম সংক্রামক এবং ছড়িয়ে পড়ার ক্ষমতা কম বিধায় এটি প্রধানত পূর্ব আফ্রিকায় সীমাবদ্ধ


title: এইডস

text: এইচ.আই.ভি. (মানব প্রতিরক্ষা অভাবসৃষ্টিকারী ভাইরাস) সংক্রমণের সঙ্গে সঙ্গেই সর্বদা এইডস হয়না। শুরুতে ক্ষেত্রবিশেষে ইনফ্লুয়েঞ্জা জাতীয় উপসর্গ দেখা যেতে পারে। এরপর বহুদিন কোনও উপসর্গ দেখা যায় না। এইচ.আই.ভি. ভাইরাসের আক্রমণ বৃদ্ধির সাথে সাথে দেহের প্রতিরক্ষাতন্ত্র বা অনাক্রম্যতন্ত্র দুর্বল হতে থাকে এবং আক্রান্ত ব্যক্তি সাধারণ সংক্রামক ব্যাধি যেমন যক্ষ্মায় যেমন আক্রান্ত হতে পারেন, তেমনই সুযোগসন্ধানী সংক্রামক ব্যাধি এবং অর্বুদ বা টিউমারের শিকার হতে পারেন, যেগুলি কেবলমাত্র সেসব লোকেরই হয়, যাদের দেহের অনাক্রম্যতন্ত্র (বা রোগ প্রতিরোধ ব্যবস্থা) কাজ করে না। এইচ.আই.ভি. সংক্রমণের এই পর্যায়টিকেই এইডস বলা হয়। এই পর্যায়ে প্রায়শই রোগীর অনিচ্ছাকৃতভাবে ও অত্যধিক পরিমাণে ওজন হ্রাস পায়।


title: হেনিপাহ ভাইরাস

text: ভাইরাসটি (প্রকৃত নাম ইকুইন মরবিলি ভাইরাস) প্রথম আবিষ্কৃত হয় ১৯৯৪ সালের সেপ্টেম্বর মাসে। এই সময়ে অস্ট্রেলিয়ার কুইন্সল্যান্ডের ব্রিসবেন শহরের হেন্ড্রা নামক স্থানে একটি ঘোড়ার প্রশিক্ষন কেন্দ্রে ১৪টি ঘোড়া এবং ১জন প্রশিক্ষক মারা যায়।


title: এইডস

text: এইচআইভি-১ এবং এইচআইভি -২ উভয় ধরনের ভাইরাসই পশ্চিম-মধ্য আফ্রিকার অ-মানব প্রজাতির প্রাণী থেকে উৎপত্তি বলে ধারণা করা হয়, যেগুলি ২০শ শতকের প্রথম দিকে মানুষের মধ্যে স্থানান্তরিত হয়। এইচআইভি-১ ভাইরাসটি দক্ষিণ ক্যামেরুনে সিআইভি (সিপিজি) নামক ভাইরাসের বিবর্তনের মাধ্যমে উৎপন্ন হয়েছে বলে মনে করা হয়। সিআইভি হল সিমিয়ান ইমিউনোডফেসিসিস ভাইরাস (সিআইভি) তথা "বানরজাতীয় প্রাণীর প্রতিরক্ষা অভাবসৃষ্টিকারী ভাইরাস", যা বন্য শিম্পাঞ্জিকে সংক্রামিত করে (এইচআইভি-১ শিম্পাঞ্জির উপপ্রজাতি প্যান ট্রগলডাইজ ট্রগলোডাইটে সিআইপিপিএস ডেনডিক্স থেকে উৎপত্তি হয়)। এইচআইভি-২ এর নিকটতম আত্মীয় SIV (smm), সোটি ম্যাগাজি (সেরোকসবুস এটিস এটিস) এর একটি ভাইরাস, উপকূলীয় পশ্চিম আফ্রিকায় বসবাসকারী একটি পুরানো বিশ্বের বানর (দক্ষিণ সেনেগাল থেকে কোত দিভোয়ারের পশ্চিমাংশ পর্যন্ত)। নতুন বিশ্বের বানর যেমন আওল বানর এইচআইভি-১ সংক্রমণ প্রতিরোধী, সম্ভবত দুটি ভাইরাস প্রতিরোধক জিনের একটি জেনোমিক সংযোজক তাদের দেহে বিদ্যমান। মনে করা হয় এইচআইভি-১ ভাইরাস অন্ততপক্ষে তিনটি পৃথক অবস্থানের উপর ভিত্তি করে এম, এন এবং ও-এর তিন গ্রুপের ভাইরাসকে উত্সাহিত করে ।


title: এইচআইভি/এইডসের ইতিহাস

text: ফ্রান্সে পাস্তুর ইন্সটিটিউটে ১৯৮৩ সালের মে মাসে, এক দল ডাক্তার লিম্ফয়েড গ্যাংগ্লিয়ন থেকে এক ধরণের নতুন রেট্রোভাইরাস সনাক্ত করেছেন বলে রিপোর্ট করেন। তারা এটাও বলেন যে, তাদের বিশ্বাস এই ভাইরাসের কারণেই এইডস রোগ হয়।ডাক্তারদের এই দলের মাঝে ছিলেন ফ্রান্সিস্কো ব্যারে সিনৌসি এবং লুক মন্টাগ্নিয়ের। ভাইরাসটিকে লিম্ফাডেনোপ্যাথি-এসোসিয়েটেড ভাইরাস (lymphadenopathy-associated virus) বা এলএভি নামকরণ করা হয়। এর নমুনা মার্কিন যুক্তরাষ্ট্রের রোগ প্রতিরোধ অধিদপ্তরে পাঠানো হলে তা পরবর্তীতে ন্যাশনাল ক্যান্সার ইন্সটিটিউটের কাছে প্রেরিত হয়।


title: এইচআইভি/এইডসের ইতিহাস

text: বিজ্ঞানীরা সাধারণত এইচআইভি-১ এবং সিমিয়ান ইমিউনোডেফিসিয়েন্সি ভাইরাসের (SIVs) মধ্যকার সম্পর্ক মেনে নিয়েছেন। উল্লেখ্য, সিমিয়ান ইমিউনোডেফিসিয়েন্সি ভাইরাস (SIVs) পশ্চিম আফ্রিকার জঙ্গলে নরবানরের মাঝে ছড়িয়েছিল। আরো স্পষ্টভাবে বললে, এইচআইভি-১ এর সাথে শিম্পাঞ্জির মাঝে সংক্রমণ হওয়া এসআইভির অথবা পশ্চিমের নিম্নভূমির গরিলার মাঝে ছড়ানো SIVgor ভাইরাসের ঘনিষ্ঠ সম্পর্ক রয়েছে।  বিশ্বব্যাপী ছড়িয়ে পড়া এইচআইভি-১ (গ্রুপ এম বা প্রধান) এবং ক্যামেরুনের মানুষ হতে সংগ্রহকৃত (গ্রুপ এন) বিরল স্ট্রেইন গবেষণা করে দেখা গেছে এই ভাইরাসগুলো স্পষ্টত শিম্পাঞ্জির মাঝে ছড়ানো এসআইভিসিপিযি (SIVcpz s) স্ট্রেইন "Pan troglodytes troglodytes" ভাইরাস থেকেই এসেছে।এইচআইভি-১ এর আরেক স্ট্রেইন (গ্রুপ পি) স্পষ্টত গরিলার মাঝে সংক্রমিত এসআইভিগর (SIVgor) থেকে বিবর্তিত। সর্বশেষে, এইচআইভি-১ (গ্রুপ ও), যা ক্যামেরুনের প্রায় ১ লক্ষ মানুষকে সংক্রমিত করেছে তাও একই এসআইভিগর থেকে উৎপন্ন হয়েছে। বলা যায়, ক্যামেরুনের (পূর্বাঞ্চলে) সাংঘা নদীর কাছবর্তী এলাকাতেই এই ভাইরাসের সংক্রমণ শিম্পাঞ্জি থেকে মানুষের মাঝে ঘটে। অবশ্য কিছু বিজ্ঞানী এই সংক্রমণ ক্যামেরুনে হয়েছে বলে মানতে নারাজ। তাদের মতে কঙ্গো প্রজাতন্ত্রের দক্ষিণে, খুব সম্ভববত দেশটির রাজধানী কিনশাসাতেই প্রথম মানুষের মাঝে এইচআইভির সংক্রমণ ঘটে।


title: ইবোলা ভাইরাসজনিত রোগ

text: মধ্য আফ্রিকার উত্তরাংশে কঙ্গোর উপত্যকায় প্রবাহিত ইবোলা নদী থেকে ইবোলাভাইরাসের নামকরণ করা হয়েছে। সর্বপ্রথম ১৯৭৬ সালে এ ভাইরাসের অস্তিত্ব আবিষ্কৃত হয়। মার্বুগ ভাইরাসের সাথে এ ভাইরাসের ঘনিষ্ঠ সম্পর্ক রয়েছে যা ১৯৬৭ সালে আবিষ্কৃত হয়েছিল। উভয় ভাইরাসই ফিলোভিরিডায়ে পরিবারের সাথে জড়িত ও মানবদেহে রোগ সংক্রমণের জন্য দায়ী। ইবোলা ভাইরাসের পাঁচটি ভিন্ন নাম রয়েছে - ইবোলা-জায়ারে, ইবোলা-সুদান, ইবোলা-আইভোরি কোস্ট, ইবোলা-রেস্টন এবং ইবোলা-বুন্দিবুগিও। এ নামকরণগুলো ছড়িয়ে পড়া এলাকার নামানুসারে হয়েছে।


title: ওএইচ ৫

text: লুইস প্রথমদিকে "প্যাঃ বয়েজী" কে আধুনিক মানুষের সরাসরী পুর্বপুরুষ হিসেবে ভেবে নিয়েছিলেন। পরবর্তীতে তিনি ও তার স্ত্রী মিলে যখন "হোমো হাবিলিস" আবিষ্কার করেন; তিনি তার ধারণা পরিবর্তন করেন। "হোমো হাবিলিস" এর "প্যাঃ বয়েজী" এর চেয়ে বড় মস্তিষ্ক ছিল। তারা হোমো হাবিলিসকে দুই বছর পর সেই একই এলাকায় আবিষ্কার করেন। ওএইচ৫ লিকিকে প্রখ্যাত করে দেয় এবং প্রত্ননৃবিজ্ঞানের জগতে তিনি সাড়া ফেলে দিতে সক্ষম হয়েছিলেন। আবিষ্কারের পর এই খুলি কেনিয়াতে নিয়ে যাওয়া হয় এবং ১৯৬৫ সালের পুর্ব পর্যন্ত এটি সেখানেই ছিল। পরবর্তীতে তানজানিয়ার জাতীয় জাদুঘরে প্রদর্শনের জন্য রাখা হয়। এটি ২০০৯ সাল পর্যন্ত জিঞ্জানথ্রোপাস নামেই সেখানে রাখা হয়।


title: হেপাটাইটিস সি

text:
১৯৭০ দশকের মাঝামাঝি ন্যাশনাল ইন্সটিউট অব হেলথ এর সঞ্চালিত রোগের চিকিৎসা বিভাগের সংক্রমিত রোগ সেকশনের প্রধান হার্ভি যে অলটার ও তার গবেষণা দল দেখান যে রক্ত সঞ্চালন পরবর্তী বেশির ভাগ হেপাটাইটিসের কারণ হেপাটাইটিস এ বা হেপাটাইটিস বি ভাইরাস নয়। এই আবিষ্কার সত্ত্বেও ভাইরাস সনাক্তকরণের আন্তর্জাতিক প্রচেষ্টা পরবর্তী দশকে ব্যর্থ হয়। ১৯৮৭ সালে কাইরন কর্পোরেশন এর মাইকেল হটন, কুই লুম চু ও জর্জ কু সেন্ট্রার্স ফর ডিজিস কনট্রোল অ্যান্ড প্রিভেনশন এর ডঃ ডি ডব্লিউ ব্রাডলি’র সঙ্গে যৌথভাবে অজানা প্রাণীসত্তা সনাক্ত ও রোগনির্ণয় পরীক্ষা উদ্ভাবন করতে নতুন ধরনের আণবিক ক্লোন পদ্ধতি ব্যবহার করেন। ১৯৮৮ সালে নন-এ ও নন-বি হেপাটাইটিস প্যানেলের নমুনায় ভাইরাসটির অস্তিত্ব যাচাই করে অলটার এই ভাইরাস নিশ্চিত করেন। ১৯৮৯ সালে এইচসিভি এর আবিষ্কার “বিজ্ঞান” সাময়িকী’র
দু’টি নিবন্ধে প্রকাশিত হয়। এএই আবিষ্কারের ফলে রোগনির্ণয় ও ভাইরাস বিরোধী উন্নত চিকিৎসার ক্ষেত্রে উল্লেখযোগ্য অগ্রগতি সম্ভব হয়। ২০০০ সালে ডক্টরান্ডাস অলটার ও হটনকে “হেপাটাইটিস সি সৃষ্টিকারী ভাইরাস আবিষ্কারে পথ প্রদর্শন ও যুক্তরাস্ট্রে রক্ত সঞ্চালনের সঙ্গে সংশ্লিষ্ট হেপাটাইটিসের ঝুঁকি ১৯৭০ সালের ৩০% থেকে কমিয়ে ২০০০ সালে দৃশ্যত শূন্যের কোঠায় নামিয়ে আনার পরীক্ষা পদ্ধতি বের করার জন্য লস্কর অ্যাওয়ার্ড ফর ক্লিনিক্যাল মেডিকেল রিসার্চ দিয়ে সম্মানিত করা হয়।”


title: বনলতা সেন (কবিতা)

text: "বনলতা সেন" কবিতাটি প্রথম প্রকাশ করেছিলেন কবি বুদ্ধদেব বসু তাঁর কবিতা পত্রিকায়। ১৯৩৫ খ্রিষ্টাব্দের ডিসেম্বরে প্রকাশিত কবিতার পৌষ, ১৩৪২ সংখ্যার মাধ্যমে বনলতা সেন সর্বপ্রথম পাঠকের হাতে এসে পৌঁছায়। জীবনানন্দ দাশ বাংলা ১৩৪৯, ইংরেজি ডিসেম্বর ১৯৪২ খ্রিষ্টাব্দে প্রকাশিত তাঁর বনলতা সেন নামক তৃতীয় কাব্যগ্রন্থে কবিতাটি অন্তর্ভুক্ত করেন। কবিতা-ভবন কর্তৃক প্রকাশিত "এক পয়সায় একটি" গ্রন্থমালার অন্তর্ভুক্ত হিসেবে। প্রকাশক ছিলেন জীবনানন্দ দাশ নিজেই। ১৬ পৃষ্ঠার প্রথম সংস্করণে কবিতা ছিল মোট ১২টি। প্রথম সংস্করণের প্রচ্ছদ করেছিলেন শম্ভু সাহা। পরবর্তীকালে জীবনানন্দ দাশ ১৯৪৪ এ প্রকাশিত তাঁর চতুর্থ কাব্য মহাপৃথিবীতে উক্ত বনলতা সেন কাব্যগ্রন্থের সকল কবিতাই অন্তর্ভুক্ত করেছিলেন। অর্থাৎ ‘‘মহাপৃথিবী’’ কাব্যগ্রন্থেরও প্রথম কবিতা ছিল ’বনলতা সেন’।


title: জীবনানন্দ দাশ

text: জীবনানন্দের কাব্যগ্রন্থসমূহের প্রকাশকাল সম্পর্কে বিশেষভাবে প্রণিধানযোগ্য যে, কয়েকটি কাব্যগ্রন্থের একাধিক পরিবর্ধিত সংস্করণ প্রকাশিত হয়েছিল। নিচে কেবল প্রথম প্রকাশনার বৎসর উল্লিখিত। তাঁর প্রথম কাব্যগ্রন্থ ঝরা পালক প্রকাশিত হয়েছিল ১৯২৭ খ্রিষ্টাব্দে। এর দীর্ঘ কাল পর ১৯৩৬-এ প্রকাশিত হয় তাঁর দ্বিতীয় কাব্যগ্রন্থ ধূসর পাণ্ডুলিপি। ইত্যবসরে কবির মনোজগতে যেমন পরিবর্তন হয়েছে তেমনি রচনাকৌশলও অর্জন করেছে সংহতি এবং পরিপক্বতা। তাঁর তৃতীয় কাব্যগ্রন্থ বনলতা সেন প্রকাশিত হয় ১৯৪২-এ। এটি "কবিতাভবন সংস্করণ" নামে অভিহিত। সিগনেট প্রেস "বনলতা সেন" প্রকাশ করে ১৯৫২-তে। "বনলতা সেন" কাব্যগ্রন্থের কবিতাসমূহ সহ পরবর্তী কবিতাগ্রন্থ মহাপৃথিবী ১৯৪৪-এ প্রকাশিত। জীবনানন্দর জীবদ্দশায় সর্বশেষ প্রকাশিত গ্রন্থ সাতটি তারার তিমির (১৯৪৮)। ১৯৫৪ খ্রিষ্টাব্দে মৃত্যুর কিছু আগে প্রকাশিত হয় জীবনানন্দ দাশের শ্রেষ্ঠ কবিতা।


title: বনলতা সেন (কবিতা)

text: কবির জীবদ্দশায় বাংলা শ্রাবণ, ১৩৫৯, ইংরেজি ১৯৫২ খ্রিষ্টাব্দে কলকাতার সিগনেট প্রেস থেকে বনলতা সেন কাব্যগ্রন্থের দ্বিতীয় সংস্করণটি প্রকাশিত হয়। ৪৯ পৃষ্ঠার বর্ধিত কলেবরে প্রকাশিত সংস্করণে আগের ১২টি কবিতার সাথে আরও ১৮টি কবিতা যোগ করে মোট ৩০টি কবিতা প্রকাশিত হয়। এই সংস্করণের প্রচ্ছদ করেছিলেন সত্যজিৎ রায় ও মূল্য ছিল ২ টাকা। সিগনেট সংস্করণের প্রকাশক ছিলেন দিলীপকুমার গুপ্ত। পরবর্তীতে ১৯৫৪ খ্রিষ্টাব্দের মে মাসে প্রকাশিত জীবনানন্দ দাশের শ্রেষ্ঠ কবিতা গ্রন্থটিতেও কবিতাটি সংকলিত হয়। এছাড়া আবু সায়ীদ আইয়ুব এবং হীরেন্দ্রনাথ মুখোপাধ্যায়ের যৌথ সম্পাদনায় ১৯৩৯ খ্রিষ্টাব্দে প্রকাশিত "আধুনিক বাঙলা কবিতা" শীর্ষক গ্রন্থেও কবিতাটি সঙ্কলিত হয়েছিল। কোলকাতার জাতীয় গ্রন্থাগারে সুরক্ষিত পাণ্ডুলিপিসমূহের ১৯৩৪ খ্রিষ্টাব্দ চিহ্নিত ৮ নং খাতায় এ কবিতাটি আছে। তাই, পাণ্ডুলিপির হিসেবে, ১৯৩৪ খ্রিষ্টাব্দে কবিতাটি লিখিত হয়েছিল বলে প্রতীয়মান হয়।


title: মহাপৃথিবী

text:
"মহাপৃথিবী" কাব্যগ্রন্থের ভূমিকায় জীবনানন্দ লিখেছেন:
"মহাপৃথিবী"র কবিতাগুলো (বঙ্গাব্দ) ১৩৩৬ থেকে ১৩৪৫-৪৮-এর ভিতর রচিত হয়েছিলো; বিভিন্ন সাময়িকপত্রে বেরিয়েছে (বঙ্গাব্দ) ১৩৪২ থেকে ১৩৫০-এ। 'বনলতা সেন' ও অন্য কয়েকটি কবিতা বার হয়েছিলো "বনলতা সেন" বইটিতে। বাকী সব কবিতা আজ প্রথম বইয়ের ভিতর স্থান পেল।
শ্রাবণ, ১৩৫১
জীবনানন্দ দাশের স্বীয় ভাষ্য অনুযায়ী ‘মহাপৃথিবী’র কবিতাগুলি বঙ্গাব্দ ১৩৩৬ থেকে ১৩৪৫-৪৮ (১৯২৯ থেকে ১৯৩৮-৪১ খ্রিঃ) অবধি যুগব্যাপী কালপরিসরে বিরচিত। তবে ‘বনলতা সেন’ ও অন্য কয়েকটি কবিতা বনলতা সেন নামীয় কাব্যগ্রন্থে পূর্বেই (১৯৪২ খ্রিঃ) গ্রন্থস্থ হয়েছিল। বনলতা সেন কাব্যগ্রন্থের প্রথম প্রকাশ পৌষ ১৩৪৯ (ডিসেম্বর ১৯৪২); কবি বুদ্ধিদের বসুর ‘কবিতাভবন’ থেকে প্রকাশিত ‘এক পয়সায় একটি’ গ্রন্থমালার অর্ন্তভুক্ত। বনলতা সেন-এর প্রথম সংস্করণে কবিতার সংখ্যা ১২। কবিতা: ১. বনলতা সেন ২. কুড়ি বছর পরে ৩. ঘাস ৪. হাওয়ার রাত ৫. আমি যদি হতাম ৬. হায় চিল ৭. বুনো হাঁস ৮. শঙ্খমালা ৯. নগ্ন নির্জন হাত ১০. শিকার ১১. হরিণেরা ১২. বিড়াল এবং জীবনানন্দ দাশ মহাপৃথিবীতে অন্তর্ভুক্ত করেছিলেন।


title: বনলতা সেন (কবিতা)

text: বনলতা সেন ছাড়াও জীবনানন্দের কাব্যে বেশ কিছু নারী চরিত্রের উপস্থিতি আছে; যেমন শ্যামলী, সুরঞ্জনা, সুচেতনা, সরোজনী, শেফালিকা বোস, সুজাতা ও অমিতা সেন। তবে ১৯৩২ খ্রিষ্টাব্দে লিখিত এবং প্রায় অর্ধশতাব্দীকাল অন্তরালবাসী কারুবাসনা নামীয় উপন্যাসে প্রথম 'বনলতা সেন' নামটি পাওয়া যায়। অধিকন্তু 'হাজার বছর ধরে খেলা করে', 'একটি পুরোনো কবিতা' এবং 'বাঙালি পাঞ্জাবী মারাঠি গুজরাটি' শীর্ষক আরও তিনটি কবিতায় এ নামটি আছে। প্রসঙ্গত উল্লেখ করা যেতে পারে যে "কারুবাসনা" উপন্যাসটি প্রথম প্রকাশিত হয় ১৯৮৬ খ্রিষ্টাব্দে, কবির মৃত্যুর বহুকাল পর। এর ভাষা-ভঙ্গিতে অনবগুণ্ঠিত আত্মজৈবনিকতা সেকালের পাঠক মনে বিশেষ কৌতূহলের উদ্রেক করেছিল। বনলতা সেন রক্ত মাংসের কোনও মানবী না-কি নিছকই কল্পিত কোনও কবিতাশ্রিত নারী এ প্রশ্নটি অবসিত না-হলেও রহস্যের কিনারা হয়েছে কিছু। ২০০৭ খ্রিষ্টাব্দে জীবনানন্দের পাণ্ডুলিপি উদ্ধারক ডা. ভূমেন্দ গুহ কবির 'লিটেরেরি নোটস' গবেষণা করে জানিয়েছেন যে কবির জীবনে প্রেম এসেছিল সন্দেহ নেই। দিনলিপি বা লিটেরেরি নোটস-এ ওয়াই (Y) হিসেবে উল্লিখিত মেয়েটিই কবির কাঙ্ক্ষিত নারী। বাস্তবে সে শোভনা - কবির এক কাকা অতুলান্ত দাশের মেয়ে -- যার ঘরোয়া নাম বেবী। ১৯৩০ খ্রিষ্টাব্দে লাবণ্য দাশকে বিয়ের আগেই এই বালিকার প্রতি যুবক জীবনানন্দ গভীর অনুরাগ অনুভব করেছিলেন। একটি উপন্যাসে শচী নামেও একে দেখতে পাওয়া যায়। শোভনাকে নিয়ে জীবনানন্দের অনুরাগ উন্নীত হয়েছে অনুক্ত প্রেমে; লাবণ্য দাশের সঙ্গে দাম্পত্যজীবন আদৌ সুখকর না-হওয়ায় এই প্রেম তীব্রতর হয়ে ক্রমশ এক প্রকার অভিভূতিতে পর্যবসিত হয়েছিল।


title: জীবনানন্দ দাশের শ্রেষ্ঠ কবিতা

text: এই গ্রন্থে কবির জীবদ্দশায় প্রকাশিত "ঝরাপালক", "ধূসর পাণ্ডুলিপি", "বনলতা সেন", "মহাপৃথিবী", "সাতটি তারার তিমির" এবং কবির মৃত্যুর পরবর্তীকালে প্রকাশিত "রূপসী বাংলা" এবং "বেলা অবেলা কালবেলা" কাব্যগ্রন্থদ্বয়ে সংকলিত সর্বমোট বাহাত্তরটি ; এবং অগ্রন্থিত কিংবা অপ্রকাশিত কবিতানিচয় থেকে বাকি আঠারোটি কবিতা গৃহীত হয়। । অগ্রন্থিত কবিতাগুলোর মধ্যে 'আবহমান', 'ভিখিরী' এবং 'তোমাকে' এই তিনটি কবিতা "বনলতা সেন" পর্যায়ের ; এবং ‘মনোকণিকা’, ‘সুবিনয় মুস্তফী’ এবং ‘অনুপম ত্রিবেদী’ এই তিনটি "মহাপৃথিবী" পর্যায়ের। "সাতটি তারার তিমির" পর্বের অপ্রকাশিত চারটি কবিতাগুলো হলো ‘অনন্দা’, ‘স্থান থেকে’, ‘দিনরাত’, এবং ‘পৃথিবীতে এই’। পূর্বে প্রকাশিত এবং "শ্রেষ্ঠ কবিতা"য় প্রথম গ্রন্থিত কবিতাগুলো হলো : ‘তবু’, ‘পৃথিবীতে’, ‘এই সব দিনরাত্রি’, ‘লোকেন বেসের জর্নাল’, ‘১৯৪৬-৪৭’, ‘মানুষের মৃত্যু হলে’, ‘আছে’ এবং ‘যাত্রী’।


title: ঝরাপালক

text: ১৯২৭ খ্রিস্টাব্দে (১৩৩৪ বঙ্গাব্দ) কলকাতার সিটি কলেজে টিউটরের চাকুরী করার সময় জীবনানন্দ দাশ তাঁর প্রথম কাব্যগ্রন্থ "ঝরাপালক" প্রকাশ করেন। প্রকাশক হিসেবে লেখা ছিল: শ্রীসুধীরচন্দ্র সরকার, ৯০/২/এ হ্যারিসন রোড, কলিকাতা। গ্রন্থটি ছেপেছিলেন এ. চৌধুরী ফিনিক্স প্রিন্টিং ওয়ার্কস, ২৩ নং কালিদাস সিংহ লেন, কলিকাতা। প্রচ্ছদে পাখির আটিটি পালকের ছবি দেয়া ছিল। ক্রাউন সাইজে পাতার সংখ্যা ছিল ৮ + ৯৩। মূল্য রাখা হয়েছিল এক টাকা। উৎসর্গ পত্রে লেখা ছিল: “উৎসর্গ- কল্যাণীয়াসু”; কারো নাম লেখা ছিল না। তবে পরবর্তীকালে জানা যায় যে জীবনানন্দ দাশ স্বীয় কাকা শ্রীঅতুলানন্দের কন্যা শোভনাকে এই কাব্যগ্রন্থটি উৎসর্গ করেছিলেন; জীবনানন্দ’র দিনপঞ্জীতে Y অক্ষর দিয়ে শোভনাকেই বোঝানো হয়েছে; শোভনার ঘরোয়া নাম ছিল বেবী (Baby)। অন্যান্য ঘটনাবলী থেকে অনুমান করা হয়েছে যে এই শোভনাই ‘বনলতা সেন’ কবিতার বনলতা সেন। সমসাময়িক কালে কবিতা প্রকাশের ক্ষেত্রে কবি ‘দাশগুপ্ত’ পদবী ব্যবহার করলেও এ কাব্যগ্রন্থের প্রকাশকালে পদবী হিসেবে গুপ্তবর্জিত কেবল ‘দাশ’ ব্যবহার করেছিলেন। ১৯৭৩-এ বেঙ্গলি পাবলিশার্স থেকে ‘ঝরাপালক’-এর ২য় সংস্করণ প্রকাশিত হয়। কবির ভাতুষ্পুত্র শ্রীঅমিতানন্দ দাশ ২০০৫-এ কাব্যগ্রন্থটির একটি সস্করণ করেন যা ’নিউস্ক্রিপ্ট সংস্করণ’ নামে পরিচিত।


title: জীবনানন্দ দাশ

text: ১৯৩৫ খ্রিস্টাব্দে জীবনানন্দ তাঁর পুরনো শিক্ষাপ্রতিষ্ঠান ব্রজমোহন কলেজে ফিরে যান, যা তখন কলকাতা বিশ্ববিদ্যালয়ের অধিভুক্ত ছিল। তিনি সেখানকার ইংরেজি বিভাগে প্রভাষক হিসেবে যোগ দেন। সে সময়ে কলকাতায় বুদ্ধদেব বসু, প্রেমেন্দ্র মিত্র এবং সমর সেন একটি আনকোড়া নতুন কবিতাপত্রিকা বের করার তোড়জোড় করছিলেন, যার নাম দেয়া হয় "কবিতা"। পত্রিকাটির প্রথম সংখ্যাতেই জীবনানন্দের একটি কবিতা স্থান করে নেয়, যার নাম ছিল 'মৃত্যুর আগে'। কবিতাটি পাঠ করে রবীন্দ্রনাথ ঠাকুর বুদ্ধদেবকে লেখা একটি চিঠিতে কবিতাটিকে 'চিত্ররূপময়' বলে মন্তব্য করেন। "কবিতা" পত্রিকার দ্বিতীয় সংখ্যাতে (পৌষ ১৩৪২ সংখ্যা; ডিসে ১৯৩৪/জানু ১৯৩৫) তাঁর কিংবদন্তিসম "বনলতা সেন" কবিতাটি প্রকাশিত হয়। এই ১৮ লাইনের কবিতাটি বর্তমানে বাংলা ভাষার সবচেয়ে জনপ্রিয় কবিতার অন্যতম হিসেবে বিবেচিত। পরের বছর জীবনানন্দের দ্বিতীয় কাব্যগ্রন্থ "ধূসর পাণ্ডুলিপি" প্রকাশিত হয়। জীবনানন্দ এর মধ্যেই বরিশালে সবকিছু গুছিয়ে নিয়েছিলেন। ১৯৩৬ এর নভেম্বরে তাঁর পুত্র সমরানন্দের জন্ম হয়। ১৯৩৮ সালে রবীন্দ্রনাথ একটি কবিতা সংকলন সম্পাদনা করেন, যার নাম ছিল "বাংলা কাব্য পরিচয়" এবং এতে জীবনানন্দের "মৃত্যুর আগে" কবিতাটি স্থান পায়। ১৯৩৯ সালে আরো একটি গুরুত্বপূর্ণ কবিতা সংকলন প্রকাশিত হয় আবু সয়ীদ আইয়ুব ও হিরেন্দ্রনাথ মুখোপাধ্যায়ের সম্পাদনায়; এতে জীবনানন্দের চারটি কবিতা - "পাখিরা", "শকুন", "বনলতা সেন" এবং "নগ্ন নির্জন হাত" অন্তর্ভুক্ত হয়। ১৯৪২ সালে কবির পিতৃবিয়োগ হয় এবং ঐ বছরেই তার তৃতীয় কবিতাগ্রন্থ "বনলতা সেন" প্রকাশিত হয়। বইটি বুদ্ধদেব বসুর কবিতা-ভবন হতে 'এক পয়সায় একটি' সিরিজের অংশ হিসেবে প্রকাশিত হয় এবং এর পৃষ্ঠাসংখ্যা ছিল ষোল। বুদ্ধদেব বসু ছিলেন জীবনানন্দের অন্যতম পৃষ্ঠপোষক এবং তাঁর সম্পাদিত "কবিতা" পত্রিকায় জীবনানন্দের বহু কবিতা ছাপা হয়। ১৯৪৪ সালে তাঁর চতুর্থ কাব্যগ্রন্থ "মহাপৃথিবী" প্রকাশিত হয়। এর আগের তিনটি কাব্যগ্রন্থ তাঁকে নিজের পয়সায় প্রকাশ করতে হয়েছিল, তবে "মহাপৃথিবী"র জন্যে তিনি প্রকাশক পান। দ্বিতীয় বিশ্বযুদ্ধকালীন সময়ে প্রকাশিত এই কবিতাগুচ্ছে যুদ্ধের ছাপ স্পষ্ট।


title: জীবনানন্দ দাশ

text: সম্ভবত মা কুসুমকুমারী দাশের প্রভাবেই ছেলেবেলায় পদ্য লিখতে শুরু করেন তিনি। ১৯১৯ সালে তাঁর লেখা একটি কবিতা প্রকাশিত হয়। এটিই তাঁর প্রথম প্রকাশিত কবিতা। কবিতাটির নাম "বর্ষা আবাহন"। এটি "ব্রহ্মবাদী" পত্রিকার ১৩২৬ সনের বৈশাখ সংখ্যায় প্রকাশিত হয়েছিল। তখন তিনি শ্রী জীবনানন্দ দাশগুপ্ত নামে লিখতেন। ১৯২৭ সাল থেকে তিনি জীবনানন্দ দাশ নামে লিখতে শুরু করেন। ১৬ জুন ১৯২৫ দেশবন্ধু চিত্তরঞ্জন দাশ এর লোকান্তর হলে তিনি 'দেশবন্ধুর প্রয়াণে' শিরোনামে একটি কবিতা লিখেছিলেন যা "বংগবাণী" পত্রিকার ১৩৩২ সনের শ্রাবণ সংখ্যায় প্রকাশিত হয়। তবে দীনেশরঞ্জন দাস সম্পাদিত কল্লোল পত্রিকায় ১৩৩২ (১৯২৬ খ্রি.) ফাল্গুন সংখ্যায় তাঁর "নীলিমা" শীর্ষক কবিতাটি প্রকাশিত হলে আধুনিক বাংলা কবিতার ভুবনে তার অন্নপ্রাশন হয়। জীবদ্দশায় তাঁর ৭টি কাব্যগ্রন্থ প্রকাশিত হয়। প্রথম প্রকাশিত "ঝরাপালক" শীর্ষক কাব্যগ্রন্থে তাঁর প্রকৃত কবিত্বশক্তি ফুটে ওঠেনি, বরং এতে কবি কাজী নজরুল ইসলাম, মোহিতলাল মজুমদার ও সত্যেন্দ্রনাথ দত্তের প্রকট প্রভাব প্রত্যক্ষ হয়। তবে দ্রুত তিনি স্বকীয়তা অর্জন করেছিলেন। দীর্ঘ ব্যবধানে প্রকাশিত দ্বিতীয় কাব্য সংকলন "ধূসর পাণ্ডুলিপি"-তে তাঁর স্বকীয় কাব্য কৌশল পরিস্ফুট হয়ে ওঠে। বাংলা সাহিত্যের ভূবনে তাঁর বৈশিষ্ট্যগুলো আলোচনার বিষয় হয়ে ওঠে। শেষের দিককার কবিতায় অর্থনির্মলতার অভাব ছিল। "সাতটি তারার তিমির" প্রকাশিত হওয়ার পর তার বিরুদ্ধে দুবোর্ধ্যতার অভিযোগ ওঠে। নিজ কবিতার অবমূল্যায়ন নিয়ে জীবনানন্দ খুব ভাবিত ছিলেন। তিনি নিজেই স্বীয় রচনার অর্থায়ন করার অভিপ্রায় ব্যক্ত করেছিলেন যদিও শেষাবধি তা সম্ভব হয়ে ওঠেনি। তবে কবি নিজেই নিজ রচনার কড়া সমালোচক ছিলেন। তাই সাড়ে আট শত কবিতার বেশি কবিতা লিখলেও তিনি জীবদ্দশায় মাত্র ২৬২টি কবিতা বিভিন্ন পত্র-পত্রিকায় ও কাব্যসংকলনে প্রকাশ করতে দিয়েছিলেন। এমনকি রূপসী বাংলার সম্পূর্ণ প্রস্তুত পাণ্ডুলিপি তোরঙ্গে মজুদ থাকলেও তা প্রকাশের সিদ্ধান্ত নিতে পারেননি জীবনানন্দ দাশ। তবে তিনি এ কাব্যগ্রন্থটির নাম দিয়েছিলেন "বাংলার ত্রস্ত নীলিমা" যা তার মৃত্যুর পর আবিষ্কৃত এবং "রূপসী বাংলা" প্রচ্ছদনামে প্রকাশিত হয়। আরেকটি পাণ্ডুলিপি আবিষ্কৃত হয় মৃত্যু পরবর্তীকালে যা "বেলা অবেলা কালবেলা" নামে প্রকাশিত হয়। জীবদ্দশায় তার একমাত্র পরিচয় ছিল কবি। অর্থের প্রয়োজনে তিনি কিছু প্রবন্ধ লিখেছিলেন ও প্রকাশ করেছিলেন। তবে নিভৃতে গল্প এবং উপন্যাস লিখেছিলেন প্রচুর যার একটিও প্রকাশের ব্যবস্থা নেননি। এছাড়া ষাট-পয়ষটিট্টিরও বেশি খাতায় "লিটেরেরী নোটস" লিখেছিলেন যার অধিকাংশ এখনও (২০০৯) প্রকাশিত হয়নি।


title: বনলতা সেন (কবিতা)

text: সেই পঞ্চাশের দশক থেকে শুরু করে আজ অবধি নানা হাতে ‘বনলতা সেন’ কবিতাটি বহুবার অনূদিত হয়েছে। প্রথম অনুবাদটি করেছিলেন মার্টিন কার্কম্যান, যা একটি কবিতা সংকলনে গৃহীত হয়েছিল। অব্যবহিত পরেই কবি নিজে করেছেন এর অনুবাদ। আরও যাদের হাতে কবিতাটি অনূদিত হয়েছে তাদের মধ্যে রয়েছেন সনৎ ভট্টাচার্য, পুরুষোত্তম লাল ও শ্যামশ্রী দেবী, ম্যারি ল্যাগো (তরুণ গুপ্তর সহযোগে), চিদানন্দ দাশগুপ্ত, হায়াৎ সাইফ, মুকুল শর্মা, ক্লিনটন সিলি, আনন্দ লাল, সুকান্ত চৌধুরী, ফয়জুল লতিফ চৌধুরী, অনুপম ব্যানার্জি, অঞ্জন বসু, ফখরুল আলম, জো উইন্টার, অরুণ সরকার, ডি কে ব্যানার্জি, অমিতাভ মুখার্জি এবং জয়দেব ভট্টাচার্য। অনুবাদগুলো পাঠ করলে অনুবাদকদের উপলব্ধির প্রভেদ এবং মর্মার্থ অনুধাবনে ভিন্নতা প্রতিভাসিত হয়। সুজিত মুখার্জ্জি তাঁর "ট্রান্সলেশন এজ ডিসকভারী" (১৯৯৪) শীর্ষক গ্রন্থে ৬টি অনুবাদ নিয়ে আলোচনা করেছেন। জীবনানন্দ দাশ মার্টিন কার্কম্যানকৃত অনুবাদে "পাখির নীড়ের মতো চোখ" কথাটির আক্ষরিক অনুবাদে আপত্তি জানিয়েছিলেন। অধিকাংশ অনুবাদক প্রথম ছত্রের ("হাজার বছর ধরে আমি পথ হাঁটিতেছি পৃথিবীর পথে") হাজার বছর ব্যাপী পথ চলাকে ঘটমান বর্তমান কাল হিসেবে অনুবাদ করেননি। তৃতীয় স্তবকের দুটি লাইন "পৃথিবীর সব রঙ নিভে গেলে পাণ্ডুলিপি করে আয়োজন / তখন গল্পের তরে জোনাকির রঙে ঝিলমিল" এর মর্মার্থ রূপায়নে সক্ষম হননি অনেক অনুবাদক। "পাণ্ডুলিপি করে আয়োজন" বা "গল্পের তরে" কথার অর্থ স্বতঃস্ফুট নয়।


title: ভগিনী নিবেদিতা

text: "ভগিনী নিবেদিতা (ইংরেজি: Sister Nivedita) ( ) (জন্ম মার্গারেট এলিজাবেথ নোবেল (ইংরেজি: Margaret Elizabeth Noble"'); ২৮ অক্টোবর, ১৮৬৭ – ১৩ অক্টোবর, ১৯১১) ছিলেন একজন অ্যাংলো-আইরিশ বংশোদ্ভুত সমাজকর্মী, লেখিকা, শিক্ষিকা এবং স্বামী বিবেকানন্দের শিষ্যা। ১৮৯৫ সালে লন্ডন শহরে তিনি স্বামী বিবেকানন্দের সাক্ষাৎ পান এবং ১৮৯৮ সালে ভারতে চলে আসেন। একই বছর ২৫ মার্চ তিনি ব্রহ্মচর্য গ্রহণ করলে স্বামী বিবেকানন্দ তাঁর নামকরণ করেন "নিবেদিতা"।


title: ভগিনী নিবেদিতার বাসভবন

text: ১৮৯৮ সালের ১ নভেম্বর ভগিনী নিবেদিতা দ্বিতিয়বারের জন্য কলকাতায় আসেন । হাওড়া ষ্টেশন থেকে তিনি সোজা বাগবাজারে রমাকান্ত বসু - স্ট্রীটে শ্রী বলরাম বসুর গৃহে চলে আসেন যেখানে সেই সময় স্বামী বিবেকানন্দ অবস্থান করছিলেন । নিবেদিতার ইচ্ছা অনুসারে স্বামীজি শ্রীমা সারদা দেবীর ১০|২ বোসপাড়া লেনের বাসভবনে তাঁর অস্থায়ী থাকার ব্যবস্থা করেন । এই বাসভবনে তিনি ৮-১০ দিন ছিলেন। তার পর স্বামী বিবেকানন্দের প্রচেষ্টায় ১৬ নম্বর বোসপাড়া লেনের দোতলা বাসভবনে ভগিনী নিবেদিতার পাকাপাকি থাকার ব্যবস্থা হয় ।


title: ভগিনী নিবেদিতা

text: ভগিনী নিবেদিতা ভারতের সবচেয়ে প্রভাবশালী মহিলাদের মধ্যে অন্যতম। তাঁর বই "মাতৃরূপা কালী" পড়ে অনুপ্রাণিত হয়ে অবনীন্দ্রনাথ ঠাকুর "ভারতমাতা" ছবিটি আঁকেন। বিধাননগরে অবস্থিত পশ্চিমবঙ্গ মধ্যশিক্ষা পর্ষদের ২০১০ সালে নির্মিত ভবনটি নিবেদিতার নামে নামাঙ্কিত। তামিলনাড়ুর চেন্নাইতে ভগিনী নিবেদিতার প্রতিষ্ঠিত অ্যাকাডেমিটির নাম রাখা হয়েছে সিস্টার নিবেদিতা অ্যাকাডেমি। তাঁর নামে একাধিক বিদ্যালয় ও কলেজের নামকরণ করা হয়েছে। ১৯৬৮ সালে ভারত সরকার তাঁর স্মৃতিরক্ষার্থে ৪.০৬ X ২.২৮ সেন্টিমিটারের একটি ডাকটিকিট প্রকাশ করে।


title: ভগিনী নিবেদিতা

text: ভগিনী নিবেদিতার জন্ম হয় উত্তর আয়ারল্যান্ডে। তিনি তাঁর পিতা স্যামুয়েল রিচমন্ড নোবেলের নিকট এই শিক্ষা পান যে মানব সেবাই ঈশ্বর সেবা। পিতার কথা তাঁর পরবর্তী জীবনেও গভীর প্রভাব বিস্তার করেছিল। তিনি সঙ্গীত ও শিল্পকলার বোদ্ধা ছিলেন। পড়াশোনা শেষ করে ১৮৮৪ সাল থেকে ১৮৯৪ সাল পর্যন্ত দশ বছর তিনি শিক্ষকতা করেন। শিক্ষিকা হিসেবে তিনি বিশেষ খ্যাতি অর্জন করেছিলেন। শিক্ষকতা করতে করতেই তিনি বুদ্ধের শিক্ষা সম্পর্কে আগ্রহী হয়ে ওঠেন। এই সময়ই স্বামী বিবেকানন্দের সঙ্গে তাঁর সাক্ষাৎ হয়। বিবেকানন্দের বাণী তাঁর জীবনে এতটাই গভীর প্রভাব বিস্তার করে যে তিনি ভারতকে তাঁর কর্মক্ষেত্ররূপে বেছে নেন। তিনিই প্রথম পাশ্চাত্য নারী যিনি ভারতীয় সন্ন্যাসিনীর ব্রত গ্রহণ করেছিলেন।


title: ভগিনী নিবেদিতার বাসভবন

text: অ্যাংলো-আইরিশ বংশোদ্ভুত সমাজকর্মী, লেখিকা, শিক্ষিকা এবং সর্বোপরি স্বামী বিবেকানন্দের শিষ্যা, ভগিনী নিবেদিতার বাসভবন ছিল ১৬ নম্বর বোস পাড়া লেন (বর্তমানে ১৬এ মা সারদামণি সরণি), বাগবাজার। এই ঐতিহাসিক বাসস্থানটি ২০০৫ সালে কলকাতা পৌরসংস্থা হেরিটেজ ভবন হিসাবে চিন্তিত করে । বর্তমানে ভারতীয় পুরাতত্ব সর্বেক্ষণ বিভাগ দ্বারা এই বাসভবনটির সংরক্ষণের কাজ চলছে।


title: ভগিনী নিবেদিতার বাসভবন

text: ২৩শে জানুয়ারী ১৮৯৯ স্বামী বিবেকানন্দ ভগিনী নিবেদিতাকে তাঁর ব্রাহ্ম বন্ধুদের ১৬ নম্বর বোসপাড়া লেনের বাসভবনে চায়ের নিমন্ত্রণ করতে বলেন| নিমন্ত্রিতদের তালিকায় ছিলেন সস্ত্রীক জগদীশচন্দ্র বসু, সস্ত্রীক ড: প্রসন্নকুমার রায়, মোহিনীমোহন চট্টোপাধ্যায়, সরলা ঘোষাল, তাঁর মা স্বর্ণকুমারী দেবী এবং রবীন্দ্রনাথ ঠাকুর । এই চা চক্রটি অবশেষে ২৮ জানুয়ারী ১৮৯৯ শনিবার অনুষ্ঠিত হয় যেখানে অতিথিরা বেশ জমকালো পোশাক করে এসেছিলেন| যদিও নিমন্ত্রিতদের তালিকাভুক্ত সকলে উপস্থিত ছিলেন না । মিস যোসেফিন ম্যাকলয়েডকে লেখা নিবেদিতার একটি চিঠি থেকে জানা যায় যে নিমন্ত্রিতদের মধ্যে ছিলেন প্রসন্নকুমার রায়ের স্ত্রী সরলা দেবী, মি: মুখার্জি নামক জনৈক তরুণ, মি: মোহিনীমোহন চট্টোপাধ্যায়, কবি রবীন্দ্রনাথ ঠাকুর, ড: মহেন্দ্রলাল সরকার এবং স্বামী বিবেকানন্দ ,। এইদিন রবীন্দ্রনাথ ঠাকুর তাঁর তিনটি স্বরচিত গান পরিবেশন করেন ।


title: ভগিনী ক্রিস্টিন

text:
১৯০২ সালে স্বামী বিবেকনন্দের মৃত্যুর আব্যহতি পূর্বে তিনি ভারতবর্ষে আগমন করেন। ১৯১১ সালে ভগিনী নিবেদিতার মৃত্যুর পর তিনি তাঁর নারী শিক্ষা বিদ্যালয়ের দায়িত্বভার গ্রহণ করেন। ১৯১৪ সাল অবধি ভারতে বসবাস করার পর তিনি ১৯১৪ সালে আমেরিকা ফিরে যান।
কিছু বিশেষজ্ঞ যেমন ভগিনী গার্গী , পরিব্রাজিকা ব্রজপ্রাণা মনে করেন,স্বামী বিবেকানন্দ ভগিনী ক্রিস্টিনকে নিজের মেয়ে মনে করতেন।


title: ভগিনী নিবেদিতার বাসভবন

text: ১৮৯৮ সালের ২৮শে জানুয়ারি ভগিনী নিবেদিতা প্রথমবারের জন্য কলকাতায় আসেন এবং চৌরঙ্গী অঞ্চলের একটি বাসভবনে মাস কয়েক বসবাস করেন। পরে বেলুর মঠের একটি কুটিরে মিস ম্যাকলয়েড ও মিসেস বুলের সাথে থাকেন। ১৮৯৮ সালের ১১ই মে বিবেকানন্দ ও তাঁর সঙ্গীদের সাথে নিবেদিতা উত্তর ভারত পরিদর্শনের উদ্দেশ্যে রওয়ানা দেন ।


title: ভগিনী নিবেদিতা

text: ১৮৯৮ সালের নভেম্বর মাসে তিনি কলকাতায় একটি বালিকা বিদ্যালয় স্থাপন করেন। এর সঙ্গে সঙ্গে তিনি নানা মানবকল্যাণমূলক কাজের সঙ্গে জড়িয়ে পড়েন। সকল বর্ণের ভারতীয় নারীর জীবনযাত্রার উন্নতির লক্ষ্যে তিনি কাজ শুরু করেন। রবীন্দ্রনাথ ঠাকুর, জগদীশচন্দ্র বসু ও তাঁর স্ত্রী অবলা বসু, অবনীন্দ্রনাথ ঠাকুর, ওকাকুরা কাকুজো প্রমুখ তৎকালীন সমাজের বিশিষ্ট ব্যক্তিবর্গ ছিলেন নিবেদিতার বন্ধুস্থানীয়। রবীন্দ্রনাথ তাঁকে "লোকমাতা" আখ্যা দেন। ভারতীয় শিল্পকলার সমঝদার নিবেদিতা ভারতের আধুনিক চিত্রকলার সৃজনে অন্যতম অনুপ্রেরণার কাজ করেন। নন্দলাল বসু এই কথা একাধিকবার স্মরণ করেছেন। জীবনের শেষ পর্বে নিবেদিতা স্বাধীনতা আন্দোলনের সঙ্গে জড়িয়ে পড়েন। শ্রীঅরবিন্দের সঙ্গে তাঁর সখ্যতা স্থাপিত হয়। এই সময় ব্রিটিশ সরকার যাতে রামকৃষ্ণ মিশনকে অযথা উত্ত্যক্ত না করে, সেই কথা ভেবে মিশনের সঙ্গে তিনি তাঁর "আনুষ্ঠানিক" সম্পর্ক ত্যাগ করেন।


title: ভগিনী গার্গী

text: ভগিনী গার্গী (১৯১১ – ২০০৪) ছিলেন একজন বিশিষ্ট বিবেকানন্দ-গবেষক। তাঁর পূর্বাশ্রমের নাম মেরি লুই বার্ক। ছয় খণ্ডে রচিত "স্বামী বিবেকানন্দ ইন দ্য ওয়েস্ট: নিউ ডিসকভারিজ" গ্রন্থের জন্য তিনি ভারত তথা বেদান্ত-বিশেষজ্ঞ মহলে সুপরিচিত।


title: ভগিনী নিবেদিতার বাসভবন

text: এই বাসভবনে ভগিনী নিবেদিতা জুন ১৮৯৯ পর্যন্ত বসবাস করেছিলেন। ২০ জুন ১৮৯৯, তিনি তাঁর স্কুলের জন্য অর্থ সংগ্রহের হেতু স্বামী বিবেকানন্দ এবং স্বামী তূরিয়ানন্দের সাথে ইংল্যান্ড অভিমুখে রওয়ানা দেন। নিবেদিতা কলকাতায় ১৯০২ সালের ২৬শে জুন পুনরাগমন করেন| এইবার তাঁর বাসস্থান ছিল ১৭ নম্বর বোসপাড়া লেনের বাড়ি।


title: নবদ্বীপের শাক্তরাস

text:
শাক্তরাস (ইংরেজি:)
নবদ্বীপের প্রধান উৎসব। শরৎকালে শারদোৎসবের পরেই উৎসবের প্রস্তুতি শুরু হয় উৎসবের প্রস্তুতি এবং কার্তিকীপূর্ণিমায় নবদ্বীপের এই লোকায়ত উৎসব অনুষ্ঠিত হয়। শাক্তদেবীদের বিশাল মৃন্ময়ী মূর্তি নির্মাণ করে শক্তি আরাধনাই নবদ্বীপের রাসের প্রধান বৈশিষ্ট্য। প্রতিটি মূর্তিতে কারুকার্যময় নির্মাণশৈলী, বিচিত্র রূপকল্পনা, ধর্মীয় ব্যঞ্জনা, পণ্ডিতের গভীর উপলব্ধির সুস্থিত বহিঃপ্রকাশ, শিল্পীর নিখুঁত চিত্রায়ণ সম্মিলিত ভাবে অদ্বিতীয় উৎসবের রূপ দান করেছে।


title: গৌরাঙ্গিনী মাতা

text:
নবদ্বীপের শাক্তরাস উৎসবে দুটি পৃথক স্থানে গৌরাঙ্গিনী মাতার আরাধনা হয়ে আসছে। পুজো শেষে আড়ং এর দিন ঐতিহ্য মেনে ১০৮ জন বেয়ারার কাঁধে চেপে নবদ্বীপ ধামের প্রায় ৪ কিমি পথ পরিভ্রমণ করে দেবীপ্রতিমা সন্নিহিত গঙ্গায় পৌঁছয় নিরঞ্জনের জন্য। প্রায় ৮০০০ লোক দেবী প্রতিমার পিছু নিয়ে দেবীকে অনুসরণ করেন।
পৌরাণিক মতে, বাংলার আরাধ্যা মহিষাসুরমর্দিনী দেবী গৌরাঙ্গিনী রূপে সমগ্র জগৎবাসী ও দেবকূলকে অভয় প্রদান করেন। স্বয়ং, দেবতারা এই রূপে তাঁর আরাধনা করেছিলেন। দেবী এখানে এই অনন্ত বৈষ্ণবী শক্তির আধারভুতা। তিনি প্রবল পরাক্রমশালী। তিনি এই জগৎকে ধারণ করে আছেন। তাঁর বাহন জোড়া সিংহ অনন্ত বীরত্বের প্রতীক। দেবীর সাথে উপস্থিত সরস্বতী ও লক্ষ্মী এবং দেবী স্বয়ং সত্ত্ব-রজ-তম গুণের প্রতীক।


title: নবদ্বীপের শাক্তরাস

text: নবদ্বীপের রাস উৎসবের সূচনা হয়ে যায় পাটা পুজোর মাধ্যমে। পাটা হলো শাল কাঠের তৈরী একটি কাঠামো, এর উপরেই মূল ঠাকুরের কাঠামো তৈরী করা হয়। দেবী পূজার মতো পাটা পূজাও মহা সমারহে উদযাপন করা হয় বিজয়া দশমী, কোজাগরী লক্ষ্মী পূজা এবং কালী পুজোর দিন এই পাটা পুজো হয়। ওই দিন মহা ধুমধাম সহকারে এই পাটা পূজা করা হয়। এরপরই ঠাকুর তৈরির কাজ শুরু করা হয়। সাধারণত সারা বাংলায় লক্ষ্মী পুজোর দিন বেশি আওয়াজ না করার রীতি আছে তবে নবদ্বীপে পাটা পুজোর সময় (লক্ষ্মী পুজোর দিন) বাজি, শব্দ বাজি ফাটানো হয়।


title: নবদ্বীপের শাক্তরাস

text: রাস মূলত কৃষ্ণের ব্রজলীলার অনুকরণে বৈষ্ণবীয় ভাবধারায় অনুষ্ঠিত ধর্মীয় উৎসব। তবে নবদ্বীপের রাস প্রধানত শাক্ত রসাশ্রিত। নবদ্বীপের জনসমাজে আবহমানকাল থেকেই ধর্ম-সংস্কৃতিতে তান্ত্রিক বীরাচারের প্রাধান্য পরিলক্ষিত হয়। মদ-মাংস (পঞ্চমকারের প্রধানবস্তু) এবং আড়ম্বরের জৌলুস নিয়েই বীরাচারের আরাধনার পূর্ণতা ঘটে। তাই অনিবার্যভাবেই সেই সবকিছুকে নিয়ে নবদ্বীপের রাসে ঘটেছে তন্ত্রাচারের পূর্ণ প্রতিফলন। নবদ্বীপের শাক্তরাসের চাপে বৈষ্ণবীয় রাসের সাত্ত্বিক ধারা অনেকটাই কোণঠাসা। তবে নবদ্বীপে এই একই দিনে মন্দির অভ্যন্তরে রাধাকৃষ্ণের চক্ররাস হয়, তবে তার জাঁকজমকপূর্ণতা শাক্তরাসের পাশে ম্রিয়মান। জনশ্রুতি প্রচলিত আছে, নবদ্বীপে চৈতন্যদেব রাধাকৃষ্ণের রাস উৎসবের সূচনা করেছিলেন। সেই হিসাবে ষোড়শ শতাব্দীর প্রারম্ভেই রাসের সূচনা হয়েছিল। তবে চৈতন্যদেবের সন্ন্যাস গ্রহণের পর নবদ্বীপের বৈষ্ণব আন্দোলন স্তিমিত হয়ে পড়ে। গৌরাঙ্গ-পরিজনেরা বাধ্য হয়ে নবদ্বীপ ত্যাগ করে স্থানান্তরে গমন করেন। ফলে বৈষ্ণবীয় উৎসব অনুষ্ঠানের ধারাবাহিকতায় ছেদ পড়ে। দ্বিতীয় পর্যায়ে নবদ্বীপে যে রাস উৎসবের সূচনা হয় তা অভিনব এবং বাংলার ধর্মীয় ইতিহাসে তা অদ্বিতীয়।


title: নবদ্বীপের শাক্তরাস

text: সূচনাপর্বে রাস উৎসব 'পট' পূজার মাধ্যমে হতো। সেই সময় মৃৎশিল্পীরা নবদ্বীপে ছিলেন না। কথিত আছে, মহারাজা কৃষ্ণচন্দ্রের আমন্ত্রণে মৃৎশিল্পীরা নাটোর থেকে নবদ্বীপে আসেন। মোহিত রায় জানিয়েছেন, ""কৃষ্ণনগরের মৃৎশিল্পীরা ইংরেজ রাজপুরুষদের পোষকতায় বিকাশ লাভ করেছিল।"" পটপূজার সময় অতিক্রমণের পর ক্রমে মৃন্ময়ী মূর্তিপূজোর প্রচলন হয়। তখন লোকমুখে রাস উৎসব ‘রাসকালী” পূজা নামে পরিচিত ছিল। তারপর থেকে বিশাল বিশাল মূর্তি নির্মাণে নবদ্বীপের শিল্পীদের অসাধারণ দক্ষতা কিংবদন্তিতে পরিণত হয়েছে। অনেক জায়গাতেই বিশাল মূর্তি হয় কিন্তু নবদ্বীপের রাসের মূর্তি বিশালত্বের মধ্যেও প্রতিটি অঙ্গের আনুপাতিক মাপ বজায় রাখা হয়।


title: নবদ্বীপের ভদ্রকালী মাতা

text: পালযুগের পাওয়া মহিষাসুরমর্দিনী মূর্তিগুলি প্রকৃত পক্ষে ভদ্রকালী রূপেই আরাধনা করা হত বলে মনে করা হয়। শ্রী শ্রী চণ্ডী ও মার্কেন্ডেও পুরাণ অনুযায়ী দেবী ভদ্রকালী রূপে মহিষ মর্দন করেন, তাই তিনি মহিষাসুরমর্দিনী। আবার দেবী সরস্বতীকেও ভদ্রকালী বলে উল্লেখ করা হয়েছে। নবদ্বীপের শাক্তরাস উৎসবে ভদ্রকালীর আরাধনা ৪০০ বছরেরও অধিক প্রাচীন বলে মনে করা হয়। বাল্মীকি রামায়ণ অনুযায়ী পাতালপুরির রাক্ষসরাস মহীরাবনের আরাধ্যাদেবী হলেন ভদ্রকালী। মহীরাবন রাম ও লক্ষণকে পাতালে নিয়ে যায় দেবীর সামনে বলি দেওয়ার জন্য। কিন্তু, রাম ভক্ত হুনুমান মহিরাবন বধ করে রাম ও লক্ষণকে নিয়ে উদ্বার করেন। রামের নির্দেশে হুনুমান মহিরাবনের দেবী ভদ্রকালীকে মর্তলোকে নিয়ে আসেন এবং বঙ্গদেশে বর্ধমানের ক্ষিরগ্রামে প্রতিষ্ঠা করেন। নবদ্বীপের শাক্তরাস উৎসবে দেবীকে এই রূপেই আরাধনা করা হয়। কালিকাপুরাণ মতে, ভদ্রকালীর গায়ের রং অতসীপুষ্পের ন্যায়, মাথায় জটাজুট, ললাটে অর্ধচন্দ্র ও গলদেশে কণ্ঠহার। তন্ত্রমতে অবশ্য তিনি মসীর ন্যায় কৃষ্ণবর্ণা, কোটরাক্ষী, সর্বদা ক্ষুধিতা, মুক্তকেশী; তিনি জগৎকে গ্রাস করছেন, তার হাতে জ্বলন্ত অগ্নিশিখা।


title: বড় দেবী

text: প্রত্যেক বছর শারদীয়া দুর্গাপুজো চলাকালীন মহাষ্টমী ও মহানবমীর সন্ধিক্ষণে বড় দেবীর মন্দির প্রাঙ্গনে অনুষ্ঠিত হয় গুপ্তপুজা । তখন মন্দিরে সাধারণ দর্শনার্থীদের প্রবেশ নিষেধ থাকে। মন্দিরের দ্বার রুদ্ধ থাকে। শুধুমাত্র রাজ পুরোহিতগণ ও রাজপরিবারের সদস্যদের উপস্থিতিতেই এই পুজো অনুষ্ঠিত হয়। শোনা যায়, আগে গুপ্তপুজোর সময় নরবলি হত। এখন সে প্রথা বিলুপ্ত। কিন্তু, এখনও প্রত্যেক বছর মায়ের পুজোয় নররক্ত লাগে। তাই প্রত্যেক বৎসর গুপ্তপুজো চলাকালীন রাজপরিবারের মধ্যে একজন নিজের আঙ্গুল থেকে কিছুটা রক্ত দেবীর পদতলে উদ্দেশ্যে উৎসর্গ করেন। আগে মহাষষ্ঠি থেকে নিয়মিত বলি হত, ২৫০ বছর আগে রাজা নরনারায়ন এই নরবলির প্রথার বিলুপ্তি ঘটান।


title: নবদ্বীপের শাক্তরাস

text:
নবদ্বীপের শাক্তরাস বিষয়ে প্রথম আলোকপাত করেছেন গিরিশচন্দ্র বসু। ইনি ১৮৫৩-১৮৬০ খ্রিস্টাব্দে নবদ্বীপ-শান্তিপুর ও কৃষ্ণনগরের দারোগা ছিলেন। তার রচিত “সেকালের দারোগা কাহিনী” (প্রকাশকাল ১৮৮৮ খ্রি.) থেকে তৎকালীন নবদ্বীপের ভৌগোলিক অবস্থান সহ সমাজ-সংস্কৃতিমূলক বিবিধ সংবাদ জানা যায়। নবদ্বীপের রাস সম্পর্কে তিনি লিখেছেন,
গিরিশচন্দ্র বসুর বর্ণনায় উনবিংশ শতাব্দীর মধ্যভাগে নবদ্বীপের শাক্তরাস উৎসবের একটি স্বচ্ছ ধারণা পাওয়া যায়। বর্তমানে লুপ্ত পুরাণগঞ্জে বিন্ধ্যবাসিনী পূজিতা হতেন। এখানে রাধীকালুর ভিটেয় "লছমনদাস" শ্রীবাসঅঙ্গন প্রতিষ্ঠা করেছিলেন। তিনি তোতা রামদাস বাবাজির শিষ্য ছিলেন। ১৮৫৩-৬০ খ্রিস্টাব্দে গিরিশচন্দ্র বসু পুরাণগঞ্জকে দেখেছিলেন নির্দিষ্ট স্থানে। পরে শ্রীবাসঅঙ্গন গঙ্গাগর্ভে নিমজ্জিত হওয়ায় পর ১৮৭১ খ্রিস্টাব্দে পুনরায় বর্তমান স্থানে স্থাপন করা হয়। ১৮৬০-৭০ খ্রিস্টাব্দের মধ্যে সংঘটিত প্রবল বন্যা বা ভূমিকম্পে পুরাণগঞ্জ ধ্বংস হয়েছিল। বিভিন্ন তথ্য় থেকে জানা যায় ১৮৬৭ খ্রিস্টাব্দে প্রবল বন্যা হয়েছিল। সম্ভবত এই বন্যাতেই পুরাণগঞ্জ গঙ্গাগর্ভে বিলীন হয়ে যায়। এরপর এখানকার অধিবাসীরা বর্তমান শ্রীবাসঅঙ্গন পাড়ায় উঠে আসেন। এরপর থেকে পুরাণগঞ্জের বিন্ধ্যবাসিনী শ্রীবাসঅঙ্গন পাড়ায় পূজিতা হতে থাকে। কিন্তু কয়েক বছরের মধ্যে গোষ্ঠীকেন্দিলে এই পূজা ভাগ হয়ে যায়। একটি গোষ্ঠী প্রতিষ্ঠা করে খড়ের গোলার বিন্ধ্যবাসিনী আর অপরটি যোগনাথতলায় গৌরাঙ্গিনী নামে প্রতিষ্ঠিত হয়। রাজপুরোহিত অসীমকুমার ভট্টাচার্যের মতানুশারে, গোলকীনাথ ন্যায়রত্ন এই দেবীর ধ্যানমন্ত্র রচনা করেছিলেন।


title: নবদ্বীপের শাক্তরাস

text: রাস উৎসবের সূচনার আগেই নবদ্বীপে কয়েকটি কালীমূর্তি পূজার প্রচলন ঘটেছিল। শাক্ত ঐতিহ্য বিভিন্ন মতবাদ অনুসারে বঙ্গদেশ তন্ত্রসাধনার ঐতিহাসিক পীঠস্থান ছিল। ব্রাহ্মণ্য সংস্কৃতির দাপট বৃদ্ধি পাওয়ায় নিপীড়িত মানুষ তন্ত্রকে অত্যন্ত নিবিড়ভাবে আঁকড়ে ধরেছে। দ্বাদশ-ত্রয়োদশ শতক থেকেই সমগ্র বাংলায় তান্ত্রিক সাধনার সামগ্রিক বিকাশ ঘটতে থাকে। সেই সময় সিদ্ধ তন্ত্রসাধকেরা নিষ্ঠা সহকারে নিয়ম-নীতি মেনে দেবীর উপাসনা করতেন। ঐতিহ্য অনুসারে বাংলায় তখনও তেমনভাবে মূর্তিপূজার প্রচলন ঘটেনি। কথিত আছে, নবদ্বীপের বিশিষ্ট তন্ত্রসাধক কৃষ্ণানন্দ আগমবাগীশের (জন্ম ১৬০০ খ্রিস্টাব্দে) তন্ত্রসার গ্রন্থ রচনার পর কালীপূজার প্রসার ঘটে। কিন্তু অষ্টাদশ শতাব্দীর মধ্যভাগে রচিত কালী সপর্যাবিধি গ্রন্থ থেকে জানা যায়, বাংলাদেশে তখনও তেমনভাবে কালীপূজার প্রসার ঘটেনি। জনশ্রুতি আছে, মহারাজা কৃষ্ণচন্দ্রের প্রত্যক্ষ পোষকতায় এদেশে ব্যাপকভাবে কালীপূজার প্রসারণ ঘটে। মহারাজ কৃষ্ণচন্দ্রের পোষকতায় নবদ্বীপ যখন গঙ্গা ভাঙনে বিপর্যস্ত তখন নবদ্বীপ সংলগ্ন ভাগীরথীর অপরপাড়ে অবস্থিত কুলিয়া পাহাড়পুরে অন্তত তিনটি শক্তিপূজার প্রচলন করেছিলেন।


title: ডুমুরেশ্বরী মাতা

text: ডুমুর একটি ফল বিশেষ, যা বাংলার শ্মশান সন্নিহিত জলা জায়গায় দেখা মেলে। তাই, আক্ষরিক অর্থে ডুমুরেশ্বরী মাতা কথার অর্থ হলো শ্মশানবাসিনী দেবী। সাধারণ ভাবে আগমবাগিশের কালীমাতাকে শ্মশানবাসিনি মনে করা হলেও নবদ্বীপের শাক্তরাস উৎসবের এক অভিনব ও পৌরাণিক মহিষাসুরমর্দিনী দেবীকেই ডুমুরেশ্বরী মাতা রূপে পূজা করা হয়। তাঁর আরাধনা বাংলার হাজার হাজার বছরের শক্তি আরাধনা ও তন্ত্রবিদ্যা চর্চার অতিহ্য বহন করছে। আবহমান কালে নবদ্বীপের শাক্তরাস উৎসবে আনুমানিক ১৫০ বছর ধরে অত্যন্ত নিষ্ঠা ও ঐতিহ্যের সাথে তাঁর আরাধনা হয়ে আসছে। দেবী এখানে মহিষাসুরমর্দিনী। কিন্তু , অবহমানকালে বাংলায় অধিক পরিচিত ও অধিক প্রচলিত মহিষমর্দিনী মূর্তির সাথে এই ডুমুরেশ্বরী মাতা এর মূর্তির গঠন শৈলীতে কিছুটা পার্থক্য আছে। দেবীর এখানে অস্টভুজা। দেবীর বাহন পৌরাণিক সিংহ বা গোধা।


title: রিপাবলিকান পার্টি (যুক্তরাষ্ট্র)

text: রক্ষণশীল রাজনৈতিক দল হিসেবে রিপাবলিকান পার্টি সমকামীদের অধিকার সম্পর্কিত সমস্ত আন্দোলনের বিরোধিতা করে। অনেকের মতে ২০০৪ সালে জর্জ বুশের নির্বাচনে দ্বিতীয়বার জয়ী হওয়ার নেপথ্যে রিপাবলিকান পার্টির সমকামী বিরোধিতা নীতি বিরাট ভূমিকা রেখেছিলো। ২০০৪ এবং ২০০৬ সালে সংসদের রিপাবলিকান নেতারা কেন্দ্রীয় সরকার কর্তৃক একটি বৈবাহিক আইন সংশোধনের ব্যবস্থা নিয়েছিলো যেটি ছিলো সমকামীদের অধিকার পরিপন্থী। কিন্তু পর্যাপ্ত পরিমাণ ভোটের অভাবে রিপাবলিকানদের বৈবাহিক আইন সংশোধনের সেই প্রচেষ্টা ধোপে টিকে নি। ২০১০ সালে যুক্তরাষ্ট্রের কিছু অঙ্গরাজ্যগুলো যখন সমকামীদের বৈবাহিক অধিকারে বৈধতা দান করছিলো, তখন রিপাবলিকান দল প্রত্যকে রাজ্যগুলোকে রিপাবলিকানদের তৈরীকৃত বৈবাহিক নীতি অনুসরণের আহ্বান জানিয়ে আসছিলো। ২০১৫ সালে যুক্তরাষ্ট্রের সর্বোচ্চ-আদালত যখন পুরো দেশজুড়ে সমকামী সম্প্রদায়ের বিবাহ বন্ধনের আইনের বৈধতা প্রদান করে, তখন রিপাবলিকানরা সমকামী বিবাহ ইস্যু নিয়ে মৌন অবস্থান গ্রহণ করে এবং পরবর্তীতে রিপাবলিকানদের এই ইস্যু ধীরে ধীরে রাজনৈতিক প্রভাবত্ব হারাতে থাকে।


title: সমকামিতা

text: ১৯৯৮ খ্রিঃ হাওয়াই রাজ্য সমলৈঙ্গিক বিবাহের বিরুদ্ধে সংবিধান সংশোধন করে। ২০১৩ খ্রিঃ রাজ্যের অ্যাটর্নি জেনারেল সমলৈঙ্গিক বিবাহের স্বীকৃতি দিয়ে আইন পাশ করান।


title: মার্কিন যুক্তরাষ্ট্রে নির্বাচন

text: সংবিধান অনুযায়ী মার্কিন যুক্তরাষ্ট্রের হাউস অব রিপ্রেজেন্টেটিভস কমপক্ষে ২৫ বছর বয়সী, কমপক্ষে সাত বছর ধরে যুক্তরাষ্ট্রের নাগরিক হওয়া উচিত এবং তারা যে রাষ্ট্রের প্রতিনিধিত্ব করে তার (আইনী) বাসিন্দা হতে হবে। সেনেটর কমপক্ষে নয় বছর ধরে অন্তত ৩০ বছর বয়সী, মার্কিন যুক্তরাষ্ট্রের নাগরিক হতে হবে এবং তারা যে রাষ্ট্রের প্রতিনিধিত্ব করে তার (আইনী) বাসিন্দা হতে হবে। রাষ্ট্রপতি অন্তত ৩৫ বছর বয়সী, মার্কিন যুক্তরাষ্ট্রের একটি প্রাকৃতিক জন্মগ্রহণকারী নাগরিক এবং অন্তত ১৪ বছর ধরে মার্কিন যুক্তরাষ্ট্রের অধিবাসী হতে হবে। ব্যালট পেপারে উপস্থিত প্রার্থীর যোগ্যতা নিয়ন্ত্রণের জন্য রাষ্ট্রীয় আইন পরিষদের দায়িত্ব, যদিও ব্যালটটিতে পৌঁছানোর জন্য, প্রার্থী প্রায়ই আইনত সংজ্ঞায়িত সংখ্যার স্বাক্ষর সংগ্রহ করতে হবে।


title: ভারতে সমকামিতা

text:
১৮৬০ সালে ভারতে ব্রিটিশ শাসনামলে সমকামকে প্রথম আইনগতভাবে অবৈধ ঘোষণা করা হয়। ১৯৪৭ এ ভারত স্বাধীন হলে এই আইন বলবৎ ও কার্যকর থাকে। এই আইনের অর্থাৎ ভারতীয় দণ্ডবিধির ৩৭৭ ধারায় বলা হয়েছিল যে সমকাম এক প্রকার অপ্রাকৃতিক যৌনসঙ্গম এবং এ কারণে এটি শাস্তিযোগ্য অপরাধ। এই আইনে নারী সমকাম সম্পর্কে কোনো ভাষ্য নেই। আইনটিতে বস্তুতঃ পুরুষে-পুরুষে পায়ূমৈথুনকে নিষিদ্ধ এবং দণ্ডযোগ্য অপরাধ গণ্য করা হয়েছিল। মলদ্বারে কত অংশ প্রবিষ্ট হলে তা পায়ূমৈথুন হিসেবে গণ্য হবে তাও এ আইনে বিবৃত ছিল। অপরাধটি ছিল জামিন অযোগ্য। আদালতে প্রমাণিত হলে সমকামের সর্বোচ্চ সাজা ছিল যাবজ্জীবন কারাদণ্ড।
২০০৯ সালে দিল্লী হাই কোর্ট সমকামকে বৈধতা দেয় এই যুক্তিতে যে পারস্পরিক সম্মতির ভিত্তিতে অভিন্ন লিঙ্গের দু’জন পুরুষের (বা নারীর) মৈথুন নিষিদ্ধ করা সমকামীদের বিরূদ্ধে ভারতের সংবিধানের স্বীকৃত নাগরিকের মৌলিক অধিকারের পরিপন্থী। সুতরাং সংবিধানের ভাষ্য মোতাবেক অভিন্ন লিঙ্গের দু’জন পুরুষের (বা নারীর) মৈথুন কোনো অপরাধ নয়। দিল্লী হাই কোর্টের আদেশে রাজ্য নির্বিশেষে সমগ্র ভারতে সমকামকে বৈধ ঘোষণার করার কথা বলা হয়। সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।


title: ভারতে সমকামীদের অধিকার

text: ২০১৮ সালের ৬ সেপ্টেম্বর থেকে ভারতে সমকামীদের যৌনাচরণকে আইনী বৈধতা প্রদান করা হয়। ১৮৬০ সালে ব্রিটিশ শাসনামলে সমকামিতাকে প্রথম অবৈধ ঘোষণা করা হয় ভারতে। এই আইনে বলা হয়েছিল যে, অপ্রাকৃতিক সঙ্গম শাস্তিযোগ্য অপরাধ। ২০০৯ সালে দিল্লী হাই কোর্ট সমকামিতাকে বৈধতা দিয়েছিল এই বলে যে, দুজন সমলিঙ্গ ব্যক্তির সম্মতিতে যৌনমিলন কোনো অপরাধ নয়, এবং এটা ভারতের সংবিধানের জনগনের মৌলিক অধিকার বিষয়ক আইনের পরিপন্থী। হাই কোর্টের অধ্যাদেশ অনুযায়ী ঐ আইনটি পুরো ভারতে চালু করার কথা বলা হয়, নির্দিষ্ট কোনো রাজ্যে নয়। সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।


title: মার্কিন যুক্তরাষ্ট্রে নির্বাচন

text: ব্যালট অ্যাক্সেস ভোটারদের ব্যালটগুলিতে উপস্থিত হওয়ার জন্য প্রার্থী বা রাজনৈতিক দলের কোন শর্ত অ্যাক্সেস দেওয়া হয় তা নিয়ন্ত্রণ করে এমন আইনগুলি নির্দেশ করে। ব্যালটগুলিতে যারা উপস্থিত হতে পারে এবং কে না পারে তা নির্ধারণ করতে প্রতিটি রাজ্যটিতে নিজস্ব ব্যালট অ্যাক্সেস আইন রয়েছে। যুক্তরাষ্ট্রের সংবিধানের অনুচ্ছেদ ১ অনুসারে, যুক্তরাষ্ট্রের সংবিধানের সময়, স্থান, এবং পদ্ধতি নিয়ন্ত্রণের ক্ষমতা প্রতিটি রাজ্য পর্যন্ত, যতক্ষণ না কংগ্রেস অন্যথায় আইন প্রণয়ন করে। অফিস ও রাষ্ট্রের উপর নির্ভর করে, ভোটারের পক্ষে একটি প্রার্থীর পক্ষে একটি লিখতে ভোট দেওয়া সম্ভব হতে পারে যার নাম ব্যালটটিতে উপস্থিত হয় না, তবে এমন প্রার্থীকে অফিসে জয়ী হওয়ার পক্ষে অত্যন্ত বিরল।


title: শ্রীলঙ্কায় সমকামীদের অধিকার

text:
২০১০ সালে যুক্তরাষ্ট্রে অনুষ্ঠিত 'সমকামীদের হয়রানি করা যাবেনা' সম্মেলনে শ্রীলঙ্কার সরকারদলীয় প্রতিনিধিরা যোগ দিয়েছিলো এবং শ্রীলঙ্কায় সমকামীদেরকে কোনো রূপ হয়রানি বা অত্যাচার করা হবেনা বলে তারা স্বাক্ষর করে, যদিও সমকামিতা বৈধ করার ব্যাপারে তারা কিছু বলেনি।
শ্রীলঙ্কা যখন ব্রিটিশদের শাসনাধীন ছিলো তখন তারা সমকামীদের জন্য কোনো আলাদা সাজার ব্যবস্থা করে রেখে যায়নি যেমনটি তারা ভারতে ১৮৬০ সালে করেছিলো। আধুনিক শ্রীলঙ্কায় '১৬ বছরের নিচে কেউ দৈহিক মিলন করতে পারবেনা' নামক একটি আইন চালু করা হয়, এই আইনের কোথাও বলা হয়নি যে দৈহিক মিলনকারীদেরকে বিবাহিত হওয়া বাধ্যতামূলক বা বিষম লিঙ্গের হতে হবে।


title: সমলৈঙ্গিক বিবাহ

text:
আর্জেন্টিনা, বেলজিয়াম, ব্রাজিল, কানাডা, কলোম্বিয়া, ডেনমার্ক, ফিনল্যান্ড, ফ্রান্স, আইসল্যান্ড, আয়ারল্যান্ড, লুক্সেমবার্গ, মেক্সিকো, নেদারল্যান্ডস, নিউজিল্যান্ড,  নরওয়ে, পর্তুগাল, দক্ষিণ আফ্রিকা, স্পেন,সুইডেন, মার্কিন যুক্তরাজ্য, মার্কিন যুক্তরাষ্ট্র, এবং উরুগুয়ে। ২০১৭ এর মে'তে জারিকৃত সাংবিধানিক এক রুল অনুসারে, তাইওয়ানে খুব শীঘ্রই সমকামি বিবাহ বৈধতা পেতে যাচ্ছে। এছাড়াও জার্মানি ও মাল্টাতেও ২০১৭ এর শেষ নাগাদ এই আইন স্বীকৃতি পাওয়ার পথে। জরিপ অনুসারে আমেরিকা , অস্ট্রেলিয়া এবং ইউরোপে  আইনগতভাবে সমকামিদের মধ্যে বিবাহ স্বীকৃতির প্রতি জনমত বাড়ছে। ২০১৭ সালে, আফ্রিকার দেশগুলোর মধ্যে একমাত্র দক্ষিণ আফ্রিকা সমলৈঙ্গিক বিবাহকে স্বীকৃতি প্রদান করে। সিভিল কোড মেনে চললে এশিয়ার দেশগুলোর মধ্যে তাইওয়ান সর্বপ্রথম সমলৈঙ্গিক বিবাহকে বৈধতা প্রদান করতে যাচ্ছে। ইসরায়েল এবং আর্মেনিয়া অন্যদেশে সম্পন্ন হওয়া এই ধরনের বিবাহকে ক্ষেত্রে বিশেষে স্বীকৃতি দেয়।
সরাসরি জনতার ভোটে কিংবা সমঅধিকারের ভিত্তিতে বিবাহ আইনে কিছু পরিবর্তন এনে সমলৈঙ্গিক বিবাহকে বিভিন্ন দেশে স্বীকৃতি প্রদান করা হয়েছে। এই স্বীকৃতি প্রদান রাজনৈতিক ও সামাজিক বিভিন্ন ইস্যু দ্বারা প্রভাবিত। এছাড়াও ধর্মীয় ইস্যুজনিত কারনেও এখনো সমলৈঙ্গিক বিবাহকে কিংবা সমলৈঙ্গিক দম্পতির একসাথে থাকাকে স্বীকৃতি প্রদান করা নিয়ে বিতর্ক চলমান।


title: অপ্রাকৃতিক যৌনসঙ্গম

text: সমকামীরা এই আইন রদ করার জন্য দাবী করে চলেছে। সমকামী পুরুষ একে অপরের মলদ্বারে লিঙ্গ প্রবিষ্ট করে জৈবিক কামনা চরিতার্থ করে। এই আইনের অর্থাৎ ভারতীয় দণ্ডবিধির ৩৭৭ ধারার ভাষ্য অনুযায়ী সমকাম এক প্রকার অপ্রাকৃতিক যৌনসঙ্গম এবং এ কারণে এটি শাস্তিযোগ্য অপরাধ। আইনটিতে বস্তুতঃ পুরুষে-পুরুষে পায়ূমৈথুনকে নিষিদ্ধ এবং দণ্ডযোগ্য অপরাধ গণ্য করা হয়েছিল। অপরাধটি ছিল জামিন অযোগ্য। আদালতে প্রমাণিত হলে সমকামের সর্বোচ্চ সাজা ছিল যাবজ্জীবন কারাদণ্ড। অপরাধ হয়েছে কিনা তার নিয়ামক কেবল লিঙ্গ প্রবিষ্টকরণ। এর মাধ্যমে বীর্যস্খলন আবশ্যিক শর্ত নয়।


title: মার্কিন যুক্তরাষ্ট্রে নির্বাচন

text: মার্কিন যুক্তরাষ্ট্রের সংবিধান ফেডারেল কর্মকর্তাদের নির্বাচনের জন্য পরামিতি নির্ধারণ করে, রাষ্ট্রীয় আইন, ফেডারেল নয়, মার্কিন যুক্তরাষ্ট্রের নির্বাচনের বেশিরভাগ দিকগুলিকে নিয়ন্ত্রণ করে, প্রিমিয়ারি সহ, ভোটারদের যোগ্যতা (মৌলিক সাংবিধানিক সংজ্ঞাের বাইরে), প্রতিটি রাষ্ট্রের চলমান নির্বাচনী কলেজ, পাশাপাশি রাষ্ট্র এবং স্থানীয় নির্বাচন চলমান। সমস্ত নির্বাচন-যুক্তরাষ্ট্রীয়, রাষ্ট্র, এবং স্থানীয়-পৃথক রাষ্ট্র দ্বারা পরিচালিত হয়.


title: সমলিঙ্গ দম্পতিতে বিবাহ বিচ্ছেদ

text: যুক্তরাষ্ট্রের প্রথম প্রদেশ হিসেবে ম্যাসচুসেটস সমকামী বিবাহকে স্বীকৃতি দেয়। তবে এই প্রদেশ সমকামী দম্পতিতে বিবাহ বিচ্ছেদের কোনো পরিসংখ্যান করে নি। ২০১১ সালে একটি গবেষণায় প্রথমে দাবী করা হয়েছিল সমলিঙ্গে বিবাহ হওয়া দম্পতিদের বিবাহ বিচ্ছেদের হার গড়পড়তায় ১ শতাংশ এবং বিপরীত লিঙ্গে বিবাহ বিচ্ছেদের হার ২ শতাংশ। "ওয়াশিংটন পোস্ট" এই গবেষণায় ত্রুটি খুজে পায়। তারা শিরোনাম করে এই গবেষণায় হিসাবে কিছু গড়মিল আছে। তাদের মতে এই গড়মিলটা হয়েছে মুলত, গবেষক দল কখন সমলিঙ্গে বিবাহ প্রথম স্বীকৃতি পেয়েছে তা পরিসংখ্যানে নথিবদ্ধ করতে ভুল করেছে। ফলে সঠিক ভাবে অন্বেষণ করে দেখা গিয়েছে প্রকৃতপক্ষে সমলিঙ্গ ও বিষমলিঙ্গ উভয় দম্পতিতে এই বিবাহ বিচ্ছেদের হার ২ শতাংশ। আরো সঠিক উপাত্ত ভবিষ্যতে সময়ের সাথে সাথে বের হয়ে আসবে।


title: জগন্নাথ

text: জগন্নাথের মূর্তি সাধারণত কাঠে তৈরি করা হয়। এই মূর্তির চোখদুটি বড়ো বড়ো ও গোলাকার। হাত অসম্পূর্ণ। মূর্তিতে কোনো পা দেখা যায় না। জগন্নাথের পূজাপদ্ধতিও অন্যান্য হিন্দু দেবতাদের পূজাপদ্ধতির চেয়ে আলাদা। ওড়িশা রাজ্যের পুরী শহরে জগন্নাথের প্রধান মন্দিরটি অবস্থিত। এই মন্দির হিন্দুধর্মের চারধামের অন্যতম।


title: জগন্নাথ

text: পুরীর জগন্নাথ মন্দির ভারতের অন্যতম প্রসিদ্ধ মন্দির। জগন্নাথ-আরাধনার ইতিবৃত্ত এতই প্রাচীন যে এর কোনো ঐতিহাসিক রেকর্ড পাওয়া সম্ভব নয়। জগন্নাথ মন্দিরে অহিন্দুদের প্রবেশ কঠোরভাবে নিষিদ্ধ। কলিঙ্গ স্থাপত্যশৈলীতে নির্মিত এই মন্দিরটি শ্রীমন্দির নামে সমধিক পরিচিত। গর্ভগৃহের মাথায় রয়েছে একটি সুউচ্চ শিখর বা চূড়া। প্রদীপ উৎসর্গের জন্য রয়েছে ফসিল হয়ে যাওয়া কাঠের একটি স্তম্ভ। মন্দিরের প্রধান দ্বার সিংহদ্বারের রক্ষক দেবতা জয় ও বিজয়। মূল প্রবেশপথের সামনে রয়েছে অরুণস্তম্ভ নামে একটি স্মৃতিস্তম্ভ। খুরদার রাজা কোনার্কের সূর্যমন্দির থেকে এটি নিয়ে আসেন।


title: গোবর্ধন মঠ

text: গোবর্ধন মঠ হল ভারতের ওড়িশা রাজ্যের পুরী শহরে অবস্থিত একটি হিন্দু মঠ। এটি পুরীর জগন্নাথ মন্দিরের সঙ্গে যুক্ত। খ্রিস্টীয় অষ্টম শতাব্দীতে আদি শঙ্কর যে চারটি প্রধান মঠ স্থাপন করেছিলেন, তার একটি হল এই গোবর্ধন মঠ। এই মঠে জগন্নাথ (ভৈরব) ও বিমলা (ভৈরবী) পূজা হয়। এই মঠের মহাবাক্য হল "প্রজ্ঞানম্ ব্রহ্ম"। মঠের গোবর্ধননাথ কৃষ্ণ ও অর্ধনারীশ্বর শিবের বিগ্রহ আদি শঙ্কর প্রতিষ্ঠা করেছিলেন।


title: জগন্নাথ মন্দির (পাবনা)

text: জগন্নাথ মন্দির বাংলাদেশের পাবনা জেলার চাটমোহর উপজেলায় অবস্থিত একটি জগন্নাথ মন্দির। উত্তর বাংলাদেশের অন্যতম নয়নাভিরাম এই মন্দিরের স্থানীয় নাম হাঁড়িয়াল মন্দির। খ্রিস্টীয় ত্রয়োদশ-চতুর্দশ শতকে নির্মিত এই মন্দিরটির প্রধান আকর্ষণ এর অঙ্গসজ্জায় ব্যবহৃত টেরাকোটার ভাস্কর্য।


title: বিমলা মন্দির

text: বিমলা মন্দির জগন্নাথ মন্দির চত্বরের ভিতরের অংশের দক্ষিণ-পশ্চিম কোণে এবং জগন্নাথের মিনারের পশ্চিম কোণে অবস্থিত। এই মন্দিরের পাশেই পবিত্র জলাধার রোহিণীকুণ্ড অবস্থিত। মন্দিরটি পূর্বমুখী এবং বেলেপাথর ও ল্যাটেরাইটে নির্মিত। এই মন্দির "দেউল" স্থাপত্যশৈলীর একটি নিদর্শন। মন্দিরের চারটি অংশ দেখা যায়: বিমান (গর্ভগৃহ-সম্বলিত অংশ), জগমোহন (সভাকক্ষ), নাট-মণ্ডপ (উৎসব কক্ষ) ও ভোগ-মণ্ডপ (ভোগ নিবেদনের কক্ষ)। ২০০৫ সালে মন্দিরটি সংস্কার হয়। বর্তমানে আর্কিওলজিক্যাল সার্ভে অফ ইন্ডিয়ার ভুবনেশ্বর শাখা এই মন্দিরের রক্ষণাবেক্ষণ করে থাকে।


title: জগন্নাথ মন্দির, দিল্লি

text: জগন্নাথ মন্দির হল ভারতের নতুন দিল্লিতে অবস্থিত একটি মন্দির। দিল্লির ওড়িয়া সম্প্রদায়ের হিন্দুরা হৌজ খাস এলাকায় জগন্নাথের এই আধুনিক মন্দিরটি নির্মাণ করেন। মন্দিরের বার্ষিক রথযাত্রা অনুষ্ঠানে প্রচুর ভক্তসমাগম হয়ে থাকে।


title: বিমলা মন্দির

text: বিমলা মন্দির জগন্নাথ মন্দির চত্বরের ভিতরের দিকে দক্ষিণ-পশ্চিম কোণে এবং জগন্নাথের মিনারের পশ্চিম কোণের ডান দিকে অবস্থিত। এই মন্দিরের পাশে রোহিণীকুণ্ড নামে একটি জলাধার রয়েছে। এটিকে হিন্দুরা পবিত্র মনে করেন। মন্দিরটি বেলেপাথর ও ল্যাটেরাইটে নির্মিত। বিমলা মন্দির "দেউল" স্থাপত্যশৈলীর একটি নিদর্শন। এই মন্দিরের চারটি অংশ দেখা যায়: বিমান (যে অংশে গর্ভগৃহ অবস্থিত), জগমোহন (সভাকক্ষ), নাট-মণ্ডপ (উৎসব কক্ষ) ও ভোগ-মণ্ডপ (ভোগ নিবেদনের কক্ষ)। ২০০৫ সালে মন্দিরটি সংস্কার করা হয়েছে। বর্তমানে এটির রক্ষণাবেক্ষণের দায়িত্বে আছে আর্কিওলজিক্যাল সার্ভে অফ ইন্ডিয়ার ভুবনেশ্বর সার্কেল।


title: উত্তরেশ্বর শিবমন্দির

text:
উত্তরেশ্বর মন্দির ভুবনেশ্বরের পুরান শহরের কেদারা গৌরি চকের নালামুহানা শাহীর কাছে বিন্দুসাগর পুকুরের উত্তর পাড়ে অবস্থিত। মন্দিরের অধিষ্ঠাতা দেবতা উত্তরেশ্বর শিব হচ্ছে বেদীর উপর স্থাপিত বৃত্তাকার যৌনীপিঠ। এছাড়া গর্ভগৃহে প্রবেশ পথের দুপাশের দেয়ালে ভৈরব এবং ভৈরবীর মূর্তি আছে।
মন্দিরটির আরেকটি আকর্ষণ হচ্ছে নরসিংহের মূর্তি যা প্রধান মন্দিরের মধ্যে অবস্থিত। প্রধান মন্দিরের প্রবেশ পথে ডান দিকে উত্তরেশ্বরের দিকে মুখ করে আছে। আদি মন্দিরটি ধ্বংসপ্রাপ্ত হয়। আরো ক্ষুদ্রাকার নয়টি মন্দির সহযোগে এটাই প্রধান মন্দির ছিলো।


title: পশ্চিমবঙ্গের মহিষাসুরমর্দিনী দুর্গার মন্দির

text:
যদিও কালীর উপাসনার শহর হিসেবে কলকাতা শহর প্রসিদ্ধ এবং কালীক্ষেত্র কালীঘাট থেকে কলকাতা নামের উৎপত্তি, তবুও এই জেলায় অনেক গুলি দুর্গা উপাসনার মন্দির রয়েছে।
চিত্তেশ্বরী দুর্গাবাড়ি কলকাতা শহরের অন্যতম প্রসিদ্ধ দুর্গা মন্দির। মন্দিরটি কলকাতার চিতপুরে অবস্থিত। উপাস্য মহিষাসুরমর্দিনী দেবী মূর্তিটি আগে চিতে ডাকাত উপাসনা করতেন। চিতে ডাকাতের নাম থেকেই দেবীর চিত্তেশ্বরী নাম হয়েছে। পরবর্তী কালে চিত্তেশ্বরী থেকে নামটি থেকে চিতপুর নাম এসেছে। এই বিগ্রহটিতে অন্যান্য বিগ্রহের থেকে কিছু পার্থক্য লক্ষ্য করা যায়। সাধারণত দুর্গমুর্তি অষ্টধাতু, পিতল বা মাটির হলেও এখানে দশভুজা মহিষাসুরমর্দিনীর বিগ্রহ নিমকাঠে নির্মিত। দেবীর বাহন সাবেকি ঘোড়ামুখী সিংহ। আবার দেবীর বাহন সিংহের সাথে বাঘও উপস্থিত।
ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।


title: হান্ডিয়াল জগন্নাথ মন্দির

text: হান্ডিয়াল জগন্নাথ মন্দির পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দিতর ও পুরাকীর্তি। এটি চাটমোহর উপজেলার হান্ডিয়াল গ্রামে অবস্থিত বলে স্থানীয়ভাবে একে হান্ডিয়াল মন্দির হিসেবেও ডাকা হয়ে থাকে। এটি উপজেলা সদর থেকে ১৮ কিলোমিটার দক্ষিণে অবস্থিত।


title: চন্দ্রনাথ মন্দির

text:
বাংলাদেশের সীতাকুন্ডের নিকটে চন্দ্রনাথ পাহাড়ের উপরে অবস্থিত চন্দ্রনাথ মন্দির অন্যতম বিখ্যাত শক্তিপীঠ।
সীতাকুণ্ড অপরূপ প্রাকৃতিক সৌর্ন্দয্যের লীলাভূমি । এ এলাকাকে হিন্দুদের বড় তীর্থস্থান বলাই ভালো । এখানের সর্বোচ্চ পাহাড় চুড়ায় অবস্থিত চন্দ্রনাথ মন্দির । আর অন্যান্য আরো রয়েছে বড়বাজার পূজা মন্ডপ, ক্রমধেশ্বরী কালী মন্দির, ভোলানন্দ গিরি সেবাশ্রম, কাছারী বাড়ী, শনি ঠাকুর বাড়ী, প্রেমতলা, শ্রী শ্রী লোকনাথ ব্রাহ্মচারী সেবাশ্রম, শ্রী রামকৃষ্ণ সেবাশ্রম, গিরিশ ধর্মশালা, দোল চত্বর, এন,জি,সাহা তীর্থযাত্রী নিবাস, তীর্থ গুরু মোহন্ত আস্তানা, বিবেকানন্দ স্মৃতি পঞ্চবটি, জগন্নাথ আশ্রম, শ্রীকৃষ্ণ মন্দির, মহাশ্মশানভবানী মন্দির, স্বয়ম্ভুনাথ মন্দিগয়াক্ষেত্, জগন্নাথ মন্দির, বিরুপাক্ষ মন্দির, পাতালপুরী, অন্নপূর্ণা মন্দির ইত্যাদি


কেন্দ্রীয় গণ সরকার ও স্থানীয় তিব্বত সরকারের মধ্যে তিব্বতের শান্তিপূর্ণ মুক্তির পদক্ষেপের চুক্তি () বা সংক্ষেপে তিব্বতের শান্তিপূর্ণ মুক্তির সতেরো দফা চুক্তি বলতে কার্যতঃ স্বাধীন তিব্বতের রাষ্ট্রপ্রধান চতুর্দশ দলাই লামার প্রতিনিধিদের সঙ্গে সদ্যপ্রতিষ্ঠিত গণচীন সরকারের ১৯৫১ খ্রিষ্টাব্দে স্বাক্ষরিত চুক্তিকে বোঝানো হয়, যার ফলে তিব্বত গণচীনের অধীনে একটি স্বয়ংশাসিত অঞ্চলে পরিণত হয়।


title: গণচীনে তিব্বতের অন্তর্ভুক্তি

text: তিব্বতী প্রতিনিধিদল বেইজিং পৌছলে তাঁদেরকে তিব্বতের শান্তিপূর্ণ মুক্তির সতেরো দফা চুক্তি নামক একটি পূর্বপ্রস্তুত চুক্তি প্রদান করা হয়। চীনের তরফ থেকে মধ্যস্থতার কোন বার্তা না থাকলেও তাঁরা তিব্বতকে চীনের অংশ হিসেবে রেখে তিব্বতের অভ্যন্তরীণ বিষয়, ধর্মীয় স্বাধীনতা ও সংস্কারব্যবস্থা তিব্বতীদের হাতে রাখার কথা বলেন। এই গুরুত্বপূর্ণ বিষয়ে স্বাক্ষরের পূর্বে তিব্বতী প্রতিনিধিদলকে তাঁদের সরকারের সঙ্গে আলোচনার কোন সুযোগ দেওয়া হয় না এবং ১৯৫১ খ্রিস্টাব্দের ২৩শে মে তাঁরা এই চুক্তিতে স্বাক্ষর করতে বাধ্য হন। এরফলে তিব্বতে সাম্যবাদী চীনের শাসন এবং চীনের সামরিক বাহিনীর উপস্থিতিকে বৈধতা প্রদান করা হয়। তিব্বত সরকারের সঙ্গে কোন রকম আলোচনা না করে শুধুমাত্র তিব্বতী প্রতিনিধিদলের সঙ্গে চুক্তি স্বাক্ষরিত হওয়ায় এই চুক্তির বৈধতা মানার ব্যাপারে তিব্বত সরকার দ্বিধাবিভক্ত হয়। এইসময় চতুর্দশ দলাই লামা সরকারের প্রধান হিসেবে অধিষ্ঠিত হলে তিনি অক্টোবর মাসে এই চুক্তির শর্ত মানতে প্রস্তুত হন। এরফলে কার্যতঃ স্বাধীন রাষ্ট্র হিসেবে ঘোষিত তিব্বত গণচীনের অধীনে একটি স্বয়ংশাসিত অঞ্চলে পরিণত হয়।


title: তিব্বতের শান্তিপূর্ণ মুক্তির সতেরো দফা চুক্তি

text: ১৯৫১ খ্রিষ্টাব্দের ২৩শে মে বেইজিং শহরে তিব্বতীদের পক্ষ থেকে ঙ্গা-ফোদ-ঙ্গাগ-দ্বাং-'জিগ্স-'মেদ, ব্সোদ-নাম্স-দ্বাং-'দুস (), ব্সাম-'ফো-ব্স্তান-'দ্জিন-দোন-গ্রুব (), ল্হা'উ-র্তা-রা-থুব-ব্স্তান-ব্স্তান-দার () এবং চীনাদের পক্ষ থেকে লি ওয়েইহান, ছাং ছিন-ঊ, ঝাং গুয়োহুয়া, সুন-ছিয়ুয়ান এই চুক্তিতে স্বাক্ষর করেন। কয়েক মাস পরে তিব্বত সরকার দ্বারা তা নিশ্চিত করা হয়। কেন্দ্রীয় তিব্বতী প্রশাসন অনুসারে, তিব্বতী মন্ত্রীসভার কিছু সদস্য এই চুক্তি সমর্থন করতে পারেননি, কিন্তু তিব্বতের জাতীয় পরিষদ যে অপরিসীম চাপের মধ্যে তিব্বতী প্রতিনিধিদলকে এই চুক্তিতে স্বাক্ষর করতে হয়েছে, তা দ্বীকার করে নিয়ে তিব্বত সরকারকে এই চুক্তি সমর্থন করতে অনুরোধ করেন। ২৪শে অক্টোবর চতুর্দশ দলাই লামা বেইজিংয়ে একটি টেলিগ্রাম বার্তা পাঠিয়ে এই চুক্তি সমর্থন করে গণ প্রজাতন্ত্রী চীনের অধীনতা স্বীকার করে নেন।


text: চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনী আক্রমণের সময় ঙ্গা-ফোদ-ঙ্গাগ-দ্বাং-'জিগ্স-'মেদ () নামক চামদো অঞ্চলের তিব্বতী সেনার সর্বাধিনায়ককে বন্দী করে। পরে তাঁকে মুক্ত করে চতুর্দশ দলাই লামার নিকট মধ্যস্থতার জন্য পাঠানো হয়। চীনাদের তরফ থেকে জানানো হয় যে, তিব্বতকে শান্তিপূর্ণভাবে মুক্তি দেওয়া হলে তিব্বতী অভিজাতদের তাঁদের ক্ষমতা ও প্রতিপত্তি বজায় রাখতে দেওয়া হবে। এরপর তিব্বত সরকার তাঁদের পক্ষ থেকে বেইজিং শহরে তাঁদের প্রতিনিধিদল পাঠাতে সম্মত হন। তিব্বতী প্রতিনিধিদল বেইজিং পৌছলে তাঁদেরকে তিব্বতের শান্তিপূর্ণ মুক্তির সতেরো দফা চুক্তি নামক একটি পূর্বপ্রস্তুত চুক্তি প্রদান করা হয়। চীনের তরফ থেকে মধ্যস্থতার কোন বার্তা না থাকলেও তাঁরা তিব্বতকে চীনের অংশ হিসেবে রেখে তিব্বতের অভ্যন্তরীণ বিষয়, ধর্মীয় স্বাধীনতা ও সংস্কারব্যবস্থা তিব্বতীদের হাতে রাখার কথা বলেন। এই গুরুত্বপূর্ণ বিষয়ে স্বাক্ষরের পূর্বে তিব্বতী প্রতিনিধিদলকে তাঁদের সরকারের সঙ্গে আলোচনার কোন সুযোগ দেওয়া হয় না এবং ১৯৫১ খ্রিস্টাব্দের ২৩শে মে তাঁরা এই চুক্তিতে স্বাক্ষর করতে বাধ্য হন।


text: তিব্বতী প্রতিনিধিদলকে চাপের মুখে চুক্তি স্বাক্ষর করতে বাধ্য করা হয় এবং চীনারা তিব্বত সরকারের নকল শীলমোহর ব্যবহার করেছিলেন, এই অভিযোগ করে ভারতে নির্বাসিত কেন্দ্রীয় তিব্বতী প্রশাসনের পক্ষ থেকে পরবর্তীকালে এই চুক্তিকে অবৈধ বলে দাবী করা হয়। নির্বাসিত তিব্বতীদের পক্ষে থেকে যুক্তি দেখানো হয়ে থাকে যে, রিব্বতী প্রতিনিধিদলকে এই চুক্তির কোন অংশে কোন পরিবর্তন করার এবং লাসার তিব্বত সরকারের সঙ্গে তাঁদের যোগাযোগ করার কোন অনুমতি ছিল না। কিন্তু তিব্বতী মধ্যস্থতাকারীদের বক্তব্য থেকে তথ্য সংগ্রহ করে তিব্বতবিদ মেল্ভিন গোল্ডস্টেইন এই ব্যাপারে ভিন্ন মত ব্যক্ত করেছেন। তাঁর মতে, চীনারা তিব্বত সরকারের নকল শীলমোহর ব্যবহার করেননি, বরং প্রতিটি সদস্যের নামাঙ্কিত ব্যক্তিগত শীলমোহরের ব্যবস্থা করেছিলেন। চুক্তি স্বাক্ষরিত না হলে চীনা সেনাপতিরা মধ্য তিব্বতে সেনা অভিযানের হুমকি দিলেও তিব্বতী প্রতিনিধিদলের কোন শারীরিক ক্ষতিসাধন না করায়, তাঁর মতে আন্তর্জাতিক নিয়মানুসারে চাপের মুখে স্বাক্ষর করার তিব্বতী যুক্তি এই চুক্তিকে অবৈধ বলে ঘোষণা করা যায় না। কিন্তু স্বাক্ষরকারীদের এই চুক্তি সম্পাদনার সম্পূর্ণ অধিকার না থাকায়, এই চুক্তির বৈধতা নিয়ে প্রশ্ন থেকে যায়। ১৯৫৯ খ্রিষ্টাব্দের ২৬শে মার্চ চতুর্দশ দলাই লামা ভারত পালিয়ে যাওয়ার সময় তাঁর সরকারকে তিব্বতের একমাত্র বৈধ সরকার ঘোষণা করে এই চুক্তিকে অবৈধ ঘোষণা করেন। ঞ্চীন এই চুক্তির শর্ত লঙ্ঘন করেছে এই অভিযোগে ঐ বছরের ২০শে জুন তিনি মুসৌরি শহরে একটি সাংবাদিক সম্মেলনে পুনরায় এই চুক্তিকে অবৈধ ঘোষণা করেন।


text: চীনারা এই চুক্তিকে দুই দেশের সরকারের দ্বারা স্বীকৃত বা বৈধ হিসেবে ঘোষণা করলেও ভারতে নির্বাসিত কেন্দ্রীয় তিব্বতী প্রশাসন এই চুক্তিকে অবৈধ বলে গণ্য করে, কারণ তাঁদের মতে অত্যন্ত সুপরিকল্পিত রাজনৈতিক চাপের মধ্যে তিব্বতীরা এই চুক্তি স্বাক্ষর করতে বাধ্য হয়েছিলেন। চতুর্দশ দলাই লামা বেশ কয়েকবার এই চুক্তিকে অবৈধ ঘোষণা করেছেন।


title: ইঙ্গ-চীনা চুক্তি, ১৯০৬

text: ১৯০৪ খ্রিষ্টাব্দে ব্রিটিশদের তিব্বত অভিযানের ফলে ব্রিটিশদের সঙ্গে তিব্বতী মন্ত্রীপরিষদের মধ্যে একটি চুক্তি স্বাক্ষরিত হয়। এই চুক্তির ফলে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ক্ষতিপূরণ লাভ না করা পর্যন্ত চুম্বি উপত্যকা ব্রিটিশদের শাসনাধীনে থাকার কথাও বলা হয়। কিন্তু চিং রাজবংশের তিব্বতের প্রতিনিধি আম্বান ইয়ু তাই সর্বসমক্ষে এই চুক্তির বিরোধিতা করলে ব্রিটিশরা তিব্বতের ওপর চীনের অধিকার স্বীকার করে নেয়, ফলে ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে একটি চুক্তি স্বাক্ষরিত হয়।


title: লি ডাক থো

text: ১৯৬০-এর দশকের শুরুতে ভিয়েতনাম যুদ্ধে মার্কিন যুক্তরাষ্ট্র সরাসরি জড়িয়ে পড়ে। প্যারিসে শান্তি চুক্তির লক্ষ্যে ১৯৬৯ থেকে ১৯৭৩ সালের মধ্যে প্রকাশ্যে কিংবা গোপনে বেশ কিছু বৈঠক অনুষ্ঠিত হয়। ভিয়েতনামের পক্ষ থেকে জুয়ান থুই, থো এবং মার্কিন যুক্তরাষ্ট্রের প্রতিরক্ষামন্ত্রী হেনরি কিসিঞ্জার ফেব্রুয়ারি, ১৯৭০ থেকে শান্তি চুক্তির ব্যাপারে গোপনে আলাপ-আলোচনা চালাচ্ছিলেন। ২৩ জানুয়ারি, ১৯৭৩ সালে প্যারিসে শান্তি চুক্তি স্বাক্ষরিত হয়। চুক্তিতে - ৮০দিনের মধ্যে যুদ্ধবন্দীদের মুক্তি দেয়া; যুদ্ধবিরতি; দক্ষিণ ভিয়েতনামে সাধারণ নির্বাচন; দক্ষিণ ভিয়েতনামে মার্কিন সহায়তা অব্যাহত রাখা এবং উত্তর ভিয়েতনামের সেনাদের দক্ষিণ ভিয়েতনামে অবস্থান অন্তর্ভুক্ত ছিল।


title: তিব্বত (১৯১২-১৯৫১)

text: ১৯১৩ খ্রিষ্টাব্দে আগভান দোর্জিয়েভ ও দুইজন তিব্বতী প্রতিনিধি উর্গা শহরে মঙ্গোলিয়া ও তিব্বত সরকারের মধ্যে মৈত্রী চুক্তি স্বাক্ষর করেন। এই চুক্তির মাধ্যমে তিব্বত ও মঙ্গোলিয়া উভয় রাষ্ট্র একে অপরকে স্বীকৃতি প্রদান করে এবং চীনের শাসনাধীনে না থেকে স্বাধীনতা ঘোষণা করে। দোর্জিয়েভকে এই ধরণের গুরুত্বপূর্ণ চুক্তিতে স্বাক্ষরের ব্যাপারে দায়িত্ব দেওয়ার কথা ত্রয়োদশ দলাই লামা অস্বীকার করলে এই চুক্তির বৈধতা নিয়ে বিতর্কের সৃষ্টি হয়, যদিও পরবর্তীকালে চতুর্দশ দলাই লামা এই চুক্তি সম্বন্ধে তাঁর বইয়ে উল্লেখ করেন যে, চুক্তিটি ত্রয়োদশ দলাই লামার স্বীকৃতিতেই স্বাক্ষরিত হয়েছিল।


title: সিমলা চুক্তি, ১৯১৪

text: ১৯১৩ খ্রিষ্টাব্দে ব্রিটিশরা তিব্বতের রাজনৈতিক অবস্থান নির্ধারণের জন্য সিমলা শহরে একটি সভার আহ্বান করে। এই সভায়ব্রিটেনের প্রতিনিধিদল ছাড়াও নবগঠিত চীন প্রজাতন্ত্র এবং তিব্বত সরকার থেকে প্রতিনিধিদল যোগ দেয়। ব্রিটিশ প্রতিনিধি স্যার হেনরি ম্যাকমহোন তিব্বতকে বহিঃ তিব্বত এবং অন্তঃ তিব্বতে ভাগ করার পরামর্শ দেন। তাঁর পরামর্শ অনুযায়ী দ্বুস-গ্ত্সাং এবং পশ্চিম খাম্স অঞ্চল নিয়ে গঠিত বহিঃ তিব্বতের প্রশাসন লাসা শহরে অবস্থিত তিব্বত সরকারের স্বায়ত্ত্বশাসনে এবং আমদো এবং পূর্ব খাম্স অঞ্চল নিয়ে গঠিত অন্তঃ তিব্বত সরাসরি চীনা প্রশাসনের অধীনে থাকে। চুক্তিতে স্থির হয় যে, বহিঃ তিব্বতের প্রশাসনিক কাজকর্মে তিব্বত সরকার সমস্ত আধিকারিক নিযুক্ত করবে এবং তাতে চীন সরকার হস্তক্ষেপ করবে না। বহিঃ তিব্বতের প্রশাসনে চীন সরকার হস্তক্ষেপ না করলেও এই চুক্তির ফলে স্থির হয় যে সমগ্র তিব্বতই চীনের অংশ বিশেষ। চুক্তিতে এও স্থির হয় যে, তিব্বতীরা দলাই লামা নির্বাচন করার পরে চীন সরকারকে জানাতে বাধ্য থাকবে ও লাসা শহরে স্থিত চীনা প্রশাসনিক আধিকারিক তাঁকে উপাধি প্রদান করবেন।